এইবোৰ পৰাক্ৰম কাৰ্যৰ চিন, বিশ্বাস কৰা সকলৰ অনুগামী হ’ব। তেওঁলোকে মোৰ নামেৰে ভূত খেদাব, নতুন নতুন ভাষাৰে কথা ক’ব; সাপক হাতেৰে তুলি ল’ব;\n১ কৰিন্থীয়া 14:2\nকিয়নো যি জনে বিশেষ কথা কোৱাৰ ক্ষমতা পাইছে, তেওঁ কোনো মানুহৰ সতে নহয় ঈশ্বৰৰ সতেহে কথা কয়; কাৰণ তেওঁ কি কথা কয় কোনেও নুবুজে, কিন্তু তেওঁ আত্মাৰ দ্বাৰাই নিগূঢ়-তত্ববোৰৰ বিষয়ে কয়।\n১ কৰিন্থীয়া 14:23\nএতেকে গোটেই মণ্ডলীয়ে যেতিয়া একগোট হয়, আৰু আটাইলোকে যদি পৰভাষা কৈ থাকে, তেতিয়া সাধাৰণ বা কোনো অবিশ্বাসী মানুহ সেই স্থানত প্ৰৱেশ কৰিলে, তেওঁলোকে আপোনালোকক বলীয়া বুলি নক’ব নে?\n১ কৰিন্থীয়া 14:27-28\n কোনোৱে যদি পৰভাষা কয়, তেনেহলে দুজন, বা তাতকৈ অধিক হ’লেও, তিনি জনে পাল অনুক্ৰমে কওক; আৰু এজনে অৰ্থ বুজাই দিয়ক। কিন্তু অৰ্থ বুজাই দিওঁতা যদি কোনো নাই, তেনেহলে তেওঁ মণ্ডলীত নিজম দি থাকি কেৱল নিজৰ আৰু ঈশ্বৰৰ উদ্দেশ্যে কথা কওক।\n১ কৰিন্থীয়া 12:8-11\n তাতে আত্মাৰ দ্বাৰাই এজনক বুদ্ধিৰ কথা, একে আত্মাৰ ইচ্ছা অনুসাৰে আন জনক জ্ঞানৰ কথা, একে আত্মাৰে আন জনক বিশ্বাস দিয়া হৈছে; সেই একে আত্মাৰ দ্বাৰাই কোনোক সুস্থ কৰিব পৰা বৰ, আন কোনো জনক পৰাক্ৰম কাৰ্য সাধন কৰিবলৈ, আন কোনোক ভাববাণী ক’বৰ, আন কোনোক আত্মাবোৰ বিচাৰ কৰিবৰ, আন কোনোক নানা বিধ ভাষা ক’বৰ, আৰু আন কোনোক নানা ভাষাৰ অৰ্থ প্ৰকাশ কৰিবৰ শক্তিৰূপ বৰ দিয়া হৈছে; কিন্তু সেই একমাত্ৰ আত্মাই যাকে যি বৰ দিবলৈ মন কৰে, সেয়াই তেওঁক ভাগ-বাঁটি দি, সেই সকলোকে সাধন কৰিছে।\n১ কৰিন্থীয়া 14:1-40\n আপোনালোকে প্ৰেমৰ পাছে পাছে যাওঁক; আৰু আত্মিক বৰবোৰলৈ একান্ত মনেৰে হাবিয়াহ কৰক, বিশেষকৈ ঐশ্বৰিক ভাবোক্তি প্ৰচাৰ কৰিবৰ হাবিয়াহ কৰক। কিয়নো যি জনে বিশেষ কথা কোৱাৰ ক্ষমতা পাইছে, তেওঁ কোনো মানুহৰ সতে নহয় ঈশ্বৰৰ সতেহে কথা কয়; কাৰণ তেওঁ কি কথা কয় কোনেও নুবুজে, কিন্তু তেওঁ আত্মাৰ দ্বাৰাই নিগূঢ়-তত্ববোৰৰ বিষয়ে কয়। কিন্তু যি জনে ঐশ্বৰিক ভাবোক্তি প্ৰচাৰ কৰে, তেওঁ মানুহবোৰক ধাৰ্মিকতাত বৃদ্ধি কৰিবলৈ আৰু আশ্বাস আৰু সান্ত্বনা দিবলৈ কথা কয়। যি জনৰ পৰভাষা কবলৈ ক্ষমতা আছে, তেওঁ নিজকে ধৰ্মত বৃদ্ধি কৰে; কিন্তু যি জনে ঐশ্বৰিক ভাবোক্তি প্ৰচাৰ কৰে, তেওঁ মণ্ডলীক গঢ়ি তোলে। আপোনালোকে যেন পৰভাষা কয়, এই মোৰ ইচ্ছা; কিন্তু তাতকৈ ভাবোক্তি যেন প্ৰচাৰ কৰে, ইয়ালৈ মোৰ বৰ ইচ্ছা; আৰু পৰভাষা কোৱা জনে, মণ্ডলীয়ে ধৰ্মত বৃদ্ধি পাবলৈ যদি অৰ্থ নুবুজায়, তেনেহলে এনে জনতকৈ ভাবোক্তি প্ৰচাৰ কৰা জন শ্ৰেষ্ঠ। এতিয়া, হে প্ৰিয় ভাই আৰু ভনী সকল, মই আপোনালোকৰ ওচৰলৈ গৈ যদি পৰভাষা কওঁ, কিন্তু আপোনালোকৰ ওচৰত গৈ প্ৰকাশিত সত্য ঞ্জান বা ভাববাণী বা কোনো শিক্ষা বিষয়ে যদি নকওঁ, তেনেহলে আপোনালোকৰ কিবা লাভ হবনে? শব্দ কৰা নিষ্প্ৰাণ বস্তুৰ মাজতো বাঁহী হওক, বা বীণা হওক, শুৱলা স্বৰ সৃষ্টি কৰি স্পষ্টকৈ শুৱলা ধ্বনিত যদি নাবাজে, তেনেহলে বাঁহীৰে বা বীণাৰে কি সুৰ বজোৱা হয়, সেই বিষয়ে কেনেকৈ জনা যাব? কাৰণ ৰণ-শিঙাৰ মাত যদি অস্পষ্ট হয়, তেনেহলে যুদ্ধলৈ কোনে নিজকে সজাব? ঠিক সেইদৰে আপোনালোকেও যদি সহজে বুজিব পৰা কথা জিভাৰে নকয়, তেনেহলে যি কোৱা হয়, সেই বিষয়ে কেনেকৈ জানিব? কিয়নো এইবোৰ কথা আপোনালোকে বতাহত কোৱাৰ নিচিনা হ’ব। জগতত বহু প্ৰকাৰৰ ভাষা আছে, তথাপি তাৰ অৰ্থ নোহোৱা ভাষা এটাও নাই। কিন্তু মই যদি সেই ভাষাৰ অৰ্থ নুবুজোঁ, তেনেহলে যি জনে কয়, তেওঁৰ বাবে মই বিদেশীৰ নিচিনা হ’ম; আৰু সেই কোৱা জনো মোৰ বাবে বিদেশীৰ নিচিনা হ’ব। এতেকে লোকৰ ক্ষেত্ৰতো ঠিক তেনে ধৰণৰেই, আপোনালোকে আত্মাৰ বিবিধ বৰলৈ হাবিয়াহ কৰিছে যেতিয়া, মণ্ডলীক ধৰ্মত বৃদ্ধি কৰিবৰ বাবে উপচি পৰিবলৈ যত্ন কৰক। এই কাৰণে যি জনে পৰভাষা কয়, তেওঁ যেন অৰ্থও বুজাই দিব পাৰে, তাৰ কাৰণে প্ৰাৰ্থনা কৰক। কিয়নো পৰভাষাৰে যদি প্ৰাৰ্থনা কৰোঁ, তেনেহলে মোৰ আত্মাই প্ৰার্থনা কৰে, কিন্তু মোৰ হৃদয় ফলহীন হয়। তেনেহলে আমি কি কৰা উচিত? অামি আত্মাৰে প্ৰাৰ্থনা কৰিম নে, মনৰে প্ৰার্থনা কৰিম? আমি আত্মাৰে গীত গাম নে, মনেৰে গীত গাম? নতুবা তুমি যদি আত্মাৰে ঈশ্বৰৰ প্ৰশংসা কৰিছা, কিন্তু যি সকলে শুনিবলৈ দর্শক হিচাপে তালৈ আহে, তেওঁ যদি বুজি নাপাই, কেনেকৈ তোমাৰ সেই ধন্যবাদত ‘আমেন’ ক’ব? কাৰণ তুমি কি কৈছা, তেওঁলোকে বুজি নাপালে। কিয়নো তুমি হ’লে, বহুত ভালকৈ ধন্যবাদ কৰিছা, কিন্তু অন্য লোক সকলক আত্মিক ভাবে গঢ়ি তোলা নহল। মই যে আপোনালোকতকৈ বেছি পৰভাষা কওঁ, তাৰ কাৰণে মই ঈশ্বৰৰ ধন্যবাদ কৰিছোঁ; তথাপি মণ্ডলীত পৰভাষাৰে দহ হাজাৰ কথা কোৱাতকৈ, মানুহক শিক্ষা দিবলৈ, বুজি পোৱাকৈ বুদ্ধিৰে পাঁচটা কথা কোৱা ভাল বুলি ভাবো। হে প্ৰিয় ভাই আৰু ভনী সকল, আপোনালোক বিবেচনাত শিশুৰ দৰে নহ’ব; কিন্তু মন্দ বিষয়ত শিশু সকলৰ দৰে হৈ, চিন্তা আৰু বিবেচনাত বয়সস্থ লোকৰ দৰে হওক। বিধান-শাস্ত্ৰত লিখা আছে, “প্ৰভুৱে কৈছে, পৰভাষা কোৱা লোকৰ দ্বাৰাই, আৰু বিদেশী সকলৰ ওঁঠৰ দ্বাৰাই, মই এই লোকক কথা ক’ম; কিন্তু তাক কৰিলেও, তেওঁলোকে মোৰ কথা নুশুনিব।” এই কাৰণে বেলেগ বেলেগ ভাষাৰে কথা কোৱা, বিশ্বাস কৰা সকলৰ কাৰণে নহয়, অবিশ্বাসী সকলৰ কাৰণে চিন হয়; কিন্তু ঐশ্বৰিক ভাবোক্তি প্ৰচাৰ কৰা, বিশ্বাস নকৰা সকলৰ কাৰণে নহয়, কিন্তু বিশ্বাস কৰা সকলৰ কাৰণে চিন হয়। এতেকে গোটেই মণ্ডলীয়ে যেতিয়া একগোট হয়, আৰু আটাইলোকে যদি পৰভাষা কৈ থাকে, তেতিয়া সাধাৰণ বা কোনো অবিশ্বাসী মানুহ সেই স্থানত প্ৰৱেশ কৰিলে, তেওঁলোকে আপোনালোকক বলীয়া বুলি নক’ব নে? সকলোৱে যদি ভাবোক্তি প্ৰচাৰ কৰে আৰু বিশ্বাস নকৰা সাধাৰণ কোনো এজন মানুহ যদি সেই স্থানলৈ আহে, তেনেহলে সেই ভাববাণী শুনি তেওঁ নিজৰ পাপৰ বিষয়ে সচেতন আৰু ভাববাণীৰ দ্বাৰাই তেওঁ বিচাৰ প্ৰাপ্ত হয়৷ এইদৰে লোক জনৰ হৃদয়ৰ কোনো গুপ্তকথা প্ৰকাশ পায়৷ তাতে তেওঁ মাটিত উবুৰি হৈ পৰি, নিশ্চয়ে ‘আপোনালোকৰ মাজত ঈশ্বৰ আছে’, এই বুলি ঈশ্বৰৰ সেৱা কৰিব। এতেকে হে প্ৰিয় ভাই আৰু ভনী সকল আপোনালোকে কি কৰিব? যেতিয়া আপোনালোক এঠাইত গোট খায়, তেতিয়া কোনো জনে গীত, কোনো জনে উপদেশ, কোনো জনে প্ৰকাশিত বাক্য, কোনো জনে পৰভাষা, কোনো জনে তাৰ অৰ্থ ভাঙণি কৰি কথা ক’ব। কিন্তু এই সকলো যেন মণ্ডলী বৃদ্ধি কৰিবলৈ কৰা হয়। কোনোৱে যদি পৰভাষা কয়, তেনেহলে দুজন, বা তাতকৈ অধিক হ’লেও, তিনি জনে পাল অনুক্ৰমে কওক; আৰু এজনে অৰ্থ বুজাই দিয়ক। কিন্তু অৰ্থ বুজাই দিওঁতা যদি কোনো নাই, তেনেহলে তেওঁ মণ্ডলীত নিজম দি থাকি কেৱল নিজৰ আৰু ঈশ্বৰৰ উদ্দেশ্যে কথা কওক। আৰু ভাববাদী দুই বা তিনি জনে কথা কওক, আন সকলে বিবেচনা কৰি চাওক। কিন্তু উপাসনাত বহি থকা সকলৰ কোনো জনৰ আগত কিবা কথা প্ৰকাশিত হ’লে প্ৰথম জন নিজম দি থাকক। কিয়নো অাপোনালোক সকলোৱেই এজন এজনকৈ ঐশ্বৰিক ভাবোক্তি প্ৰচাৰ কৰি, আন এজনক শিকাব পাৰে আৰু সকলোকে উদগাওক৷ কিয়নো ভাববাদী সকলৰ আত্মা ভাববাদী সকলৰ বশত থাকে। কিয়নো ঈশ্বৰে কেতিয়াও বিশৃংখল সৃষ্টি নকৰে, কিন্তু তেওঁ, শান্তি দিওঁতা ঈশ্বৰ হয়। যেনেকৈ পবিত্ৰ লোক সকলৰ মণ্ডলীত, তেনেকৈ আপোনালোকৰ মণ্ডলী সমূহতো মহিলা সকল নিজম দি থাকক; কিয়নো কথা ক’বলৈ তেওঁলোকক অনুমতি দিয়া নাযায়; কিন্তু তেওঁলোকে নিবেদন কৰি থাকক, বিধান-শাস্ত্ৰয়েও সেইদৰেই কয়। কিন্তু তেওঁলোকে যদি কিবা সুধি শিক্ষা পাব খোজে, তেনেহলে ঘৰতে নিজ নিজ স্বামীক সোধক; কিয়নো মণ্ডলীত মহিলা মানুহে কথা কোৱা লাজৰ বিষয়। নতুবা, ঈশ্বৰৰ বাক্য আপোনালোকৰ মাজৰ পৰা ওলাইছিল নে? বা অকল আপোনালোকৰ ওচৰলৈহে আহিছিল নে? কোনোৱে যদি নিজকে নিজে ভাববাদী বা আত্মিক বুলি মানে, তেনেহলে মই আপোনালোকলৈ যিবোৰ কথা লিখিছোঁ, সেইবোৰ ঈশ্বৰৰ আদেশ বুলি তেওঁ জানক। কিন্তু কোনোৱে যদি নাজানে, তেনেহলে তেওঁ নাজানক। এই কাৰণে, হে মোৰ প্ৰিয় ভাই আৰু ভনী সকল, ঐশ্বৰিক ভাবোক্তি প্ৰচাৰ কৰিবলৈ হাবিয়াহ কৰক আৰু পৰভাষা ক’বলৈ নিষেধ নকৰিব। কিন্তু সকলো কৰ্ম সুন্দৰকৈ শালিনতা বজাই কৰা হওক।


এইবাৰ ভাৰত পেট্ৰলিয়ামক বিক্ৰি কৰিব মোদী চৰকাৰে! : ৰন্ধন গেছৰ গ্ৰাহকৰ ভৰ্তুকীও হ'ব পাৰে বন্ধ!\nএইবাৰ ভাৰত পেট্ৰলিয়ামক বিক্ৰি কৰিব মোদী চৰকাৰে : ৰন্ধন গেছৰ গ্ৰাহকৰ ভৰ্তুকীও হ’ব পাৰে বন্ধ!\nএইবাৰ ভাৰত পেট্ৰলিয়ামক ব্যক্তিগত খণ্ডক বিক্ৰী কৰিব কেন্দ্ৰ চৰকাৰে।\nৰাষ্ট্ৰায়ত্ত তেল সংস্থা বিপিচিএলৰ নিয়ন্ত্ৰণাধীন ভাৰত পেট্ৰলিয়ামৰ ৫২.৯৮ শ্বেয়াৰ বিক্ৰী কৰিবলৈ সাজু হৈছে নৰেন্দ্ৰ মোদীৰ চৰকাৰে।\nভাৰতীয় দ্বিতীয়টো বৃহত্তম ৰন্ধন গেছ বিক্ৰেতা সংস্থা ভাৰত পেট্ৰলিয়ামক ব্যক্তিগত খণ্ডক বিক্ৰীৰ কৰাৰ লগে লগে উপভোক্তাই পাই অহা ভৰ্তুকী বন্ধ হৈ যাব বুলি আশংকা কৰা হৈছে।\nশনিবাৰে সংসদত এই সংক্ৰান্তীয় এক প্ৰশ্নৰ স্পষ্ট উত্তৰ দিবলৈ অপৰাগ হয় কেন্দ্ৰীয় চৰকাৰ। চৰকাৰৰ তৰফৰ পৰা জনোৱা হৈছে যে নিলাম কৰাৰ পূৰ্বে এই সম্পৰ্কে আলোচনাহে কৰা হ’ব। শ্বেয়াৰ ক্ৰয় কৰা প্ৰতিষ্ঠানটোক কোনো নিৰ্দেশনা দিয়াৰ কথা উল্লেখ কৰা নাই চৰকাৰে।\nইফালে বিপিচিএল ক্ৰয় কৰিবলৈ আগ্ৰহী ব্যক্তিখণ্ডৰ প্ৰতিষ্ঠানসমূহে অহা ৩০ ছেপ্টেম্বৰৰ পূৰ্বে ক্ৰয় সম্পৰ্কীয় ইচ্ছাপত্ৰ জমা দিব লাগিব। ইয়াৰ পিছতে উক্ত প্ৰতিষ্ঠানসমূহৰ পৰা নিবিদা আহ্বান কৰিব চৰকাৰে।\n“গ্ৰাহকৰ কথা ভাবিয়েই নিবিদা পত্ৰ চোৱাৰ পূৰ্বে প্ৰতিষ্ঠানসমূহৰ সৈতে গ্ৰাহকৰ ভৰ্তুকী সম্পৰ্কীয় বিষয়টো চিন্তা চৰ্চা কৰা হ’ব।” শনিবাৰে সংসদত ৰাজ্যিক বিত্ত মন্ত্ৰী অনুৰাগ ঠাকুৰে এইদৰে কয়।\nমন্ত্ৰী অনুৰাগ ঠাকুৰৰ এই বক্তব্যৰ পৰা স্পষ্ট হৈ পৰিছে যে কেন্দ্ৰই গ্ৰাহকৰ ভৰ্তুকীৰ সম্পৰ্কীয় বিষয়টো নিয়ন্ত্ৰণ সম্পৰ্কে কোনো সিদ্ধান্ত গ্ৰহণ কৰা নাই অথবা ক্ৰয় কৰা ব্যক্তিগহত প্ৰতিষ্ঠানৰ বাবে কোনো স্পষ্ট নিৰ্দেশনাও প্ৰস্তুত কৰা নাই।\nঅথচ অক্টোবৰত ভাৰত পেট্ৰলিয়ামক বিক্ৰী কৰাৰ আনুষ্ঠানিক প্ৰক্ৰিয়া আৰম্ভই হ’ব। ব্যক্তিগত খণ্ডক গটোৱাৰ পিছত গ্ৰাহকৰ ভৰ্তুকী নিয়ন্ত্ৰণৰ কোনো অধিকাৰ নাথাকিব কেন্দ্ৰৰ।\nউল্লেখ্য যে বিগত কিছুমাহৰ পৰা ৰন্ধন গেছৰ গ্ৰাহকসকলৰ ভৰ্তুকীৰ পৰিমাণ যথেষ্ট পৰিমাণে কমাই দিছে কেন্দ্ৰই।\nইফালে ৰন্ধন গেছৰ ভৰ্তুকী সম্পৰ্কীয় তৃণমূলৰ সাংসদ মালা ৰায়ৰ এক প্ৰশ্নৰ উত্তৰ পেট্ৰলিয়াম মন্ত্ৰী ধৰ্মেন্দ্ৰ প্ৰধানে কয়, “এতিয়াও কেন্দ্ৰই ৰন্ধন গেছৰ ভৰ্তুকীৰ সম্পূৰ্ণৰূপে উঠাই দিয়া নাই। ভৰ্তুকীযুক্ত গেছৰ দামহে নিয়ন্ত্ৰণ কৰিছে। আন্তৰ্জাতিক বজাৰত গেছৰ দাম উঠা নমা কৰি থকাৰ ফলত ভৰ্তুকীৰ পৰিমাণো উঠা নমা কৰি থাকে।”


10.1.1 Multicore architecture and GPU - Might Learn\n10.1.1 মাল্টিকোৰ আৰ্কিটেকচাৰ আৰু জিপিইউ\nIn chapter 1 ew have seen that computers haveaprocessing element in them and that is called the CPU. When the CPU. When the CPU consists of multiple processing elements within it we call itamulticore system. A processing element is popularly known asacore. For example Intel i7 processor series has4to6cores with2thirds of exaction per core. The cores operate inacoordinated manner and share the system resources (such as memory) among them. Figure 10.1 showsadiagrammatic representation ofamulticore system with four cores.\nঅধ্যায় 1 ইউ-ত দেখা গৈছে যে কম্পিউটাৰবোৰত এটা প্ৰচেছিং উপাদান আছে আৰু ইয়াক চিপিইউ বুলি কোৱা হয়। যেতিয়া চিপিইউ। যেতিয়া চিপিইউত ইয়াৰ ভিতৰত একাধিক প্ৰচেছিং উপাদান থাকে আমি ইয়াক এক মাল্টিকোৰ প্ৰণালী বুলি কওঁ। এটা প্ৰচেছিং উপাদান ক’ৰ হিচাপে জনপ্ৰিয়। উদাহৰণ স্বৰূপে ইণ্টেল আই৭ প্ৰচেছৰ শৃংখলাত ৪ ৰ পৰা ৬ টা কোৰ আছে আৰু প্ৰতি টো কোৰত ২ তৃতীয়াংশ এক্সএকচন আছে। কোৰবোৰে এক সমন্বিত প্ৰকাৰে কাম কৰে আৰু সেইবোৰৰ মাজত প্ৰণালীৰ সম্পদ (যেনে মেমৰি) ভাগ বতৰা কৰে। চিত্ৰ 10.1-ত চাৰিটা কোৰৰ সৈতে এটা মাল্টিকোৰ প্ৰণালীৰ নক্সাযুক্ত প্ৰতিনিধিত্ব দেখুওৱা হৈছে।\nwe know that the speed ofacomputer is mainly determined by the clock frequency of the processor (expressed in GHz). But withasignificant increase in the clock frequency, the processor capability of the stem incrases. This makes they system faster.\nআমি জানো যে কম্পিউটাৰ এটাৰ গতি মুখ্যতঃ প্ৰচেছৰৰ ঘড়ীৰ কম্পনাঙ্কৰ দ্বাৰা নিৰ্ধাৰণ কৰা হয় (গিগাহাৰ্জত প্ৰকাশ কৰা হয়)। কিন্তু ঘড়ীৰ সঘনতা যথেষ্ট বৃদ্ধি হোৱাৰ সৈতে, ষ্টেম ইনক্ৰেছৰ প্ৰচেছৰ ক্ষমতা। ই সিহঁতক প্ৰণালীটো দ্ৰুত কৰি তোলে।\nHowever, putting many cores together brings other complecites such as managing shared re-sources, scheduling applications, area of the chip etc.\nঅৱশ্যে, বহুতো কোৰ একেলগে ৰাখিলে অন্যান্য কম্পোলচাইট যেনে ভাগ বতৰা কৰা পুনৰ-উৎস পৰিচালনা কৰা, অনুসূচীত এপ্লিকেচন, চিপৰ এলেকা ইত্যাদি আহে।\nMulticore processors are widely used across many application domains including genral -pur- pose network embedded, digital signal processing (DSP) and graphics (GPU.)\nজেনেৰেল-পুৰ-পজ নেটৱৰ্ক এম্বেডেড, ডিজিটেল চিগনেল প্ৰচেছিং (ডিএছপি) আৰু গ্ৰাফিক্স (জিপিইউ)কে ধৰি বহুতো এপ্লিকেচন ডমেইনত মাল্টিকোৰ প্ৰচেছৰ বহুলভাৱে ব্যৱহাৰ কৰা হয়।\nছ’ডা পানীত কি এছিড থাকে?\n15677 0\nUsers Last7days : 5033\nUsers Last 30 days : 28411\nUsers This Year : 97415\nTotal Users : 156770\nViews Last7days : 11088\nViews Last 30 days : 63924\nViews This Month : 7584\nViews This Year : 203902\nTotal views : 347506


অপবিজ্ঞান মহাবিদ্যালয়ৰ আচাৰ্য্য ( অভিজিত কলিতা ) - সাহিত্য ডট অৰ্গ\nৰিফ্ৰিজাৰেটৰ বা ফ্ৰিজত থোৱা খাদ্যবস্তুৰ গুণাগুণ কম হৈ যায়, ফ্ৰিজৰ ভিতৰৰ বায়ুত থকা জলীয় ভাঁপখিনি গোট মাৰি যোৱা বাবে, পাৰ্চিয়েল প্ৰেচাৰ কমি ভিতৰখন শুকান হৈ পৰে আৰু ফলত ভিতৰত থকা খাদ্য বস্তুৰ পানীভাগ শুকাই যায়, (খাদ্যত থকা পানীখিনি বৰ দৰকাৰী বস্তু, সকলো দিশৰ পৰা), বহুদিন ফ্ৰীজত থাকি গেলি পঁচি যোৱা খাদ্যও দেখাত ভাল হৈ থকা যেন লাগে, কৃত্ৰিম পৰিবেশত বহুত অনাহুত অণুজীৱই বাঁহ লয়, বেছি ঠাণ্ডা বস্তু খালে দাঁতৰ লগতে আৰু বহু অংগৰ ক্ষতি হব পাৰে, পানী লগা জ্বৰ, কাঁহ হব পাৰে…ইত্যাদি৷\nএইবোৰ সকলো মানি লব পাৰি, কিন্তুু এইটো যুক্তি নোৱাৰিছোগৈ…..\n“ফ্ৰিজত “ক্ল’ৰ’ ফ্ল’ৰ’ #কাৰ্বন# (বা চি এফ চি বা ফ্ৰিঅন)“ নামৰ এবিধ গেচ ব্যৱহাৰ হয়, আৰু ভিতৰত থকা খাদ্য বস্তুৰ লগত সি মিহলি হয়৷ যি #কাৰ্বনক# আমি নিশ্বাসত সদায় বাহিৰ কৰি থাকো (কাৰ্বন ডাই অক্সাইড) ভাৱি চাওকচোন, সেই #কাৰ্বন# খালে আমাৰ দেহৰ কিমান ক্ষতি হব পাৰে“\nএয়া হেনো এগৰাকী বিখ্যাত আচাৰ্যই এটা টিভি চেনেলত কোৱা কথা৷ পিছে মই নিজে দেখা নাই৷ আলোচনাত এজন সহকৰ্মীয়ে কোৱা হে শুনিছো, আলোচনাৰ খাতিৰত কথাখিনি আচাৰ্যই এনেকৈয়ে কৈছে বুলি ধৰি লৈছো, কাৰণ ইয়াৰ উদ্দেশ্য কোনো আচাৰ্যক সমালোচনা কৰা নহয়৷\nএজন সাধাৰণ লোকৰ বাবে, যাৰ বিজ্ঞানৰ বিশদ জ্ঞান নাই, বা সিমান গুৰুত্বও দিয়া নাই, তেওৰ বাবে আচাৰ্যৰ যুক্তিখিনি একেবাৰে পানী নসৰকা৷ ইয়াত আপাতঃ দৃ্ষ্টিত কোনো ভুল নাই-\n১) ফ্ৰিজত চি এফ চি ব্যৱহাৰ হয় মানে হৈছিলে (আজিকালি অৱশ্যে ইয়াক নিষিদ্ধ কৰি আইন কৰা হৈছে, পিছে মানুহক বেমাৰ কৰাৰ বাবে নহয়, অজ’ন লেয়াৰত ফুটা কৰা বাবেহে চি এফ চি ক দোষী সাব্যস্ত কৰা হৈছে৷ )\n২) আমি নিশ্বাসত কাৰ্বন ডাই অক্সাইড এৰি দিও৷ সেয়াও সঁচা\nকিন্তুু কথা হ’ল এই গোটেই যুক্তিটো একেবাৰে ভুল আৰু মানুহক বিভ্ৰান্ত কৰাৰ বাবে শাস্তিৰ যোগ্য৷ এয়াই অপ-বিজ্ঞান, বা চিউড’ চাইন্স৷\nকোনো লোকে যিকোনো কাৰণতে নহওক কিয়, কোনো অন্ধবিশ্বাসক দুটামান কাৰিকৰী শব্দ বা বিজ্ঞানৰ সূত্ৰৰ ভুল ব্যখ্যাৰে যুক্তিসংগত বুলি প্ৰতিষ্ঠা কৰিবলৈ চেষ্টা কৰাকে অপ-বিজ্ঞান বুলিব পাৰি৷ ই আচলতে অন্ধ-বিশ্বাসতকৈয়ো অপকাৰী৷ সাধাৰণ লোকখিনিক অপ-বিজ্ঞানে নজনাকৈয়ে অন্ধবিশ্বাসী কৰি গঢ়ি তোলে৷ তাতে জনপ্ৰিয় সংবাদ মাধ্যম আদিয়ে এইবোৰ কথা গুৰুত্ব সহকাৰে প্ৰচাৰ কৰিলে ক্ষতি হাজাৰ গুণে বৃদ্ধি পায়৷\nআজিৰ আলোচনাটো হৈছিল কেইজন মান উচ্চ-শিক্ষিত দ্বায়িত্বশীল লোকৰ মাজতেই; আচলতে প্ৰায়বিলাক লোকেই আচাৰ্যৰ যুক্তিৰ দ্বাৰা প্ৰভাৱান্বিত হৈ পৰাত মই মনে মনে শংকিত হৈ পৰিছিলো৷ বুজিছিলো, তেওলোকে কথাটো গভীৰ ভাৱে গমি চোৱা নাই, নাইবা আমাৰ সহজাত “বিশ্বৰ সৰ্বোৎকৃষ্ট ঐতিহ্যৰ গৌৰৱবোধ“ য়েও ইয়াত অৰিহণা যোগাইছিল৷\nকিছুদিনৰ আগতে এজন লোকে ’ঔম’ শব্দত ৰিজনেন্সৰে মানুহক নানান ৰোগৰ পৰা মুক্তি দিব পাৰে বুলি বক্তব্য ৰখা লিখনি এটাটো মই যুক্তিৰে বিছাৰ কৰাৰ চেষ্টা চলোৱা মনত আছে৷ ’ঔম’ শব্দই মানুহৰ উপকাৰ কৰে নে নকৰে সেই বিষয়ে মোৰ কোনো জ্ঞান নাই, কিন্তুু কৰাৰ সম্ভাৱনাই অধিক৷ নহ’লে ইমান হাজাৰ বছৰে এই ব্যৱস্থাটো টিকি নেথাকিলেহেতেন৷ যি এই কথা বিশ্বাস কৰে আৰু একান্ত মনেৰে সাধনা কৰে তেও উপকাৰ পাবই৷ বিশ্বাসে মিলয় হৰি তৰ্কে বহুদূৰ, কথাটো ময়ো বিশ্বাস কৰো৷\nকিন্তুু সেই লিখনিটোত বিশ্বাসক প্ৰতিষ্ঠা কৰিবৰ বাবে অপ-বিজ্ঞান বা বিজ্ঞানৰ অপবাখ্যাৰ সহায় লোৱা হৈছিল৷ সেয়া কোনোমতেই মানি লব পৰা কথা নহয়৷\nএকেখিনিয়েই মোৰ আপত্তি ওপৰত কোৱা আচাৰ্যৰ বক্তব্য খিনিতো৷ তাত থকা অপব্যাখ্যা খিনি চমুকৈ সহজ ভাষাৰে বৰ্ণনা কৰিবলৈ চেষ্টা কৰিম\n১) এটা যুক্তি হ’ল – যিহেতু আমি কাৰ্বন ডাই অক্সাইড নিশ্বাসত এৰি দিও, গতিকে কাৰ্বন আমাৰ শৰীৰৰ বাবে অপকাৰী বস্তু৷ (চি এফ চিত ’ডাই-অক্সাইড’ বোলা অংশটো নাই, গতিকে কাৰ্বনকেই মূল অপৰাধী বুলি ধৰিব লাগিব৷ )\nকাৰ্বন ইমান বেয়া বস্তু? কিমধিকমতি! !\nপ্ৰথমতে ৱিকিপেডিয়াৰ পৰা এটা শাৰী উদ্ধৃত কৰো,\n“Carbon forms the key component for all known life on Earth.“\nকাৰ্বন নেথাকিলে দেখোন পৃথিৱীত জীৱ বা উদ্ভিদৰ সৃষ্টিয়েই নহ’লহেতেন৷ জীৱকুলৰ সংগঠন আৰু পোষণৰ বাবে প্ৰয়োজনীয় ’কাৰ্বহাইড্ৰেট’ বা ’স্বেতসাৰ’, প্ৰটিন(এনজাইম বিলাককো ধৰি), চেনি, আনকি DNA বা RNA ত থকা নিউক্লিঅটাইডত দেখোন কাৰ্বন নহ’লেই নহয়৷\n“ DNA (deoxyribonucleic acid) and RNA (ribonucleic acid), are made from monomers known as nucleotides. Each nucleotide has three components:a#5-carbon sugar#,aphosphate group, andanitrogenous base “ (ৱিকিৰ পৰা)\nগাড়ী চলিলে ধোৱা ওলাবই, আমাৰ শৰীৰৰ গাড়ীখনৰ আচল ইন্ধন হ’ল অক্সিজেন, এই অক্সিজেনে কাৰ্বনৰ লগত বিক্ৰিয়া কৰি কাৰ্বন ডাই অক্সাইড বা ধোৱা উৎপন্ন কৰে৷ কাৰ্বন ডাই অক্সাইডত কাৰ্বন আৰু অক্সিজেন দুইটা বস্তু থাকে, আচাৰ্যৰ যুক্তিৰে বুজিবলৈ গ’লে তাৰমানে অক্সিজেনো দেহৰ বাবে অপকাৰী৷\n(এটা কাৰ্বন আৰু দুটা অক্সিজেনৰ পৰমাণু লগ লাগি কাৰ্বন ডাই অক্সাইড বা CO2 তৈয়াৰ হয়)\n২) দ্বিতীয় যুক্তি হ’ল ফ্ৰিজত ব্যৱহাৰ হোৱা ক্ল’ৰ’ ফ্ল’ৰ’ কাৰ্বন (CFC) খাদ্যত মিহলি হৈ খাদ্যক বিষাক্ত কৰি তোলে৷\nভালদৰে নেজানো, কিন্তুু CFC খালে মানুহ বেমাৰ হোৱা কি, মৰিয়েই থাকিব যেন লাগে৷ ইয়াত কাৰ্বনৰ উপৰিও ফ্লৰিণ আছে, ক্লৰিণ আছে৷ ক্লৰিণ গেছ শুঙি অমুকা নিজেই এবাৰ হস্পিটেলাইজ হোৱা মনত আছে৷ ডাক্তৰে আধাঘণ্টা মান অক্সিজেন দি হে জীৱটো ঘূৰাই আনিছিলে৷ ( আচলতে যৌগত পদাৰ্থবিলাকৰ ধৰ্ম সলনি হয়, কাৰ্বন-ডাই-অক্সাইডৰ পৰা কাৰ্বনক অকলে উলিয়াই আনি অপৰাধী সজোৱাৰ দৃষ্টিৰ পৰাহে ক্লৰিণৰ কথাখিনি ক’লো৷ )\nকথাটো হ’ল এই CFC কোনোপধ্যেই ফ্ৰীজৰ ভিতৰত থকা খাদ্য বস্তুৰ সংস্পৰ্শলৈ আহিব নোৱাৰে৷ খুব বেছি ই ’লীক’ হৈ বাহিৰৰ বতাহত মিহলি হব পাৰে, যাৰ বাবে প্ৰদূষণ হব, অজ’ন স্তৰত বিন্ধা ওলাব, সূৰ্যৰ অতিবেগুণী ৰশ্মিয়ে এই ফুটাবোৰেদি আমি আমাৰ চালত কেন্সাৰকে ধৰি নানান বেমাৰ সৃষ্টি কৰিব৷ এই বিলাক সকলোৱে জানে৷ ই আচলতে এটা খুব Volatile পদাৰ্থ, অলপ সুবিধা পালেই ভুৰুংকৈ ওপৰলৈ উৰা মাৰে৷ খাদ্য বস্তু বিষাক্ত কৰি সময় নষ্ট কৰি থকা বস্তু ই নহয়েই৷\nএই যুক্তিৰে কবলৈ গ’লে – জলবিদ্যুত প্ৰকল্পৰ পৰা উৎপাদিত বিদ্যুতেৰে জ্বলোৱা লাইটবোৰৰ পোহৰ উজ্জ্বল নহয় সেমেকা, বা মদ খাই গান গোৱা গায়কৰ গান মোবাইলত শুনিলে শুনাবোৰৰো নিচা লাগে, ইত্যাদিও যুক্তিপূৰ্ণ কথা৷\nফ্ৰীজত বহুদিন ৰখা খাদ্য খোৱাৰ মই পোষকতা নকৰো৷ ঘৰত ফ্ৰীজ এটা আছে যদিও শাক পাচলি, মাছ মাংস আদি আমি কেতিয়াও ফ্ৰীজত থৈ নেখাও৷ কিন্তুু সমস্যাটো ফ্ৰীজত থকা বস্তু খাব লাগে নে নেলাগে তাত সীমাৱদ্ধ হৈ থকা নাই, কিছুলোকে অপ-বিজ্ঞানৰ সহায় লৈ সাধাৰণ মানুহখিনিক পথভ্ৰষ্ট কৰিবলৈ চেষ্টা কৰিছে, তাৰ বিৰোধিতা কৰিব লাগে৷ হয়তো আচাৰ্যই মই উদ্ধৃতি দিয়াৰ দৰে কথা খিনি কোৱা নাছিল, তাক লৈ আপত্তি কৰিব নেলাগে৷ সামগ্ৰিক কথা এটা উত্থাপন কৰিবলৈহে এই উদাহৰণটো লোৱা হ’ল৷\nযুক্তি আৰু বিশ্বাস জীৱন ধাৰণৰ দুটা পৃথক পদ্ধতি, তাক পৃথককৈ ৰখাই শ্ৰেয়৷ বিশ্বাস প্ৰতিষ্ঠা কৰিবলৈ অপবিজ্ঞানৰ সহায় লোৱা অনুচিত, তাকে পোনে পোনে বিশ্বাস বুলি কবলৈ সৎ সাহস থকা বাঞ্ছনীয়৷\nকিন্তুু এই প্ৰচেষ্টা চলি আহিছে, কিবা এটা পৃথক কৰাৰ আশাত মেডিয়াই ও ইয়াত বৰঙনি যোগাইছে৷ আৰু মানুহবোৰে ইয়াকে বিজ্ঞানসন্মত বুলি ভাবি গৈ আছে৷ আৰু ফলত সমাজ\n“এট ফুল থ্ৰট’ল, ইন বেক গিয়েৰ“: -)\n(বি. দ্ৰ.: – আন নেলাগে এইখিনি কথা মই নিজৰ মানুহজনীকে বুজাব পৰা নাই, তথাপি এটা কথাই উৎসাহ দিছে, ফেচবুকত মই যিমান আপডেট দেখিছো, নেটিজেন সকলে এই কথাটো বুজি উঠিছে যেন লাগিছে, আচাৰ্যক লৈ কৌতুকো কৰিছে৷ মোৰ বাবে এই সচেতনতা এটা ভাল খবৰ৷ এই খিনি সচেতন মানুহে আনক কবলৈ দুই এটা যুক্তি পাওক বুলিয়েই মই জনা কথাখিনি লিখিছো)\n← অসমীয়া ভাষাৰ সংকট : কিছু চিন্তা ( দেৱকৃষ্ণ বৰুৱা )\nদিৰৈ পাৰৰ সোণামতী ( টুনুজ্যোতি গগৈ ) →\nপ্রিয়জনৰ বিয়োগ আৰু শিশুৰ মানসিক পৰিবর্তন – ৰনজু শৰ্মা।


সদস্য বাৰ্তা:Bhaskarjyoti Bhuyan - অসমীয়া ৱিকিপিডিয়া\nসদস্য বাৰ্তা:Bhaskarjyoti Bhuyan\nনমস্কাৰ, "Bhaskarjyoti Bhuyan"\n2 জীৱনীকাৰ পদক\n4 সাহিত্য সৌৰভ পদক\n5 প্ৰজেক্ট টাইগাৰ ২.০ | ধন্যবাদ\n6 জীৱনীকাৰ পদক\n7 বিলোপনৰ প্ৰস্তাৱ\n8 Project Tiger 2.0 - Feedback from writing contest participants (editors) and Hardware support recipients\n10 ৱিকি শতক+ পদক\n13 [Wikimedia Foundation elections 2021] Candidates meet with South Asia + ESEAP communities\n14 দক্ষিণ এছীয় সম্প্ৰদায়ৰ সৈতে প্ৰাৰ্থীসকলৰ মুখামুখী অনুষ্ঠান\nইয়াত তুমি পৰীক্ষা নিৰিক্ষা অব্যাহত ৰাখিব পাৰা। সদস্য:Bhaskarjyoti Bhuyan/ভাস্কৰ ভূঞা\nবিষ্ণু শইকীয়া⇒✉ 10:58, 13 মে' 2019 (ইউ.টি.চি.)\nশেহতীয়াকৈ আপুনি কেইটামান উচ্চমান বিশিষ্ট জীৱনীমূলক প্ৰবন্ধ সৃষ্টিৰে অসমীয়া ৱিকিক সমৃদ্ধ কৰাৰ বাবে আপোনালৈ কৃতজ্ঞতাস্বৰূপে এই পদক আগবাঢ়ালো৷ আগলৈও আপুনি একেই উৎসাহেৰে ৱিকিত অৱদান আগবঢ়াই যাব বুলি আশা ৰাখিলোঁ৷ -অজয় দাস (বাৰ্তা) 11:12, 21 June 2019 (ইউ.টি.চি.)\nবহুত ধন্যবাদ | Bhaskarjyoti Bhuyan (talk) 11:26, 21 June 2019 (ইউ.টি.চি.)\nসাহিত্য সৌৰভ পদক[সম্পাদনা কৰক]\nসাহিত্য সৌৰভ পদক\nশেহতীয়াকৈ অসমীয়া সাহিত্যৰ লগত জড়িত ভালেসংখ্যক উল্লেখযোগ্য ব্যক্তি সম্পৰ্কীয় প্ৰবন্ধ সৃষ্টিৰে অসমীয়া ৱিকিক সমৃদ্ধ কৰাৰ বাবে তোমালৈ অসমীয়া ৱিকিমিডিয়া সমাজৰ তৰফৰ পৰা কৃতজ্ঞতাস্বৰূপে এই পদক আগবাঢ়ালো৷ আগলৈও তুমি একেই উৎসাহেৰে ৱিকিত অৱদান আগবঢ়াই যাবা বুলি আশা ৰাখিলোঁ৷ - জলি বৰা (talk) 14:13, 27 July 2019 (ইউ.টি.চি.)\nপ্ৰিয় সতীৰ্থ, অসমীয়া ৱিকিপিডিয়াত স্থানীয় ভাষাৰ সমল বৃদ্ধিৰ উদেশ্যেৰে আয়োজিত প্ৰজেক্ট টাইগাৰ ২.০ শীৰ্ষক সম্পাদনা মেলাত আপুনি আগবঢ়োৱা অমূল্য অৱদানৰ বাবে কৃতজ্ঞতা জ্ঞাপন কৰিছোঁ। আপোনাক জনাব পাই সুখী হৈছোঁ যে প্ৰজেক্ট টাইগাৰ ২.০-ত অসমীয়া ৱিকিপিডিয়া সমাজৰ ১৮ জন অংশগ্ৰহণকাৰীয়ে ২০৫ টা প্ৰবন্ধ সৃষ্টি কৰি সম্পাদনা মেলাখনক সফল কৰি তোলে। আশা ৰাখিছোঁ আগলৈকে একেই উৎসাহেৰে আপুনি অসমীয়া ৱিকিপিডিয়াৰ শ্ৰীবৃদ্ধিৰ বাবে কাম কৰি যাব৷ ধন্যবাদ। --SlowPhoton (talk) 11:11, 21 January 2020 (ইউ.টি.চি.)\n"পাহাৰ ভৈয়াম একে কৰা ৰামধনুৰেই দৰে,তোমাৰ ভাষাৰ মৰমবোৰে মিলন সেতু গঢ়ে৷ লৌহিত্যৰে বহল পাৰক প্ৰণিপাত কৰোঁ,জন্ম ল'লো ইয়াতেই ইয়াতেই যেন মৰোঁ৷"-ড০ ভূপেন হাজৰিকা\nমৰমৰ ভাস্কৰ,বহুকেইগৰাকী বিশিষ্ট অসমীয়াৰ জীৱনীমূলক প্ৰবন্ধসৃষ্টিৰে অসমীয়া ৱিকিপিডিয়াক সমৃদ্ধ কৰাৰ বাবে তোলৈ অসমীয়া ৱিকিমিডিয়া সমাজৰ তৰফৰ পৰা কৃতজ্ঞতাস্বৰূপে এই পদক আগবঢ়ালোঁ। আগলৈও যাতে একেই উৎসাহেৰে ৱিকিত অৱদান আগবঢ়াই থাক ৷--ঈশান জ্যোতি বৰা (talk) 09:59, 22 April 2020 (ইউ.টি.চি.)\nবিলোপনৰ প্ৰস্তাৱ[সম্পাদনা কৰক]\nনমস্কাৰ, আপুনি সৃষ্টি কৰা কাঠনিবাৰী ঘাট, জ্ঞান-মালিনী, নতুন কবিতা, অসমীয়া কবিতা বিন্দুৰপৰা সিন্ধুলৈ, সঞ্চয়ন, আলী হাইদৰ আৰু তপত দিন দীঘল ৰাতি নামৰ প্ৰবন্ধ কেইটা বিলোপনৰ বাবে প্ৰস্তাৱ কৰিছে। গতিকে এই প্ৰবন্ধকেইটা বিলোপ নকৰিবলৈ প্ৰবন্ধ কেইটা দীঘল কৰি আৰু তথ্যসুত্ৰ যোগ কৰি বিশ্বকোষৰ মানলৈ উন্নীত কৰিবলৈ অনুৰোধ জনালোঁ। দিব্য দত্ত (বাৰ্তা) 16:10, 12 May 2020 (ইউ.টি.চি.)\nৱিকি শতক+ পদক[সম্পাদনা কৰক]\nৱিকি শতক+ পদক\nসু-হৃদ, এক শতক মূল্যৱান প্ৰবন্ধৰে অসমীয়া ৱিকিপিডিয়াক শক্তিশালী কৰি তোলাৰ বাবে ধন্যবাদ আৰু কৃতজ্ঞতাসহকাৰে আপোনালৈ এই পদকটো আগবঢ়োৱা হ’ল। এই গতি সদায়েই অব্যাহত থাকক...!-- Nayan j Nath (বাৰ্তা) 05:05, 30 মে' 2021 (ইউ.টি.চি.)\nপ্ৰিয় Bhaskarjyoti Bhuyan,\n"https://as.wikipedia.org/w/index.php?title=সদস্য_বাৰ্তা:Bhaskarjyoti_Bhuyan&oldid=291649"ৰ পৰা অনা হৈছে


প্ৰস্ৰাৱৰ সংক্ৰমণ, কাৰন, লক্ষণ আৰু ঘৰুৱা প্ৰতিকাৰ- Home Remedies For Urine Infection In Assamese - fitassam\n23/08/2020 24/03/2021 Mitali Saikia0Comments\nমূত্ৰনলীৰ সংক্ৰমণ (UTI)- Urinary Track Infection\nমূত্ৰনলীৰ সংক্ৰমণ (ইউৰিন ইনফেকচন বা ইউটিআই-UTI) হ’ল অণুজীৱ (মাইক্ৰোস্কোপবিহীন জীৱ) দ্বাৰা সৃষ্ট সংক্ৰমণ।বেছিভাগ ইউটিআই বেক্টেৰিয়াৰ কাৰণে হয় যদিও কেতিয়াবা কেতিয়াবা ভেঁকুৰ আৰু ভাইৰাচৰ দ্বাৰাও সৃষ্টি হব পাৰে৷ ই মানুহৰ মাজত হোৱা আটাইতকৈ সাধাৰণ সংক্ৰমণ।\nসৰু লৰা ছোৱালীৰ তুলনাত প্ৰাপ্তবয়স্কৰ মাজত প্ৰস্ৰাৱৰ সংক্ৰমণ বেছি হয়। পুৰুষৰ তুলনাত মহিলাৰ মাজত এই সংক্ৰমণ বেছি দেখা যায়। ইয়াৰ কোনো প্ৰত্যক্ষ কাৰণ নাই যদিও জননাংগৰ গঠন (মূত্ৰমাৰ্গ আকাৰত সৰু হোৱা) ইয়াৰ বাবে কিছুপৰিমাণে দায়ী।\nপ্ৰায় 40% মহিলা আৰু 12% পুৰুষৰ জীৱনকালত কেতিয়াবা নহয় কেতিয়াবা মূত্ৰনলীৰ সংক্ৰমণ হয়।\nআৰু পঢ়কঃ ডায়েবেটিচৰ বাবে নয়নতৰা কিদৰে ব্যৱহাৰ কৰিব?- Diabetes health Benefits of Noyontora or Periwinkle in Assamese\nমূত্ৰনলীৰ সংক্ৰমণৰ লক্ষণসমূহ (ইউটিআই) – Urinary Track Infection(UTI) Symptoms in Assamese\nমূত্ৰাশয় সংক্ৰমণ (Bladder infection) হলে , মূত্ৰনলী আৰু মূত্ৰাশয় আস্তৰণ ফুলি (inflammation) যাব পাৰে ,\nপ্ৰস্ৰাৱৰ সময়ত বিষ বা জ্বলন সংবেদন [Dysuria],\nঘনাই প্ৰস্ৰাৱ কৰা,\nৰাতি প্ৰস্ৰাৱ ঘনাই হোৱা (Noctuiia),\nখুব কম পৰিমাণে প্ৰস্ৰাৱ কৰা,\nতাৎক্ষণিক প্ৰস্ৰাৱ হোৱাৰ ভয় লাগি থকা,\nদুৰ্গন্ধযুক্ত আৰু প্ৰস্ৰাৱত ৰক্ত যোৱা,\nপেটৰ তলপেটত বা পেল্ভিচ (pelvis) ত বিষ,\nপাতল জ্বৰ (101 ফাৰেনহাইটৰ কম), চৰ্দি আৰু অসুস্থ অনুভৱ কৰা।\nউচ্চ জ্বৰ (101 ৰ বেচি ফাৰেনহাইট),\nঠাণ্ডাত কঁপকঁপনি উঠা,\nFlank pain- ই পেটৰ উপৰৰ অংশ আৰু শৰীৰৰ একফালে আৰু পিঠিৰ মাজঅংশত হোৱা বিষ হয়৷\nসৰু লৰা-ছোৱালীৰ জ্বৰ,জন্ডিস, বমি বমিভাব, ডায়ৰিয়া আৰু খিঙখিঙীয়া দৰে লক্ষণ হব পাৰে।\nবয়স্কসকলৰ জ্বৰ বা হাইপোথাৰ্মিয়া, ক্ষুধা হ্ৰাস, অলসতা আৰু মেজাজৰ পৰিবৰ্তন ইত্যাদি৷\nগৰ্ভৱতী মহিলাসকলৰ ইউটিআইত আক্ৰান্ত হোৱাৰ সম্ভাৱনা বেছি থাকে। যদি কোনো মহিলা গৰ্ভৱতী হৈ আছে তেন্তে কেচুৱা জন্ম হোৱাৰ আগে তেওঁৰ প্ৰস্ৰাৱৰ পৰীক্ষা কৰা উচিত (Prenatal visits) ৷ কাৰণ যদি সংক্ৰমণৰ চিনাক্ত কৰা নহয় তেন্তে ই গৰ্ভাৱস্থাত জটিলতা সৃষ্টি কৰিব পাৰে।\nমূত্ৰনলীৰ সংক্ৰমণ কেতিয়াবা কেতিয়াবা যৌন সংঞ্চাৰিত (Sexually transmitted disease) ৰোগ হব পাৰে। অৱশ্যে কিছু লোকৰ মূত্ৰনলীৰ সংক্ৰমণৰ কোনো লক্ষণ দেখায় নিদিয়ে।\nমূত্ৰনলীৰ সংক্ৰমণৰ (UTI) কাৰণ- Urinary track infection (UTI) Causes in Assamese\nবেছিভাগ মূত্ৰনলীৰ সংক্ৰমণ ই-কলাই (E.oli) বেক্টেৰিয়া দ্বাৰা হয়। এই বেক্টেৰিয়া সাধাৰণতে পাচনতন্ত্ৰত উপস্থিত থাকে। ক্ল্যামিডিয়া (chlamydia) আৰু মাইকোপ্লাজমা (mycoplasma) বেক্টেৰিয়াৰপৰা মূত্ৰনলীৰ সংক্ৰমণ হব পাৰে যদিও মূত্ৰাশয়ক সংক্ৰমিত কৰিব নোৱাৰে৷ যি কোনো বয়স আৰু লিঙ্গৰ লোকৰ ইউটিআই সংক্ৰমণ হব পাৰে। কিন্ত্ত কিছু লোকৰ মাজল ইউৰিন ইনফেকছন হোৱাৰ সম্ভাৱনা বেছি থাকে।\nইউটিআই সংক্ৰমণ নিম্নলিখিত কাৰণৰ ফলত হব পাৰে:\n■ মহিলাসকলৰ সংক্ৰমণ হোৱাৰ সকলোতকৈ ডাঙৰ কাৰন হৈছে পশ্চিমীয়া টয়লেটৰ (western style toilet) ৰ ব্যৱহাৰ৷ লগতে অপৰিস্কাৰ শৌচালয় ব্যৱহাৰ কৰাও অন্য এক কাৰন৷\nমূত্ৰনলীৰ সংক্ৰমণৰ চিকিৎসা কৰক কিছু ঘৰুৱা উপায়েৰে- Home Remedies for Urine Infection in Assamese\nইলাচী: মূত্ৰ সংক্ৰমণৰ চিকিৎসাৰ বাবে- Cardamom: Home Remedies for Urine Infection Treatment in Assamese\n5-7 টা ইলাচী বীজ পিচি লওক৷ ইয়াৰ লগত আধা চা-চামচ শুকান আদা মিহলাই লওক৷ ইয়াৰ লগত ডালিমৰ ৰস আৰু সৈন্ধৱ লবণ যুক্ত কৰি লওক। এতিয়া কুহুমীয়া গৰম পানিত মিহলাই পান কৰক।\nদুপৰটেঙা: প্ৰস্ৰাৱৰ সমস্যা প্ৰতিৰোধ কৰিবৰ বাবে অত্যন্ত উপকাৰী – Dupertenga:Home Remedy to Treat Urine Infection in Assamese\nনাৰিকল: প্ৰস্ৰাৱৰ সংক্ৰমণৰ চিকিৎসাৰ ঘৰুয়া উপায়-Coconut: Home Remedy to Treat Urine Infection in Assamese\nচাউল: মূত্ৰ সংক্ৰমণৰ চিকিৎসাৰ বাবে ঘৰুৱা প্ৰতিকাৰ-Rice: Home Remedy for Urine Infection Treatment in Assamese\nআধা গ্লাচ চাউলৰ পানীত চেনি মিহলাই পান কৰক৷ ই প্ৰস্ৰাৱৰ সময়ত সংঘটিত হোৱা মূত্ৰথলিৰ সংক্ৰমণ পৰা মুক্তি দিয়ে৷\nবাদাম: বাদামৰ ঔষধীয় বৈশিষ্ট্যসমূহে মূত্ৰনলীৰ সংক্ৰমণৰ চিকিৎসা কৰে- Almond: Home Remedy for Urine Infection Treatment in Assamese\nবাদাম 5-7 টা, সৰু ইলাচী আৰু মিচিৰি পিচি লওক। ইয়াক পানীৰ লগত পান কৰক। ইয়াৰ ফলত প্ৰস্ৰাৱৰ জ্বলন উপশম হয়।\nআমলখী: আমলখীৰ ঔষধীয় বৈশিষ্ট্যসমূহে মূত্ৰনলীৰ সংক্ৰমণৰ চিকিৎসা কৰে- Amla: Home Remedy for Urine Infection Treatment in Assamese\nএক চামুচ আমলখীৰ গুঁড়িত দুই তিনিটা ইলাচী মিহলাই পিচি লওক৷ ইয়াক পানীৰে সৈতে সেৱন কৰক৷\nআদা আৰু ক’লা তিল মূত্ৰ সংক্ৰমণৰ বাবে ঘৰুৱা প্ৰতিকাৰ-Ginger and Black Mole: Home Remedies for Urine Infection in Assamese\nআদা আৰু কলা তিল একেলগ কৰি ভালদৰে পিচি লওক৷ ইয়াত এক চতুৰ্থাশ হালধি পাউদাৰ মিহলাওক আৰু কিছুপৰিমাণে পানী দি পেষ্ট তৈয়াৰ কৰক৷ এই মিশ্ৰনক দিনটোত 2-3 বাৰ চেলেকি খাওক৷\nআপেল চাইদৰ ভিনেগাৰ ব্যৱহাৰ কৰি মূত্ৰথলিৰ সংক্ৰমণৰ ঘৰুৱা প্ৰতিকাৰ- Apple vinegar and Honey: Home Remedies to Treat Urine Infection in Assamese\nএক গ্লাচ কুহুমীয়া গৰম পানীত দুই চামুচ আপেল ভিনেগাৰ আৰু এক চা চামুচ মৌ মিহলাই পান কৰক। মূত্ৰনলীৰ সংক্ৰমণ থাকিলে নিৰাময় হব৷\nবেকিং চ’দাৰ ব্যৱহাৰ প্ৰস্ৰাৱৰ সংক্ৰমণত – Baking soda: Home Remedies to Cure Urine Infection in Assamese\nআধা চামুচ বেকিং চ’দা এক গিলাচ পানীত মিহলাই পান কৰক৷ ইয়াক দিনটোত দুবাৰ সেৱন কৰক৷\nমূত্ৰনলীৰ সংক্ৰমণত আপোনাৰ খাদ্যপ্ৰনালী- Your Diet During Urine Infection in Assamese\nপ্ৰচুৰ পৰিমাণে পানী খাওক৷ প্ৰায়ে দিনটোত 8- 10 গিলাচ পানী খোৱাৰ চেষ্টা কৰক৷\nটেঙাজাতীয় ফল বেছি খাওক। কমলা, মৌচুম্বী, আনাৰস ইত্যাদি,\nগাখীৰৰপৰা তৈয়াৰ কৰা লচ্চী বা চাঁচত কিছুপৰিমাণে ইলাচী পাউদাৰ মিহলাই পান কৰিলে উপকাৰী৷\nআৰু পঢ়কঃ আপুনি জানেনে গ্ৰীন টি খোৱাৰ সঠিক সময় কেতিয়া?- Best Time To Drink Green Tea in Assamese\nমূত্ৰনলীৰ সংক্ৰমণত আপোনাৰ জীৱনশৈলী- Your Lifestyle During Urine Infection in Assamese\nশৌচ আৰু মূত্ৰ ত্যাগ কৰাৰ পিছত সদায় জননাংগ ধুব লাগে৷\nমহিলাসকলে মাহেকীয়া সময়ত বিশেষভাৱে মনোযোগ দিয়া উচিত৷\nবহুত দেৰিলৈকে প্ৰস্ৰাৱৰ বেগ ধৰি নাৰাখিব৷ ইয়াৰ ফলত মূত্ৰাশয়ত বেক্টেৰিয়া সংক্ৰমন হবলৈ সুবিধা পায়৷\nমূত্ৰনলীৰ সংক্ৰমণৰ সময়ত কি কি পৰিহাৰ কৰিব – Avoid These During Urine Infection in Assamese\nসংক্ৰমনৰ সময়ত চেনিৰে তৈয়াৰী খাদ্য আৰু মিঠা বস্তুৰ সেৱন একেবাৰে নকৰিব৷ মিঠা পদাৰ্থয়ে মূত্ৰমাৰ্গত বেক্টেৰিয়া বৃদ্ধিত সহায়তা কৰে৷\nকেক, কুকিজ, কাৰ্বনেটেড, ড্ৰিংকচ আৰু চেনীৰে তৈয়াৰী পদাৰ্থ সেৱন কৰিব নালাগে৷\nকফি সেৱন নকৰিব৷ ইয়াৰ ফলত জ্বলনৰ প্ৰভাৱ বৃদ্ধি পায়৷\nপ্ৰস্ৰাৱৰ সংক্ৰমনৰ লগত জড়িত কিছু প্ৰশ্ন (FAQ Related Infection)\nৰোগীয়ে প্ৰায়ে মূত্ৰনলীৰ সংক্ৰমণ সম্পৰ্কিত এই প্ৰশ্নসমূহ সুধা দেখা যায়:\nউঃ মূত্ৰনলীৰ সংক্ৰমণৰ হয় মূত্ৰাশয়ত জীৱাণু জমা হোৱা কাৰনে, গতিকে বেছি পৰিমাণে পানী পান কৰক৷ ইয়াৰ ফলত মূত্ৰ অধিক তৈয়াৰ হয় আৰু ইউৰিনৰ জৰিয়তে বেক্টেৰিয়াসমূহ প্ৰস্থান কৰে। ইয়াৰ ফলত প্ৰস্ৰাৱৰ জ্বলাপোৰাতো স্বস্তি হয়।\nপ্ৰশ্নঃ মূত্ৰনলীৰ সংক্ৰমণ হলে কেতিয়া ডাক্তৰৰ লগত যোগাযোগ কৰিব?\nউঃ মূত্ৰনলীৰ সংক্ৰমণ যদি বহু দিন ধৰি হৈ আছে তেন্তে ই খুব বিপদজনক হব পাৰে। ইয়াৰ কাৰনে, পাইলোনেফ্ৰাইটিস বা কিডনী সংক্ৰমণও (Pyelonephritis বা Kidney infection) পাৰে। ইয়াৰ ফলত কিডনী ফেইলাৰ (Renal failure) দৰে স্হিতি হব পাৰে। গতিকে, যদি ঘৰু্ৱা প্ৰতিকাৰসমূহৰ পৰা উপকাৰ পোৱা নাই আৰু জ্বলন্ত আৰু বিষৰ দৰে লক্ষণসমূহ অব্যাহত আছে তেন্তে আপুনি অবিলম্বে আপোনাৰ ডাক্তৰৰ লগত যোগাযোগ কৰা উচিত।\nআশাঁ কৰো উপৰোক্ত মূত্ৰনলীৰ সংক্ৰমণ সম্পৰ্কীয় লিখনিৰদ্বাৰা আপোনালোক উপকৃত হব৷\nIntagram page –\nফেচবুক পেজ –https://www.facebook.com/fitassam/ (দেহ,মন আৰু স্বাস্থ্য)\n← পলাশ গছৰ ঔষধীয় গুনৰ বিষয়ে জানেনে? -Palash benefits and uses\nলাউৰ ৰস খাওক আৰু নিৰোগী হৈ থাকক- Health Benefits Of Lauki or Bottle Gourd In Assamese →


শোণিত কুঁৱৰী/লেখকৰ পাতনি - ৱিকিউৎস\nশোণিত কুঁৱৰী/লেখকৰ পাতনি\n42946শোণিত কুঁৱৰী — লেখকৰ পাতনিজ্যোতিপ্ৰসাদ আগৰৱালা\n[ ক ]\nআজি প্ৰায় কুৰি বছৰৰো আগতে মোৰ প্ৰথম নাট শোণিত কুঁৱৰী ৰাইজৰ আগলৈ উলিয়াইছিলো।\nমই স্কুলত পঢ়া বয়সতে শেণিত কুঁৱৰী নাট লিখি সম্পূৰ্ণ কৰো। তেতিয়া মোৰ বয়স আছিল চৈধ্য বছৰ। উচ্চ ইংৰাজী স্কুলৰ যেতিয়া দশম মানত উঠো তেতিয়া আকৌ এই নাটখন এবাৰ হাত ফুৰাই সুমাই থওঁ। তাৰ পিছত কলেজীয়া জীৱনত বিশেষকৈ ১৯২১ চনত অসহযোগ আন্দোলনে অন্তৰত এটা প্ৰবল জাতীয় অনুপ্ৰেৰণা যোগায়। তেতিয়াৰপৰাই অসমীয়া সংস্কৃতিৰ নিজা বৈশিষ্ট্য কেনেকৈ অসমীয়া সাহিত্য, কলা, সঙ্গীতত ফটাই তুলিব পাৰি তাৰ বাবে এটা ধাউতি হ’বলৈ ধৰে।\nসেই সময়ত অসমীয়া নাট্য-সাহিত্য আৰু সঙ্গীতৰ ওপৰত বঙলা নাটক আৰু সঙ্গীতৰ প্ৰচণ্ড প্ৰভাৱ। আমাৰ ‘মঞ্চ’বোৰত বেছি ভাগেই অনুবাদ কৰা বঙলা নাটক আৰু সেই নাটকত বঙলা গীত-সুৰ চলিছিল।\nসাহিত্যগুৰু পদ্মনাথ গোহাঁইবৰুৱাদেৱৰ লিখনীৰ পৰা ওলোৱা মৌলিক নাটবোৰৰ যদিও অভিনয় কৰা হৈছিল। তথাপি অসমীয়া অভিনেতাসকলে তেখেতৰ নাটকৰ ভাষা নাটকীয় নোহোৱা বুলি সেই নাটকবোৰৰ বৰ কম অভিনয় কৰিছিল। সাহিত্যৰথী বেজবৰুৱাদেৱৰ নাটকত যদিও অসমীয়া জীৱন্ত চৰিত্ৰ আৰু জাতীয়তা ফুটি উঠিছিল আৰু নাট্য-সাহিত্য আৰু গীত-মাতৰ ফালৰ পৰা অসমীয়া বৈশিষ্ট্যৰ পূৰ আছিল— তথাপিও সেইবোৰ নাটক ৰঙ্গমঞ্চৰ অনুপযোগী বুলি বৰকৈ অভিনীত নহৈছিল। বঙলা নাটকৰ অনুবাদেই অসমৰ এমূৰৰপৰা আন মূৰলৈ প্ৰভুত্ব কৰি আছিল।\nহিন্দুস্থানী আৰু বঙলা সঙ্গীতেই অসমত ৰাজত্ব কৰিছিল। মুঠৰ ওপৰত ক’বলৈ গ’লে অসমীয়া চহৰীয়া শিক্ষিত সমাজৰ মানত অসমীয়া বৰগীত, বনগীত, বিহুগীত ইত্যাদি অসমীয়া সঙ্গীতৰ একেবাৰেই আদৰ নোহাৱাত পৰিছিল— মাথোন অসমীয়া সঙ্গীতে, অসমীয়া নাট্য-সাহিত্যই অসমৰ সত্ৰই সত্ৰই অসমৰ গাঁৱে গাঁৱেহে নিজ ৰূপত প্ৰকাশিত হৈ আছিল। অসমীয়া শিক্ষিত সমাজে সেই সংগীতক, সেই নাট্য সাহিত্যক আপোনাৰ সংস্কৃতিৰ বাহানি বুলি [ খ ] উপেক্ষা কৰিছিল— অৱশ্যে দেশপ্ৰেমিক সাহিত্যিকসকলে এই বিষয়ে উপলব্ধি কৰি অসমীয়াৰ নিজা সাংস্কৃতিক বৈশিষ্ট্যলৈ ঘূৰাই নিবলৈ যথেষ্ট যত্ন নকৰাকৈ থকা নাছিল।\nসংগীত-ওজা লক্ষ্মীৰাম বৰুৱায়ো অসমত হিন্দুস্থানী সংগীতৰেই প্ৰচাৰ কৰিছিল। তেখেতৰ যহত সেই সময়ত বৈজ্ঞানিকভাৱে সংগীতচৰ্চাৰ যদিও অসমত প্ৰচলন হৈছিল— তথাপিও অসমীয়া সংগীতক নতুন যুগৰ বৰসবাহলৈ অনাৰ চেষ্টা বিশেষ নাছিল। পুৰণি সংগীতৰ নিদৰ্শন হিছাপে বৰগীত, ভকতীয়া গীত, আইনাম, বিয়ানাম যদিও মাজে-সময়ে দুই-এটাই শিক্ষিত সমাজত ভুমুকি মাৰিবলৈ কেতিয়াবা সুবিধা পাইছিল— সিও উপযুক্ত আদৰ-সাদৰৰ অভাৱত গাঁৱে-ভূঞে আপোন সুৰত বিনাবলৈ গুচি গৈছিল। মুঠৰ ওপৰত অসমীয়া শিক্ষিতসকলে অসমীয়া সংস্কৃতিক গ্ৰাম্য বুলি গণ্য কৰি তাক নতুন যুগত পশ্চিমৰ পৰা বঙলাৰ যোগেদি অহা সাংস্কৃতিক সম্পদৰ শাৰীত ঠাই পাবৰ উপযুক্ত নহয় বুলিয়েই ভাবিছিল।\nএনে সময়ত আমি আমাৰ ল’ৰাকালত অসমীয়া গানৰ বিষয়ে অনুপ্ৰেৰণা পাইছিলো অসমীয়া গীতিকবি শ্ৰীযুত পদ্মধৰ চলিহাদেৱৰ পৰা। তেখেতৰ ‘ফুলনি’ৰ গীতবোৰ যদিও বঙলুৱা সুৰতেই ৰচনা কৰা আছিল তথাপি সেই সময়ত বঙালী গানৰ প্ৰাদুৰ্ভাবৰ দিনত তেখেতৰ গানে অসমীয়া গানলৈ নতুন ডেকাসকলৰ মন আকৰ্ষণ কৰিলে। ইয়াৰ পিছতেই শোণিত কুঁৱৰীৰ যোগেদি ওলোৱা গীত আৰু অসমীয়া সুৰে অসমীয়া সংগীত-জগতলৈ এটা নতুন যুগ লৈ আহিল। তেতিয়াৰেপৰাই শিক্ষিত সমাজত অসমীয়া বিহুনাম, বিয়ানাম, আইনাম, দেহ-বিচাৰৰ গীত, টোকাৰী গীত, বনগীত ইত্যাদিৰ বহুল প্ৰচলন হ’বলৈ ধৰে। এই সময়তেই তাৰো অলপ আগৰে পৰা শ্ৰীযুত অম্বিকাগিৰি ৰায়চৌধুৰীৰ চেষ্টাত বৰগীতে বিশেষভাৱে অসমীয়া চহৰীয়া শিক্ষিত সমাজৰ মন আকৰ্ষণ কৰে। আৰু এই সময়ৰ পৰাই অসমীয়া উচ্চ সংগীতে আৰু লোক-সংগীতে গাঁৱৰপৰা-সত্ৰৰ পৰা ওলাই আহি চহৰীয়া শিক্ষিতৰ ড্ৰইং-ৰুমত, থিয়েটাৰত, সভা-সমিতিত নিজৰ উপযুক্ত আসনত প্ৰতিষ্ঠিত হয়। আৰু তাৰ পিছৰ পৰাই অসমীয়া গান, সুৰ ৰচক আৰু সংগীতজ্ঞ শ্ৰীযুত প্ৰসন্নলাল চৌধুৰী, শ্ৰীযুত কমলানন্দ ভট্টাচাৰ্য, শ্ৰীযুত পাৰ্বতিপ্ৰসাদ বৰুৱা, শ্ৰীযুত কমলাপ্ৰসাদ আগৰৱালা, শ্ৰীযুত মোহনলাল চৌধুৰীকে আদি কৰি সুগায়ক শ্ৰীযুত [ গ ] প্ৰফুল্লন্দ্ৰ বৰুৱাৰ চেষ্টাত অসমীয়া সংগীতে এটা আধুনিক বাটেদি আগবাঢ়ি যাবলৈ ধৰে।\nমোৰ পিতৃদেৱতা পৰমানন্দ আগৰৱালা এজন সুসংগীতজ্ঞ আছিল। তেখেত সংগীত-ওজা লক্ষ্মীৰাম বৰুৱাৰ সহযোগী আছিল। তেখেত কেবাটাও যন্ত্ৰত পাকৈত আছিল। আমাৰ পৰিয়ালত সংগীত আৰু কলাসাধনাৰ অনুপ্ৰেৰণা আমি লৰাবোৰে তেখেতৰপৰাই পাই এই কলা সাধনাৰ বাটত আগবাঢ়োঁ। এদিন বাণ থিয়েটাৰত শোণিত কুঁৱৰী নাটকৰ আখৰা কৰি আহি ঘৰ সোমাই শুনিলো— পিতৃদেৱে কীৰ্তনৰ “কৃষ্ণৰ বিক্ৰম দেখি ঋক্ষৰাজ পৰম বিস্ময় মনে” এই পদ জাত লগাই অৰ্গেনৰ সৈতে গাই আছে। হঠাৎ মনৰ ভিতৰত [ ঘ ] এটা বিজুলী সঞ্চাৰ হৈ গ’ল। অসমীয়া পদ অৰ্গেনত বজাই গোৱা আগতে শুনা নাছিলোঁ। তাৰ পিছত দেউতাই আকৌ গালে এটা অসমীয়া নাম অৰ্গেনত বজায়েই—\nঅ’ আইটী বেঙুন বৰা\nচৰকাৰৰ ছ অনা\nথানালৈ পল্টন কাৱাজ কৰা।\nনামটো শুনি নানা ভাবে জুমুৰি দি ধৰিলে। আকৌ দেউতাই গালে—\nতাকে দেখি ৰামচন্দ্ৰ—\nশৰ ধনু ধৰে ৰাম ৰাম\nশৰ ধনু ধৰে।\nসেইদিনা ৰাতি আৰু টোপনি ভালকৈ নাহিল। গোটেই নিশাটো অসমীয়া গানৰ সুৰবোৰ মোৰ শোণিত কুঁৱৰী নাটৰ গীতত লগাই কেনেকৈ নতুন অসমীয়া সুৰীয়া গান ৰচনা কৰিব পাৰি তাক ভাবোতেই ৰাতি পুৱাল। ইমান দিনৰপৰা বিচাৰি কিবা এটা হাততে পোৱাত মনটো উগুল-থুগুল লাগিবলৈ ধৰিলে। পুৱা জলপান খাই বেগাবেগিকৈ গলোঁগৈ বাণ-মঞ্চলৈ। তাত নতুনকৈ মঞ্চ সজা হৈছিল। বাঢ়ৈবিলাকে কাম কৰিব লাগিছে। এফালে চিত্ৰকৰ শ্ৰীযুত পিয়াৰী মোহন চৌধুৰীয়ে দৃশ্যপট আঁকিছে। ছোঁ-ঘৰত কেইজনমান উৎসাহী অভিনেতাই আখৰা কৰিছেহি পুৱা বেলাতেই। মই এচুকত হামনিয়ামটো লৈ বহিলোঁ। — ‘গছে গছে পাতি দিলে ফুলৰে শৰাই’ গীতটো অসমীয়া নামৰ সুৰ দিবলৈ। সুৰ লগাই গালোঁ নামৰ সুৰেৰেই। গীতটোৰ আন্তৰাডোখৰো ৰচনা কৰি গাই চালোঁ। অভিনৱ এটা উন্মাদনা— প্ৰণটোৱে ইচাটি-বিচাটি কৰিবলৈ ধৰিলে। গোটেই সুৰটো ওলাই আহিল। আনন্দত অধীৰ হৈ ডাঙৰকৈ গাবলৈ ধৰিলোঁ। পিয়াৰীমোহনে পট অঁকা এৰি ওচৰত ৰৈ অলপ আচৰিত হৈ সুধিলে, “কিহে এইটো— বিয়ানামৰ নিচিনা গান দেখোন?” মই একো উত্তৰ দিব নোৱাৰিলোঁ।\nশোণিত কুঁৱৰীৰ গীতবোৰত এইদৰে বিয়ানাম, আইনাম, বনগীত, বিহুগীতৰ সুৰেৰে নতুন ধৰণৰ সুৰ দিলোঁ আৰু সেই সুৰবোৰ নাটৰ ভাৱৰীয়া আৰু সখীৰ ভাও লোৱা ল’ৰাবোৰক [ ঙ ] দিলোঁ গাবলৈ। প্ৰথমতে কিন্তু আটাইবিলাকৰপৰা আপত্তি হ’বলৈ ধৰিলে। কলিকতীয়া থিয়েটৰী সুৰ আৰু উচ্চাগংৰ হিন্দুস্থানী সংগীতত অভ্যস্তসকলে নাক সিকটাই নানা ঠাট্টা-বিদ্ৰূপ কৰি কবলৈ ধৰিলে, “ই! এতিয়া হোজা গাঁৱলীয়া নামবোৰ— আমি গাব লাগিবনে? এই ষ্টেজত বিহু মাৰিমনে?” বয়স আছিল কোমল! এদিন খং আৰু বেজাৰত ছোঁ-ঘৰত কন্দনামুৱা হৈ বহি থাকিলোঁ। পিছত পিয়াৰীমোহনক কলোঁ, “মোৰ যদি নতুন অসমীয়া সুৰীয়া গানবোৰ নাগায়। তেন্তে মই মোৰ নাটকো কৰিবলৈ নিদিওঁ আৰু মই বাণ থিয়েটাৰত একো সহযোগ নকৰোঁ।” পিয়াৰীমোহনে নানা বুজনি দি ধৈৰ্য ধৰি আগবাঢ়িবলৈ ক’লে। কেইদিনমান পিছতে ‘চিত্ৰলেখা’ৰ ভাও লোৱা সঙ্গীতবিদ্ শ্ৰীযুত প্ৰফুল্লচন্দ্ৰ বৰুৱা (তেতিয়া কলেজীয়া ছাতৰ) কাশীৰপৰা তেজপুৰ পালেহি আৰু তেওঁ চিত্ৰলেখাৰ ভাৱত গাবলগীয়া গীতবোৰৰ মোৰ পৰা অসমীয়া সুৰবোৰ শুনি আনন্দত উৰুলীকৃত হৈ উঠিল। ‘আমাৰ অসমীয়া সুৰ উভতি আহিল’ বুলি তেখেতে সেই সুৰবোৰৰ প্ৰশংসা কৰিবলৈ ধৰিলে। সকলোৰে আগতে আৰু তেখেতৰ সুললিত কণ্ঠৰপৰা ওলাই সেইবোৰ সুৰে লাহে লাহে সকলোৰে মন আকৰ্ষণ কৰিবলৈ ধৰিলে। এমাহ মানৰ পিছত মানুহৰ ৰাপ সলনি হৈ আহিল। নতুন অসমীয়া-সুৰীয়া গীতহে সকলোৱে শুনিবলৈ ভাল পোৱা হ’ল। এই দৰেই আৰম্ভ হ’ল অসমীয়া সঙ্গীতৰ এক নৱযুগ।\nলাহে লাহে যদিও অসমীয়া নতুন সুৰে অসমীয়া শিক্ষিতসকলৰ মাজত প্ৰভাৱ বিস্তাৰ কৰিবলৈ ধৰিলে তথাপি সেই সময়ত হিন্দুস্থানী সঙ্গীতত ৰাপ থকাসকলৰ পৰা এই নতুনকৈ ওপজা কুমলীয়া সঙ্গীতৰ সুৰবোৰে নানা বিদ্ৰুপ-গৰিহণা আৰু আক্ৰোশৰ আঘাত সহিবলগীয়াত পৰিল। গুৱাহাটীত এদিন শ্ৰীযুত প্ৰসন্নলাল চৌধুৰীদেৱৰ ‘নীলাম্বৰ’ নাটকৰ এজনী নৰ্তকীৰ মুখত তাই গাবলগীয়া গীতৰ মই দিয়া অসমীয়া সুৰ শুনি এজন সঙ্গীতজ্ঞই ক’লে, “অ বাপা! ইয়োনো এটা গাননে?”\nইয়াৰ পিছতে গুৱাহাটীতে বহিল অসম সাহিত্যসভাৰ সপ্তদশ অধিবেশন। সভাপতি হৈ আহিল— সাহিত্যৰথী লক্ষ্মীনাথ বেজবৰুৱা। সাহিত্য-সভাৰ অধিবেশনত গাবলৈ বুলি শ্ৰীযুত প্ৰফুল্লচন্দ্ৰ বৰুৱাই ‘গছে গছে পাতি দিলে’ আৰু ‘ৰূপহ কোঁৱৰৰ চুমা পৰশত’ এই দুটা অসমীয়া-সুৰীয়া গীত ঠিক কৰিলে। মই ক’লো “নালাগে [ চ ] গাব— মই আৰু ঠাট্টা-বিদ্ৰূপৰ কোবত গুৱাহাটীত থাকিব নোৱৰা হ’ম।” প্ৰফুল্লচন্দ্ৰ বৰুৱাই কিন্তু গাবলৈ দৃঢ়প্ৰতিজ্ঞ। সভাৰ অধিবেশনত সেই গীত গোৱাৰ সময়ত যেতিয়া বৰুৱা গৈ সভাৰ আগত গাবলৈ থিয় হ’ল— মই মানুহে হাঁহিব বুলি সভাৰপৰা ওলাই গৈ শ্ৰীযুত বিষ্ণু মেধিদেৱৰ ঘৰৰ আগত জামু গছৰ তলত ৰৈ থাকিলো। কিছুপৰৰ পিছত মোৰ বন্ধু শ্ৰীযুত উমেশ বৰুৱাই লৰি আহি মোক মাতি নিলেহি, “ভয় নাই, ভয় নাই। মানুহে তোমাৰ সুৰৰ বৰ শলাগ লৈছে।” ময়ো সন্তুস্ত হৈ আকৌ সভাঘৰ সোমাই শুনিলো— পণ্ডিত লক্ষ্মীনাথ শৰ্মাদেৱ অভ্যৰ্থনা সমিতিৰ সভাপতিয়ে আৱেগময়ী ভাষাত বক্তৃতা দি কৈছে— “আজি সভাত যতবোৰ গান শুনিলো— একাণেদি সোমাই আন কাণেদি ওলাই গ’ল, কিন্তু এই অসমীয়া সুৰৰ গান দুটা মোৰ প্ৰাণৰ ভিতৰলৈ সোমাল”… ইত্যাদি। সভাৰ সকলোৰে গীতৰ সুৰৰ বিষয়ে আলোচনা কৰিবলৈ লাগিল; মহিলাসকলে এইবিষয়ে গুণগুণাবলৈ ধৰিলে। অসমীয়া সুৰে সকলোৰে প্ৰাণতে অভিনৱ স্পন্দন তুলিবলৈ ধৰিলে।\nএই সাহিত্য-সভাৰ অধিবেশনৰ পিছৰ পৰাই অসমত অসমীয়া সুৰৰ প্ৰভাৱ আৰম্ভ হ’ল। পিছদিনা পুৱা বেজবৰুৱা, হেম গোসাঁই আৰু শ্ৰীযুত যতীন দুৱৰাই নিউপ্ৰেছ, খাৰঘূলিলৈ গৈ মোক কাণে-মূৰে হাত ফুৰাই মৰম কৰি নানা উৎসাহ-উদ্দীপনা দিলেগৈ। ময়ো সেই সাহিত্যৰ গুৰুসকৰ আশীৰ্বাদ মূৰত লৈ অসমীয়া সঙ্গীতৰ সাধনাত আগবাঢ়িবলৈ মনতে দৃঢ়প্ৰতিজ্ঞ হ’লো।\nঅসমীয়া সুৰৰ লগতে এই শোণিত কুঁৱৰী নাটৰ নাচৰ যোগেদিও মই অসমীয়া বিহুনাচ আৰু কামৰূপী নাচ অসমীয়া মঞ্চত তুলিবলৈ প্ৰথম চেষ্টা কৰো। চিত্ৰলেখাৰ ‘পদুমকলি’ নাচটো অসমীয়া বিহুনাচ আৰু ভাওনাৰ নাচৰ ভঙ্গীৰ সমাবেশ কৰি দেখুৱা হৈছিল আৰু ইয়াৰ পৰাই, অসমীয়া নৃত্যৰ পিনে অসমীয়া নৃত্য-কলাত ৰাপ থকা সকলৰ মন ঢাল খাবলৈ ধৰে। গুৱাহাটীত এদিন এনে অসমীয়া ভঙ্গীৰে দেখুৱা নাচ দেখি দৰ্শকসকলে বৰ আচৰিত হৈ কৈছিল— “এইটো কি আকৌ, হনুমান নাচনেকি?” কিন্তু সঙ্গীতজ্ঞ আৰু কলাপ্ৰিয় জমিদাৰ নগেন্দ্ৰনাৰায়ণ চৌধুৰীদেৱে মঞ্চৰ ভিতৰলৈ আহি মোক সুধিছিল, “আপুনি এইবোৰ অজন্তাৰ ভংগীৰ পৰা গ্ৰহণ কৰিছেনেকি?” মই অসমীয়া বিহুনাচ আৰু ভাওনাত দেখা নাচৰ পৰা ইয়াক লৈছো বুলি কোৱাত তেওঁ বৰ আচৰিত হৈছিল— [ ছ ] আৰু এই বিষয়ে মোক নানা উপদেশ আদি দি এই চেষ্টাৰ প্ৰশংসা কৰিছিল। আমাৰ এই বিহুনাচ আৰু ভাওনাত থকা কামৰূপী হিন্দু নৃত্যৰ মোল তেতিয়া অসমীয়া শিক্ষিত সমাজে একেবাৰেই নুবুজিছিল— মাথোন উপলুঙাহে কৰিছিল— কিন্তু ১০ বছৰ পিছত যেতিয়া উদয়শঙ্কৰে হিন্দুনৃত্য পৃথিৱীত দেখুৱাই তাৰ পৃথিবীজোৰা খ্যাতি অৰ্জন কৰিলে— তেতিয়াহে অসমীয়া শিক্ষিত সমাজে আৰু শিল্পীসকলে অসমীয়া ভাওনাৰ নাচ যে কি সাংস্কৃতিক আপুৰুগীয়া সম্পদ তাক উপলব্ধি কৰিব পাৰিলে। এইদৰে কত অসমীয়া সাংস্কৃতিক আপুৰুগীয়া সম্পদে এতিয়াও আমাৰ অৱহেলাত আন্ধাৰত চকুলো টুকিব লাগিছে। অসমৰ আজি স্বাধীনতাৰ দিনত নতুন দিনৰ শিল্পীসকলৰ দৃষ্টিত পৰি সেইবোৰে পোহৰলৈ আহি সিহঁতৰ হাঁহি বিলাবহি পাৰিব বুলি আশা কৰি— মোৰ এই শোণিত কুঁৱৰী নাটৰ দ্বিতীয় তাঙৰণৰ পাতনিৰ সামৰণি মাৰিলো।\nডিব্ৰুগড় ১৯৪৮ চন\n"https://as.wikisource.org/w/index.php?title=শোণিত_কুঁৱৰী/লেখকৰ_পাতনি&oldid=84639"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৩১ আগষ্ট ২০২০ তাৰিখে ০৯:৪৩ বজাত সলনি কৰা হৈছিল।


মই বিধানসভাৰ সদস্য কিয় হৈছিলো ? : ড: ভূপেন হাজৰিকা – enajori\nসক্রিয় ৰাজনীতি অর্থাৎ বিধান সভাৰ সদস্য হৈ মন্ত্রী হোৱাৰ কোনো আশা বা সপোন মোৰ কোনো কাহানিও নাই। মই পলিটিকেল চাইন্সত এম. এ. পাছ কৰিছো ৰাজনীতি জানিবৰ কাৰণে। তাৰ পাচত বিধান সভাৰ মজিয়ালৈ সোমাইছোঁ। অল ইণ্ডিয়া ৰেডিঅ’ৰ টকৰ (Talk) বিষয়া হিচাপে শ্বিলঙৰ বিধান সভাৰ ভিতৰত সোমাই ইমান জঘন্য কিছুমান ব্যক্তি দেখাৰ সৌভাগ্য ঘটে যে তালৈ কোনো দিনে বিধায়ক ৰূপে সোমোৱাৰ ইচ্ছা নাছিল। ৰেডিঅ’ৰ বাবে এই ডাঙৰ ডাঙৰ ৰাজনীতিজ্ঞ-সকলৰ ইংৰাজী যেতিয়া শুধৰাই দিবলগীয়া হয়, তেতিয়া ভাবোঁ : ইচ্ ৰাম, এইবিলাক মানুহ কেনেকৈ বিধায়ক হৈছে? গতিকে কোনো লোভেই নাছিল বিধান সভালৈ অহাৰ।\n১৯৬৬ চনত মই লক্ষীমপুৰলৈ গৈছিলোঁ। কিছু তথ্য বিচাৰি ‘মিৰি জীয়ৰী’ ছবিৰ সম্পৰ্কত। লক্ষীমপুৰৰ ডেকা-গাভৰুসকলে তাত মোক ক’লে – “ইলেকচন আহিল। আমাক মানুহ লাগে। — আমাৰ কথা কোৱা, সংস্কৃতিৰ কথা কোৱা মানুহ৷” মই ক’লোঁ, এইবোৰ মিছা কথা। ইলেকচন খেলিবৰ বাবে সমষ্টি লাগিব। মোৰ বাবে সমষ্টি ক’ত?\n: “কিয়, গুৱাহাটী কিম্বা লক্ষীমপুৰ।” ডেকা গাভৰুহঁতে ক’লে।\nতাৰ পৰা গুৱাহাটী আহি পালোঁ। হঠাৎ দেউতা ঢুকাই থাকিল। ঢুকোৱাৰ আগদিনা মোক ক’লে, 'তই সম্পাদকলৈ চিঠি’ হৈয়েই থাকিবি নেকি আর্টৰ জগতত? বিধান সভাৰ মজিয়ালৈ যাব লাগে, গৈ তাত দৃষ্টি আকর্ষণ কৰিলেহে সি আইন হ’ব,বিধান হ’ব। বাহিৰৰ পৰা চিঞৰিলে কি হ’ব?” তাৰ পাচত দেউতাৰ শ্ৰাদ্ধলৈ ফণী বৰাদেউ আহি ক’লে- আপুনি এইবাৰ ইলেকচনত উঠক।"\nবিষ্ণু ককাইদেৱে আহি ক’লে – “আমি কিছুমান আর্টিষ্ট যাব লাগে। মইতো উঠিমেই তেজপুৰৰপৰা।” দেউতাৰ কথাৰ সূত্র ধৰি মোক এঘণ্টামান বক্তৃতা দিলে। বিষ্ণুদাৰ ধমকতে ময়ো ভাবিলো- ঠিক আছে, চাওঁচোন পাঁচটা বছৰ। — কেনেকৈনো চৰকাৰটো চলে, মোৰ জ্ঞানত অন্ততঃ আৰু অলপ যোগ হ’ব।\nদেউতাৰ কথাখিনিয়ে ইতিমধ্যে মোক ভবাই তুলিছিল। তাতে বাকীসকলৰ কথাই মোক আৰু উৎসাহ যোগালে। এনেতে ফণী বৰাদেউৱে মোক ক’লে- "ভূপেন, তুমি নাওবৈচা সমষ্টিৰপৰা উঠিব লাগিব। — সমষ্টিটো খালী আছ।”\nনাওবৈচালৈ মই কাহানিও যোৱা নাই। মোক কোনে চিনি পাব? আকৌ যেতিয়া লক্ষীমপুৰলৈ গ’লোঁ, তেতিয়া এই সকলোবোৰ যোগ হ’ল। ইমান হাজাৰ হাজাৰ ল’ৰা-ছোৱালীৰ এটি মৰমৰ দাবী শুনিলোঁ আৰু মই ভাবিলোঁ —ঠিক আছে, চাওঁচোন পাঁচটা বছৰ। কেনেকৈনো চৰকাৰটো চলে। মোৰ জ্ঞানত অন্ততঃ আৰু অলপ যোগ হ’ব। তাত থকা এচ. ডি. অ'. বি. পি. সিং (আই,এ,এচ) এ ক’লে –“দাদা, খেলিয়ে না। নাটকটো বহুত খেলে হ্যাই। আপ নামিনেচন পেপাৰ দে দীজিয়ে, ওচকে বাদ ফিৰ উইড্রো কৰি লীজিয়ে। দে তো দীজিয়ে।” ধেমালিৰ মাজতে লক্ষীমপুৰ ক’ৰ্টত গৈ নমিনেচন পেপাৰত চহী কৰি দিলোঁ। তাৰ পাচত গোটেই ভাৰতবৰ্ষত নিউজ ওলাই গ’ল। ষ্টেটছমেনৰ প্রথম পৃষ্ঠাত লিখিলে যে ভূপেন হাজৰিকাই এইবাৰ ইলেকচন খেলিব। এটা হুলস্থূল নিউজ হৈ গ’ল। মই ভাবি থৈছোঁ। — উইড্রো কৰিবৰ দিনা মই উইড্রো কৰিম। সেইদিনা মই পুৱা গা পা ধুই উইড্রো কৰিম বুলি গৈছে। গৈ দেখোঁ — মোৰ পিছফালে হাজাৰ হাজাৰ ল’ৰা-ছোৱালী। সকলোৰে দাবী – আপুনি উইড্রো কৰিব নোৱাৰে। আৰু সেই বি. পি. সিংএ ক’লে–“আপুনি উইড্রো কৰিব নোৱাৰে। নাটক খেলিয়ে না। নাটকৰ মানুহ,নাটক কৰকনা।” তেতিয়া নাওবৈচাৰ ৰাইজেও ক’লে,"আপুনি উঠিবই লাগিব। আৰু আপুনি জিকিব। আমি আছোঁ আপোনাৰ কাৰণে। সকলো ভাষা-ভাষী মানুহে আপোনাক সহায় কৰিব।’ মোৰ উইড্ৰো কৰা নহ’ল। নাওবৈচালৈ গৈ এখন বিৰাট সভাত ক’লোঁ,যদি মই হাৰি যাওঁ,মই ক’ম— ৰাইজে মোক নুবুজিলে। আৰু যদি মই জিকো, তেন্তে মই ক'ম — মই মন্ত্রী হ’বলৈ নাযাওঁ। মই ৰাইজৰ শোক দুখখিনি বিৰাধী পক্ষৰ পৰা ভূপেন হাজৰিকা হিচাপে চৰকাৰক কমগৈ। কাৰণ, মই দলীয় ৰাজনীতিৰ ভৃত্য নহওঁ। কিমানখিনি আনি দিব পাৰিম ক’ব নোৱাৰোঁ। কিয়নো,মই ক্ষমতাৰ আসনত নাথাকিম।\nপাঁচটা বছৰ। বিশেষকৈ এটা ফিল্ম ষ্টুডিঅ, এটা আর্ট গেলেৰী, এটা জাতীয় নাট্যশালা গঢ়াত মই যথেষ্ট যুঁজিছিলোঁ। এটা নন-প্রফিট ফিল্ম ষ্টুডিঅ’ লাগে —যিটো নন-প্রফিট হ’ব। এটা হস্পিটেলৰ দৰে। মই যিমান পাৰোঁ সম্বল গোটাই ‘গতি’ নামৰ আলোচনীখনৰ দ্বাৰা এটা আন্দোলন সৃষ্টি কৰিলোঁ। চলিহাদেৱৰ মেজ ওপচাই দিলোঁ। চলিহাদেৱে ক’লে – “মই চেণ্ট্ৰেল গৱৰ্ণমেণ্টক এইখিনি সম্বল দেখুৱাই কিবা কৰিব পাৰিম চাগৈ।’ গতিকে এম.এল.এ. হৈ থাকোঁতে মই ষ্টুডিঅ'ৰ আধাৰশিলা স্থাপন কৰোৱালোঁ। এই কাৰণেই আধাৰশিলা স্থাপন কৰালোঁ যে তাক শেষ কৰিব লাগিব। মই জানো আজিৰ ফিল্মৰ ধাৰা ষ্টুডিঅ'ৰ ভিতৰত নহয়,গোটেই দেশখনেই ষ্টুডিঅ’ হৈছে। বাস্তৱলৈ যন্ত্র যাব। যন্ত্রৰ ওচৰলৈ বাস্তৱ নাহে। কিন্তু, যিসকলে উপলুঙা কৰি কয়– আমাৰ ইয়াত ষ্টুডিঅ'কৰি কি হ’ব? সেইসকলক মই সুধিম – এইটো চিত্ৰবনৰ সময় নেকি যে এক্সপ'জ নিগেটিভখিনি বাল্টি ধুব? এক্সপজ নিগেটিভখিনি ক’ত এডিট কৰিব? এক্সপজ নিগেটিভখিনি তুলিবলৈ যন্ত্রপাতিখিনি ক’ত থাকিব? পৃথিৱীৰ চাৰিওফালে ষ্টুডিঅ' আছে, যদিও ষ্টুডিঅ'ৰ ভিতৰত কৰা কামখিনিৰ সংখ্যা কমি গৈছে। কিয়নো, বাস্তৱলৈ ই গতি কৰিছে। আজি সাগৰ আঁকি নলয়, সাগৰৰ ওচৰলৈ কেমেৰা যায়। আজি বাস্তৱবাদৰ যুগ যেতিয়া নৱ-বাস্তৱবাদ,বস্তুবাদ। — যি বাদেই নহওক কিয়,সকলো কিন্তু বাস্তৱমুখী। সেইখিনি কৰিবলৈ হ’লেও আমাক মিনিমাম সামগ্ৰীখিনি ৰাখিবৰ কাৰণে এটা মন্দিৰ লাগে। সেইটো নন-প্রফিট হ’ব লাগিব। সেইটো কোনোবা বণিয়াই চলাব নালাগিব, সেইটো চলাব বনুৱাই। সেয়ে ভাৰতবৰ্ষত আমি প্রথম ষ্টুডিঅ' পাতিবলৈ সমর্থ হৈছিলোঁ। সেইটো বিধান সভাত গালি পাৰিয়েই হওক, যুক্তি দেখুৱাই হওক, আমি কৰিছোঁ। মোৰ সৈতে এই ক্ষেত্ৰত পূর্ণ সহযোগিতাত আছিল বিষ্ণু ৰাভাদেউ।\nষোল্ল লাখ টকাৰে ৰবীন্দ্ৰ ভৱন নহয় হে নহয়, ষোল্ল বছৰমান লাগিল। তথাপি শেষ নহয়। ইটো নাই, সিটো নাই বুলি বছৰ বাগৰিল। গালি পাৰি অৱশেষত সেইটো সম্পূর্ণ কৰা হ’ল। জাতীয় নাট্যশালাৰ কাৰণে এখন সমিতি গঠন কৰা হ’ল। পিছে সমিতিৰ সদস্যসকলে সুন্দৰভাৱে কাজিয়া-পেচাল কৰিলে। বিধান সভাৰ সদস্য হিচাপে মই খুউব লাজ পালোঁ। ক’তা, পিপুলৰ কমিটি এটা গঠন কৰি দিয়া হ’ল, তেওঁলোকে কাজিয়া-পেচাল কৰি আছে। এনেতে অচ্যুত লহকৰ নামেৰে এজন বিৰাট সাহসী মানুহ মোৰ ওচৰলৈ আহি ক’লে – “ফিল্ম কৰোঁ নে নাটক কৰো? এখন ভ্ৰাম্যমান থিয়েটাৰ ট্ৰাকত উলিয়াম, তাত সকলো আধুনিক সা-সৰঞ্জাম থাকিব, টেপৰেকৰ্ডাৰ থাকিব, গাঁৱে-ভূঞে চহৰে-নগৰে ইয়াক জিলিকাই তুলিম।” মই ক’লো : অতি সুন্দৰ কথা। তুমি আৰম্ভ কৰা। কৰিলে নটৰাজ থিয়েটাৰ। নটৰাজৰ জন্মৰ কথাও মই জানো। পাছত মই এখন গাঁৱত নটৰাজ থিয়েটাৰ চাবলৈ গৈ সম্মান জনাই থৈ আহিছোঁ। তাৰ পাচত অহংকাৰ কৰি বঙ্গৰ বিখ্যাত অভিনেতা শম্ভু মিত্র, উৎপল দত্তক দেখুৱাবলৈ লৈ আহিছে। তেওঁলোকে কৈছে— “গোটেই ভাৰতবৰ্ষতে এনে উদাহৰণ বিৰল।” ইফালে, আমাৰ জাতীয় নাট্যশালাৰ বুদ্ধিজীৱীসকলে কৰা সমিতিখনো ভাগি গ’ল আৰু সিফালে গাঁৱৰ কিছুমান মানুহে ধুনীয়াকৈ ভ্ৰাম্যমাণ থিয়েটাৰ দল উলিয়াই আজি গৌৰৱময় এক ইতিহাস ৰচনা কৰিলে। আজি কেৱল গাঁৱৰ শিল্পীয়েই নহয়,আনকি চহৰৰ শিল্পীয়েও এমুঠি ভাত খাবলৈ পাইছে, নিৰাপত্তা পাইছে। সেই ভ্ৰাম্যমাণ থিয়েটাৰ দলক ট্রাক দিবৰ বাবে বিধান সভাত চেষ্টা কৰিছিলোঁ।\nআমাক এটা আর্ট গেলাৰী লাগে । কওঁতে ক’লে – ৰবীন্দ্ৰ ভৱনৰ বাৰাণ্ডাতে আর্ট গেলেৰী হ’ব। হ’লো। পিছে, মোৰ মনঃপূত আজিও হোৱা নাই। আমাক কমাৰ্চিয়েল আর্ট গেলেৰী লাগে। য’ত এখন বজাৰ থাকে, আমাৰ শিল্পীয়ে আঁকিয়েই ছবিখন যাতে তাত দিব পাৰে ৰজা, প্ৰজাইও যাতে সহজতে কিনিব পাৰে।\nতাৰ পাচত আহিল সংহতি সংস্কৃতি আৰু সংহতিৰ ব্যৱহাৰ কৰিবৰ কাৰণে যিবিলাক উপাদান আছিল তাকে লৈ সক্রিয় কৰি তুলিছিলোঁ। তাৰ মাজতে নাওবৈচাক মই পাহৰা নাছিলোঁ। বিৰোধী পক্ষৰ সদস্য হিচাপে তাৰ স্কুলকেইখন, মথাউৰি আৰু বিজুলীবাতি উন্নতিকৰণ হ’ল। কিছু কিছু কাম নহ’ল। কিছু কিছু হ’ল। বিধানসভাৰ পৰা বিদায় ল’বৰ দিনা মই মোৰ ভাষণত কৈছিলো, নিশ্চয় সেইটো গেজেটত আছে।\nThere is nothing honourable about the honourable members – there is nothing august about this august house and parliamentary system inacountry, where there are lot of people who are illiterate, it is nothing butadelaying technique for getting what about the people needs. ৰাইজে বিচৰা প্রাপ্যখিনিক পলম কৰিব পৰা বিধান সভাখন হ’ল এবিধ মুখৰ খেল। আৰু আমি বহুতো বিধায়ক বৰ শ্ৰদ্ধেয় নহয়। এইখিনি অন্ততঃ বুজি পালোঁ পাঁচ বছৰ থাকি। সক্রিয় ৰাজনীতিত যদিও মই নাই,ৰাজনীতিক বাদ দি কেনেকৈ আমি জীয়াই থাকিম ? এজন মানুহে যদি কলৰ পানী বিচাৰে, এজন মানুহে টেক্স দি উঠি ৰাস্তাটো ভাল কৰি দিব লাগে, কিয় ভাল কৰি দিয়া নাই বুলি যদি প্রশ্ন সোধে, সেইটো পলিটিক্স কৰা নহয়। সেইটো সমাজ সচেতনতা। সেই সমাজ সচেতনতা লৈয়েই মই জন্ম গ্রহণ কৰিছোঁ, সেই সমাজ সচেতনতা লৈ মই সৃষ্টি কৰি যাম আৰু সমাজ সচেতনতা লৈয়েই মই চকু মুদিম।\nTags: bhupen hazarika, bishnu rava


মনৰ কথাঃ ক্ৰমাত অচিনাকি হবলৈ ধৰিছে কিয় 'লাচিত'? :: দেৱব্ৰত গগৈ - অসমীয়াৰ সুখ-দুখ\nHome ANALYSIS DEBOBRAT-GOGOI MONOR KATHA MONOR-KATHA দেবব্ৰত গগৈ মনৰ কথা মনৰ-কথা মনৰ কথাঃ ক্ৰমাত অচিনাকি হবলৈ ধৰিছে কিয় 'লাচিত'? :: দেৱব্ৰত গগৈ\nxukhdukh.com November 24, 2018 ANALYSIS, DEBOBRAT-GOGOI, MONOR KATHA, MONOR-KATHA, দেবব্ৰত গগৈ, মনৰ কথা, মনৰ-কথা,\nআজি লাচিত দিৱস। প্ৰথমেই দেশৰ বাবে মোমাই কাটিবলৈ কুণ্ঠাবোধ নকৰা অসমীয়া বীৰ গৰাকীলৈ যাচিলো আন্তৰিক শ্ৰদ্ধাঞ্জলি। অসমৰ ৰাজনীতিৰ ভিন্ন উত্থান পতনৰ সময়ত মানুহৰ মনোজগতত বাৰে বাৰে এই লাচিত চৰিত্ৰই ভুমুকি মাৰে। অসমীয়া নেতাৰ হঠাত বিক্ৰী হোৱাৰ এই শতিকাৰ লাজ লগা ইতিহাসে, বাৰে বাবে এই ঐতিহাসিক চৰিত্ৰৰ মুখলৈ চাবলৈ বাধ্য কৰে সাধাৰণ অসমীয়া ৰাইজক। কোন এই লাচিত, এই লাচিতৰ বুৰঞ্জীতো কালৰ আঁচোৰ পৰিছে নেকি, নে ৰাজনীতিয়ে সলাবলৈ ধৰিছে লাচিতৰ ইতিহাস! এখন ভিন্ন ৰঙ সানি লৈ চলিছে এক গভীৰ ষড়যন্ত্ৰমূলক প্ৰপাগাণ্ডা? এই প্ৰেক্ষাপটতে এই লেখাৰ অৱতাৰণা কৰা হৈছে।\nলোক-কথা মতে ৰামচন্দ্ৰৰ পুতেক কুশৰ পৰৰ্ৱতী বংশটো আছিল “কচ্ছোৱা” নামৰ এটা ৰাজপুত ফৈদ। কচ্ছোৱা ফৈদৰ এজন ব্যক্তি ধোলাৰায়ে ধুন্ধৰ ৰাজ্য প্ৰতিষ্ঠা কৰে যাৰ পৰৰ্ৱতী নাম আছিল অম্বেৰ আৰু আজিকালি জয়পুৰ বুলি কয়। সেই কচ্ছোৱা বংশৰে ৰজা বহৰমলে সকলো ৰাজপুতৰ ভিতৰত পোন-প্ৰথমে মোগল সম্ৰাট বাবৰৰ বশ্যতা স্বীকাৰ কৰে। বহৰমলৰ পুতেক ৰজা ভগৱানদাসৰ ভায়েক জগতসিংহৰ নাতিয়েক জয়সিংহ অম্বেৰৰ পৰৰ্ৱতী ৰজা হয় আৰু মোগল সম্ৰাট ছাজজাহানৰ তলতীয়া হৈ ৰাজ্য শাসন কৰিছিল আৰু সেই জয়সিংহৰে ডাঙৰ পুতেক ৰামসিংহই মোগল সম্ৰাট ঔৰংজেৱৰ দিনত অসম আক্ৰমণ কৰিছিল। প্ৰকৃততেই ৰামসিংহ এজন ডাঙৰ বীৰ আছিল। অসম আক্ৰমণ কৰাৰ আগত তেওঁৱেই শিৱাজীৰ দৰে বীৰক যুদ্ধত হৰুৱাই মোগলৰ ওচৰত আত্মসৰ্মপণ কৰিবলৈ বাধ্য কৰিছিল আৰু আগ্ৰাত নজৰ বন্দী কৰি ৰাখিছিল। অৱশ্যে পৰৰ্ৱতী সময়ত শিৱাজীয়ে মোগলৰ চকুত ধুলি দি পলাই যায় যাৰ বাবে ৰামসিংহই সম্ৰাট ঔৰংজেৱৰ শাস্তিৰ সন্মুখীন হয়। পাছত সেই শাস্তি লাঘব কৰি ৰামসিংহক অসম আক্ৰমণ কৰিবলৈ প্ৰেৰণ কৰে।\nৰামসিংহই এক বিশাল ফৌজ লৈ অসমৰ ফালে গতি কৰে আৰু 1669 চনৰ ফেব্ৰুৱাৰী মাহত আহোম প্ৰশাসন আৰু মোগল প্ৰশাসনৰ সীমান্ত ৰঙামাটিত উপস্থিত হয়। ৰঙামাটি পোৱালৈকে ৰামসিংহৰ ফৌজটো আৰু বিশাল হয়। তাৰ আগলৈকে ৰামসিংহৰ অধীনত 21জন ৰাজপুত চৰ্দাৰৰ উপৰিও ৰজা ইন্দ্ৰমনী , পৃথুৰজা , মাণিক ৰজা , কিৰাত সিংহ ভাৰ্তিয়া, মিৰাথৰ ৰঘুনাথসিংহৰ ওপৰিও আন কিছুমান মোগল চৰ্দাৰ যেনে চান্দমন্দ খাঁ , আলম-খাঁ , বক্ৰম খাঁ ইত্যাদি আছিল। ৰামসিংহ কোচবিহাৰ পোৱাত কোচবিহাৰৰ ৰজা জয়নাৰায়ণ , কবিশেখৰ বৰুৱা , সৰ্বেশ্বৰ বৰুৱা , মনমথ বৰুৱা , ঘনশ্যাম বকছী আদিয়ে তেওঁৰ লগত যোগ দি মোগল প্ৰশাসনৰ সৈন্যদলটোক আৰু বিশাল কৰি তোলে। ৰামসিংহৰ লগত মদনাৱতী নামৰ এগৰাকী মহিলা যোদ্ধাও আহিছিল , তেওঁ আলাবৈ ৰণত আহোম সেনাৰ লগত যুদ্ধ কৰি মৰে।\nউত্তৰ ভাৰতৰ ভিন্ন প্ৰান্তৰ ৰজাই ৰামসিংহৰ নেতৃত্বৰ মোগল প্ৰশাসনৰ সৈন্য বাহিনীটোৰ লগত অসম অভিযানত যোগ দিছিল ঠিক তেনেকৈ লাচিতৰ নেতৃত্বত মোগল সৈন্যক ভেটিবলৈ যোৱা আহোম প্ৰশাসনৰ সৈন্যদলটোত সেইসময়ৰ অসমৰ ভিন্নজন ৰজাই যোগ দিছিল ,যেনে গোভা ৰজা ,জয়ন্তীয়া ৰজা , ৰাণী অঞ্চলৰ ৰজা।\nশৰাইঘাটৰ ৰণ কোনো জাতি , ধৰ্ম বা সম্প্ৰদায়ৰ মাজত হোৱা নাছিল। সেই বিখ্যাত ৰণখন হৈছিল দুটা প্ৰশাসনৰ মাজত। মোগল আৰু আহোম প্ৰশাসনৰ মাজত। মোগল প্ৰশাসনৰ সৈন্য দলটোত যেনেকৈ কেৱল ইছলাম ধৰ্মৰ সেনাপতি বা সৈন্য নাছিল , ঠিক তেনেকৈ আহোম প্ৰশাসনৰ সৈন্য দলটো কেৱল আহোম সম্প্ৰদায়ৰ সেনাপতি বা সৈন্য নাছিল। আহোম সৈন্য দলটোত আনকি বাহ্মণ সম্প্ৰ্দায়ৰ দৈৱজ্ঞই যুদ্ধৰ নাৱত উঠি লাচিতক যুদ্ধৰ মাজে মাজে আক্ৰমণৰ ক্ষণ গণনা কৰি দিছিল। ৰামসিংহই যেনেকৈ মোগল প্ৰশাসনটোৰ সীমাৰেখাডালক বিস্তাৰ কৰিবলৈ অসম আক্ৰমণ কৰিছিল , ঠিক তেনেকৈ লাচিত বৰফুকনে আহোম প্ৰশাসনৰ সীমাৰেখাডালক বিচ্যুতি হোৱাত বাধা দিবলৈ মোগল প্ৰশাসনৰ সৈন্য বাহিনীটোৰ বিৰুদ্ধে যুদ্ধ কৰিছিল। সেইবাবে আমি আজিৰ তাৰিখত লাচিতৰ দেশপ্ৰেম , জাতি প্ৰেমক লৈ যিমান হৈ চৈ কৰো , লাচিতে তেনে জাতিপ্ৰেমত মতলীয়া হৈ মোগলক পৰাস্ত কৰা নাছিল কাৰণ ৰাজনীতিৰ খেলখন তেতিয়াও আজিৰ দৰেই চলিছিল , সেয়ে মিৰজুমলাই অসম আক্ৰমণ কৰোতে একাংশ আহোম প্ৰশাসনৰ বিষয়াই মিৰজুমলাক অসমৰ ৰজা হবলৈ কৈছিল , ৰজা জয়ধ্বজসিংহৰ জীয়েক ৰমণীক ঔৰংজেৱৰ পুতেকলৈ বিয়া দিছিল , যাৰ মোমায়েক আছিল লাচিত নিজেই। ৰাজনীতিৰ খেলখনৰ বাবেই শৰাইঘাটৰ যুদ্ধৰ কেইদিনমানৰ আগতে লাচিত বৰফুকন আৰু আন কেইজন বিষয়াই গুৱাহাটীখন মোগলক এৰি দিবলৈ বিচাৰিছিল , আৰু তেতিয়াৰ বিচক্ষণ মন্ত্ৰী আতন গোঁহাইয়ে সকলোকে সাহস আৰু অভয় দান কৰিহে তেওঁলোকৰ মনবোৰ পুনৰ দৃঢ় কৰিছিল।\nঅসমৰ ভৌগলিক স্থিতি , আহোম প্ৰশাসনৰ সৈন্য বাহিনীৰ বীৰত্ব আৰু মোগল প্ৰশাসনৰ ভিতৰত চলি থকা আভ্যন্তৰণী ৰাজনীতিৰ বাবে ৰামসিংহই গুৱাহাটী জয় কৰিব নোৱাৰিলে। ৰামসিংহ আৰু তেওঁৰ আন আন সেনাপতিসকলে যিমান কৌশল আৰু বীৰত্বৰে যুদ্ধখন কৰিছিল তাৰ তুলনাত আহোমৰ দুই মুখ্য সেনাপতি লাচিত বৰফুকন আৰু আতন বুঢ়াগোঁহাইয়ে বেছি বীৰত্ব আৰু কৌশলেৰে যুঁজ কৰি মোগলক পৰাস্ত কৰিলে। নৰীয়া গাৰে যুঁজ কৰা বাবে আৰু উত্তৰ গুৱাহাটীতকৈ দক্ষিণ গুৱাহাটীত যুদ্ধৰ গুৰুত্ব বেছি আছিল বাবে লাচিতে পৰৰ্ৱতী সময়ত শৰাইঘাটৰ যুদ্ধৰ মহানায়কৰ আখ্যা পালে। কিন্ত একেই বিচক্ষণতা আৰু বীৰত্বৰে যুঁজ দিয়া , ব্ৰহ্মপুত্ৰৰ উত্তৰ পাৰে যুদ্ধখনৰ নেতৃত্ব দিয়া আতন বুঢ়াগোঁইক আধুনিক বুৰঞ্জীবিদসকলে গুৰুত্বহীন কৰি থলে।\nতথাপিও লাচিত আমাৰ বাবে জাতীয় বীৰ । বিদেশী শক্তিৰ পৰা দেশখনক ৰক্ষা কৰা লাচিত বৰফুকনে কোনো বিশেষ জাতি , সম্প্ৰদায় বা ধৰ্মৰ হকে বা বিৰুদ্ধে যুঁজ কৰা নাছিল। কিন্ত আজিৰ দিনৰ ধৰ্মীয় আৰু সাম্প্ৰদায়িক ৰাজনীতিয়ে লাচিতক হিন্দু বীৰৰ ৰূপ দিবলৈ অপচেষ্টা কৰি আছে আৰু আমি অসমীয়াই নীৰৱে সেই অপচেষ্টাবোৰক প্ৰত্যক্ষ কৰি আছো । সেয়ে শৰাইঘাটৰ সেই জাতীয় বীৰজন যেন লাহে লাহে অসমীয়া জাতিৰ বাবে অচিনাকি হৈ পৰিছে।\nTags # ANALYSIS # DEBOBRAT-GOGOI # MONOR KATHA # MONOR-KATHA # দেবব্ৰত গগৈ # মনৰ কথা # মনৰ-কথা\nBy xukhdukh.com on November 24, 2018


মায়া এঞ্জেলো - অসমীয়া ৱিকিপিডিয়া\n১৯৯৩ চনৰ ২০ জানুৱাৰী তাৰিখে নিজৰ কবিতা "অন দ্য পালচ্ অৱ মৰ্ণিং" পাঠ কৰাৰ মুহূৰ্তত মায়া এঞ্জেলো\nমাৰ্গেৰিটা এনি জনছন\n৪ এপ্ৰিল, ১৯২৮\nচেইণ্ট লুইচ, মিছৌৰি, আমেৰিকা যুক্তৰাষ্ট্ৰ\n২৮ মে', ২০১৪ (৮৬ বছৰ)\nৱিনষ্টন-চালেম, উত্তৰ কেলিফৰ্ণিয়া, আমেৰিকা যুক্তৰাষ্ট্ৰ\nনাগৰিক অধিকাৰ কৰ্মী\nআই ন’ হোৱাই দ্য কেজড্ বাৰ্ড চিংছ\n"অন দ্য পালচ্ অৱ মৰ্ণিং"\nমায়া এঞ্জেলো (ইংৰাজী: Maya Angelou; i/ˈændʒəloʊ/ AN-jə-loh;  জন্মনাম: মাৰ্গেৰিটা এনি জনছন; জন্ম: ৪ এপ্ৰিল, ১৯২৮- মৃত্যু: ২৮ মে’, ২০১৪) এগৰাকী আমেৰিকান কবি, আত্মজীৱনীকাৰ আৰু নাগৰিক অধিকাৰ আন্দোলনৰ কৰ্মী। তেওঁ সুদীৰ্ঘ ৫০ বছৰ ধৰি সাতখন আত্মজীৱনী, তিনিখন প্ৰবন্ধৰ কিতাপ, কেইবাখনো কবিতাৰ কিতাপ লিখাৰ উপৰিও বহুসংখ্যক নাটক, চলচ্চিত্ৰ আৰু দূৰদৰ্শন অনুষ্ঠানৰ সৈতে যুক্ত হৈ আছিল। তেওঁৰ কৰ্মৰ স্বীকৃতি স্বৰূপে এঞ্জেলোৱে একাধিক বঁটা বাহনৰ সৈতে ৫০টাতকৈও অধিক সন্মানীয় ডিগ্ৰী লাভ কৰিছে।  এঞ্জেলো আটাইতকৈ জনাজাত তেওঁৰ শৈশৱ আৰু প্ৰাপ্তবয়স্ক বয়সৰ প্ৰথমৰ সময়ছোৱাৰ অভিজ্ঞতাৰ আধাৰত লিখা সাতোখন আত্মজীৱনীৰ শৃংখলাটোৰ বাবে। শৃংখলাটোৰ প্ৰথমখন কিতাপ আই ন’ হোৱাই দ্য কেজড্ বাৰ্ড চিংছ (১৯৬৯)ত, এঞ্জেলোৱে ১৭ বছৰ বয়সলৈকে মুখামুখি হোৱা বিভিন্ন অভিজ্ঞতাৰ বিষয়ে বৰ্ণনা কৰিছে। এই কিতাপখনে এঞ্জেলোক বিশ্ববিশ্ৰুত পৰিচিতি আৰু প্ৰশংসা প্ৰদান কৰিছে।\nযুৱ অৱস্থাত ৰান্ধনী (fry cook), যৌন কৰ্মী, নাইট ক্লাবৰ নৰ্তকী, দক্ষিণ খ্ৰীষ্টান নেতৃত্ব সন্মিলন( চাউথ খ্ৰীষ্টিয়ান লিডাৰশ্বিপ কনফাৰেন্স)ৰ সমন্বয়ক তথা আফ্ৰিকা ঔপনিবেশিক শাসনৰপৰা মুক্ত হোৱাৰ সময়ত, ইজিপ্ত আৰু ঘানাত সংবাদদাতা চাকৰিকে ধৰি বিভিন্ন বিচিত্ৰ চাকৰি কৰাৰ অভিজ্ঞতাৰ শেষত মায়া এঞ্জেলোৱে এগৰাকী কবি আৰু লেখক ৰূপে পৰিচিতি লভে। মায়া আছিল এগৰাকী অভিনেত্ৰী, লেখিকা, পৰিচালক আৰু লগতে নাটক, চলচ্চিত্ৰ আৰু দূৰদৰ্শন অনুষ্ঠানৰ প্ৰযোজক। ১৯৮২ চনত, তেওঁক নৰ্থ কেৰ’লিনাৰ উইনষ্টন-চালেমত অৱস্থিত, ৱেক ফৰেষ্ট বিশ্ববিদ্যালয়ৰ আমেৰিকান অধ্যয়ন বিষয়ৰ প্ৰথম ৰেনল্ডছ্ অধ্যাপক হিচাপে মনোনীত কৰা হয়। তেওঁ নাগৰিক অধিকাৰ আন্দোলনৰ সক্ৰিয় কৰ্মী আছিল আৰু মাৰ্টিন লুথাৰ কিং জুনিয়ৰৰ সৈতে কাম কৰিছিল। ১৯৯০ দশকৰ আৰম্ভণিতে, ম্যালকম এক্সে যেতিয়া এই আন্দোলন আৰম্ভ কৰে এঞ্জেলোৱে বছৰত প্ৰায় ৮০ টাকৈ বক্তৃতা অনুষ্ঠানত অংশগ্ৰহণ কৰিছিল, যিটো তেওঁ আশীৰ দশকলৈকে অব্যাহত ৰাখিছিল। ১৯৯৩ চনত বিল ক্লিণ্টনৰ প্ৰথম অভিষেক অনুষ্ঠানত এঞ্জেলোৱে তেওঁৰ কবিতা "অন দ্য পালচ্ অৱ মৰ্ণিং" (১৯৯৩) আবৃত্তি কৰে; ১৯৬১ চনত জন এফ কেনেডিৰ অভিষেক অনুষ্ঠানত আবৃত্তি কলা প্ৰদৰ্শন কৰা ৰবাৰ্ট ফ্ৰষ্টৰ পিছতে মায়া প্ৰথমগৰাকী কবি, যি আমেৰিকাৰ ৰাষ্ট্ৰপতিৰ শপত গ্ৰহণ অনুষ্ঠানত উদ্বোধনী আবৃত্তি প্ৰদৰ্শন কৰিছিল।\nআই ন’ হোৱাই দ্য কেজড্ বাৰ্ড চিংছত এঞ্জেলোৱে তেওঁৰ ব্যক্তিগত জীৱনৰ বিভিন্ন দিশ আলোচনা কৰিছে। এঞ্জেলোক কৃষ্ণাঙ্গ লোক আৰু মহিলাসকলৰ প্ৰবক্তাৰ মৰ্যাদা দিয়া হৈছে, আৰু তেওঁৰ কামসমূহ কৃষ্ণাঙ্গ সংস্কৃতিৰ ৰক্ষা কৱচ ৰূপে বিবেচিত হৈছে। যদিও আমেৰিকা যুক্তৰাষ্ট্ৰৰ কিছু পুথিভঁৰালৰ পৰা এঞ্জেলোৰ কিতাপ নিষিদ্ধ কৰাৰ চেষ্টা কৰা হৈছে; তথাপি বিশ্বব্যাপী বহুতো বিদ্যালয় আৰু বিশ্ববিদ্যালয়ত এঞ্জেলোৰ কৰ্মৰ পাঠভিত্তিক অধ্যয়ন কৰা হয়। এঞ্জেলোৰ আটাইতকৈ প্ৰসিদ্ধ ৰচনাসমূহক তেওঁৰ আত্মজীৱনীমূলক কল্পকাহিনী বুলি নামাংকণ কৰা হৈছে, কিন্তু বহু সমালোচকে সেইবোৰক কেৱল আত্মজীৱনী বুলি গণ্য কৰে। সমালোচনা কৰা, পৰিৱৰ্তন আৰু প্ৰসাৰ কৰা- এই প্ৰতীতিৰে এঞ্জেলোৱে আত্মজীৱনী লিখাৰ প্ৰচলিত ধাৰণাক প্ৰত্যাহবান জনোৱাৰ এক ইচ্ছাকৃত প্ৰয়াস কৰিছিল। তেওঁৰ কিতাপসমূহ বৰ্ণবাদ, পৰিচয়, পৰিয়াল আৰু ভ্ৰমণকে ধৰি বিভিন্ন বিষয়বস্তুৰ ওপৰত কেন্দ্ৰীভুক্ত।\n↑ "Maya Angelou". SwissEduc.com. December 17, 2013. http://www.swisseduc.ch/english/readinglist/angelou_maya/pronun.html.\n↑ Glover, Terry (December 2009). "Dr. Maya Angelou". Ebony খণ্ড 65 (2): 67.\n↑ Stanley, Alessandra (May 17, 1992). "Whose Honor Is It, Anyway". The New York Times. https://www.nytimes.com/1992/05/17/style/whose-honor-is-it-anyway.html.\n"https://as.wikipedia.org/w/index.php?title=মায়া_এঞ্জেলো&oldid=306630"ৰ পৰা অনা হৈছে\nএই পৃষ্ঠাখন ১৭ নৱেম্বৰ, ২০২১ তাৰিখে ০০:৫৩ বজাত অন্তিম সংশোধন কৰা হৈছিল।


COVID-19 Vaccination 2.0: কোভিশ্বিল্ড আৰু কোভাক্সিন ভেকচিনৰ পাৰ্শ্বক্ৰিয়াৰ বিষয়ে জানি লওক, অন্যথা আপোনাৰ হ'ব পাৰে এইসমূহ সমস্যা– News18 assam\nCOVID-19 Vaccination 2.0: কোভিশ্বিল্ড আৰু কোভাক্সিন ভেকচিনৰ পাৰ্শ্বক্ৰিয়াৰ বিষয়ে জানি লওক, অন্যথা আপোনাৰ হ'ব পাৰে এইসমূহ সমস্যা\nকোভিশ্বিল্ড আৰু কোভাক্সিন দুয়োটা ভেকচিনেই সুৰক্ষিত । ৰোগ নিয়ন্ত্ৰণ আৰু প্ৰতিৰোধ কেন্দ্ৰৰ মতে, কোভিদ১৯ৰ টিকাকৰণে আপোনাক কোৰোণাৰ পৰা সুৰক্ষিত হৈ থকাত সহায় কৰিব । যদিও ইয়াৰ কিছুমান পাৰ্শ্বক্ৰিয়াও থাকিব পাৰে।\nসমগ্ৰ দেশতে ১ মাৰ্চৰ পৰা আৰম্ভ হৈছে কৰোনা ভাইৰাছৰ প্ৰতিৰোধৰ বাবে দ্বিতীয় পৰ্যায়ৰ টীকাকৰণ | দ্বিতীয় পৰ্যায়ৰ এই টীকাকৰণত ৬০ বয়সৰ উৰ্দ্ধৰ আৰু আন কোনো গুৰুতৰ ৰোগত আক্ৰান্ত ৪৫ বছৰৰ উৰ্দ্ধৰ লোকসকলক টীকাকৰণ কৰাৰ ব্যৱস্থা কৰা হৈছে । এই ভেকছিনৰ বাবে দেশৰ ৫০ লাখ লোকে পঞ্জীয়ন কৰাৰ লগতে ৬.৪৪ লাখ লোকে সোমবাৰৰ দিনটোত ভেকচিন লাভৰ বাবে নিযুক্তি লাভ কৰিছে ।\nদ্বিতীয় পৰ্যায়ৰ টীকাকৰণৰ প্ৰথম দিনাটোত দেশৰ প্ৰধানমন্ত্ৰী নৰেন্দ্ৰ মোদীক টীকাকৰণ কৰা হৈছিল আৰু তেওঁক ভাৰত বায়োটেকৰ কোভাক্সিনৰ এটা শ্বট দিয়া হৈছিল । দ্বিতীয় দিনটোত স্বাস্থ্য মন্ত্ৰী ড০ হৰ্ষ বৰ্ধন, প্ৰতিৰক্ষা মন্ত্ৰী ৰাজনাথ সিঙকে ধৰি কেইবাগৰাকী কেন্দ্ৰীয় মন্ত্ৰীয়ে ভেকছিনৰ শ্বট গ্ৰহণ কৰে । অৱশ্যে এই ভেকছিনৰ পাৰ্শ্বক্ৰিয়া সম্পৰ্কত এতিয়াও মানুহৰ মনত এক প্ৰকাৰৰ ভয় শংকাত আছে । টীকা গ্ৰহণৰ পাচত শৰীৰত কিধৰণৰ লক্ষণ দেখা দিয়ে, সেয়া নিশ্চিত কৰিবলৈ চেষ্টা কৰি আছে সকলোৱে ।\nসেয়েহে জানি লওক কোভাশ্বিল্ড আৰু কোভাক্সিনৰ পাৰ্শ্বক্ৰিয়া আৰু কোনে, কোনটো টীকা গ্ৰহণ কৰা উচিত ...\nকেন্দ্ৰই ইতিমধ্যে কৈছে যে, কোভাশ্বিল্ড আৰু কোভাক্সিন দুয়োটাই সুৰক্ষিত ভেকচিন, যদিও ইয়াৰ কিছুমান পাৰ্শ্বক্ৰিয়া নথকা নহয়। এই ভেকছিন তৈয়াৰ কৰা কোম্পানীসমূহে টীকাকৰণৰ পাচত শৰীৰৰ সাম্ভাব্য পাৰ্শ্বক্ৰিয়াৰ বিষয়ে তেওঁলোকৰ ৱেবছাইটত এক তথ্য পত্ৰ শ্বেয়াৰ কৰিছে।\nকোনে কোনে কোভাক্সিন লোৱা উচিত নহয় ?\n>> যিসকলৰ এলাৰ্জি, জ্বৰ, তেজৰ ৰোগ বা তেজ থিনাৰ আছে তেওঁলোকে কোভাক্সিন গ্ৰহণ কৰিব নালাগে ।\n>> যিকোনো ঔষধ গ্ৰহণ কৰি থকা লোকসকলে, যি আপোনাৰ ৰোগ প্ৰতিৰোধ প্ৰণালীক প্ৰভাৱিত কৰে; তেওঁলোকে এই টীকা ল'ব নালাগে ।\n>> গৰ্ভৱতী মহিলা, স্তন্যপান কৰা মাতৃ, শেহতীয়াকৈ আন কোনো ভেকছিন লোৱা মহিলা বা পুৰুষক কোভাক্সিনৰ টীকা গ্ৰহণ নকৰিবলৈ পৰামৰ্শ দিয়া হৈছে ।\n>> টীকাকৰণ বিষয়াৰ দ্বাৰা যদি কোনো গুৰুতৰ স্বাস্থ্য সমস্যা পোৱা যায়, তেনেহ'লেও কোভাক্সিন গ্ৰহণ কৰিব নালাগে ।\nকোভাক্সিনৰ পাৰ্শ্বক্ৰিয়া কি?\n>> কোভাক্সিনৰ মৃদু পাৰ্শ্বক্ৰিয়া আছে । ইয়াৰ ভিতৰত আছে ইনজেক্ট কৰা স্থানত বিষ, ফুলা, ৰঙা দাগ, খজুৱতি, ওপৰৰ হাতত জঠৰতা, ইনজেক্ট কৰা হাতত দুৰ্বলতা, শৰীৰৰ বিষ, মূৰৰ বিষ, জ্বৰ, দুৰ্বলতা, দাগ, বমি হোৱা ইত্যাদি\n>> কোম্পানীয়ে কয়, ভেকছিনৰ ফলত তীব্ৰ এলাৰ্জি প্ৰতিক্ৰিয়া হোৱাৰ সম্ভাৱনা অতি কম । যদিও গম্ভীৰ প্ৰতিক্ৰিয়াৰ ভিতৰত আছে উশাহ লোৱাত অসুবিধা, মুখ আৰু কণ্ঠত কষ্ট পোৱা, দ্ৰুত হৃদস্পন্দন, সমগ্ৰ শৰীৰত দাগ, মূৰ ঘূৰণি হোৱা আৰু দুৰ্বল অনুভৱ কৰা ।\nকোনে কোনে কোভিশ্বিল্ড গ্ৰহণ কৰাটো অনুচিত ?\n>> ছেৰাম ইনষ্টিটিউট অফ ইণ্ডিয়াৰ তথ্য-পত্ৰিকাত কোৱা হৈছে যে, যিসকল লোকৰ কোনো ঔষধ, খাদ্য, ভেকছিনৰ পাচত সঘনাই এলাৰ্জি হয়, তেওঁলোকে কোভিশ্বিল্ড পৰিহাৰ কৰিব লাগে ।\n>> জ্বৰ হৈ থকা, তেজৰ ৰোগ বা তেজ পাতল লোকসকলক কোভিশ্বিল্ড গ্ৰহণ কৰিব নালাগে ।\n>> ৰোগ প্ৰতিৰোধ প্ৰণালীক প্ৰভাৱিত কৰা ঔষধ গ্ৰহণ কৰি থকা লোকসকলে কোভিশ্বিল্ডৰ টীকা লব নালাগে ।\n>> গৰ্ভৱতী মহিলাৰ লগতে গৰ্ভৱতী হোৱাৰ পৰিকল্পনা কৰা মহিলাসকলেও এই ভেকছিন বৰ্জন কৰিব লাগে ।\n>>যিসকলে আন কোনে এণ্টি-কোভিদ ভেকছিন গ্ৰহণ কৰিছে, তেওঁলোকে কোভিশ্বিল্ড গ্ৰহণ কৰিব নালাগে ।\n>> ভেকছিনৰ পূৰ্বৰ পালিৰ পাচত যিসকলে এলাৰ্জিৰ সমস্যাত ভুগিছে, তেওঁলোকে ভেকচিন গ্ৰহণ পৰিহাৰ কৰিব লাগে।\nকোভিশ্বিল্ডৰ কি কি পাৰ্শ্বক্ৰিয়া থাকিব পাৰে?\n>> এই ভেকছিনৰ সচৰাচৰ পাৰ্শ্বক্ৰিয়াৰ ৰূপত বিষ, গৰম অনুভৱ, ৰঙা দাগ, খজুৱতি, ফুলা হ'ব পাৰে।\n>> সাধাৰণতে ব্যক্তিসকলে অসুস্থ, কিছু ক্লান্ত অনুভৱ কৰে । ঠাণ্ডা বা জ্বৰ অনুভৱ কৰা, মূৰৰ বিষ, অসুস্থ অনুভৱ কৰা, গাঁঠিৰ বিষ বা পেশীৰ বিষ, ইনজেক্ট কৰা স্থানত পিণ্ড, জ্বৰ, বমি ভাৱ, ফ্লুৰ দৰে লক্ষণ, যেনে উচ্চ উষ্ণতা, কণ্ঠৰ বিষ, নাকৰ পানী ওলোৱা, কাহ আৰু ঠাণ্ডা লগা আদি অন্তৰ্ভূক্ত |\n>> অস্বাভাৱিক পাৰ্শ্বক্ৰিয়াসমূহ হৈছে মূৰ ঘূৰণি হোৱা, ভোক নগগা হোৱা, পেটৰ বিষ, অত্যাধিক ঘাম ওলোৱা, ছালত খজুৱতি হোৱা ইত্যাদি ।\nপাৰ্শ্বক্ৰিয়াৰ এইসমূহ লক্ষণ দেখা গ'লে আপুনি কি কৰিব ?\nৰোগ নিয়ন্ত্ৰণ আৰু প্ৰতিৰোধ কেন্দ্ৰ অনুসৰি যদি আপোনাৰ বিষ বা অস্বস্তি অনুভৱ হয়, তেন্তে আপুনি চিকিৎসকৰ সৈতে কথা পাতক । প্ৰতিষেধক দিয়াৰ পাচত আপুনি অনুভৱ কৰিব পৰা যিকোনো বিষ আৰু অস্বস্তিৰ বাবে অভাৰ-দি-কাউণ্টাৰ ঔষধ যেনে ইবুপ্ৰফেন, এচপিৰিন, এণ্টিথেষ্টামাইন বা এচিটামিনোফেন গ্ৰহণ কৰাৰ কথা ভাৱিব পাৰে | যদি আপোনাৰ আন কোনো ৰোগ নাই যিয়ে আপোনাক এই ঔষধবোৰ সাধাৰণতে গ্ৰহণ কৰাত বাধা প্ৰদান কৰিব পাৰে, তেন্তে আপুনি টীকাকৰণৰ পাচত পাৰ্শ্বক্ৰিয়া উপশম কৰিবলৈ এই ঔষধবোৰ গ্ৰহণ কৰিব পাৰে । মনত ৰাখিব, ভেকছিন গ্ৰহণ কৰাৰ পূৰ্বে এনে কোনো ঔষধ গ্ৰহণ নকৰিব, কিয়নো ই গুৰুতৰ পাৰ্শ্বক্ৰিয়াৰ সৃষ্টি কৰিব পাৰে।\nFirst published: March 03, 2021, 12:19 IST\nBharat BiotechCoronavirus VaccinationCovaxinCovid VaccinationCovishieldStudyঅধ্যয়নকোভাক্সিনকোভিশ্বিল্ডকোৰোণা ভেকচিনভাৰত বায়'টেক


ইণ্ডিয়ান ৰিভাইচ ভাৰচন (IRV) আচামিচ - 2019 1 চমূৱেল4অধ্যায়\n1 সেই সময়ত ইস্ৰায়েলে যুদ্ধৰ অৰ্থে পলেষ্টীয়াসকলৰ বিৰুদ্ধে ওলাই গৈ এবেন-এজৰৰ ওচৰত ছাউনি পাতিলে, আৰু পলেষ্টীয়াসকলে অফেকত ছাউনি পাতিলে।2পাছত পলেষ্টীয়াসকলে ইস্ৰায়েলৰ বিৰুদ্ধে যুদ্ধ কৰোঁতে পলেষ্টীয়াসকলৰ হাতত ইস্ৰায়েলসকল পৰাস্ত হ’ল; আৰু সেই যুদ্ধ-ক্ষেত্ৰত ইস্ৰায়েলৰ সৈন্য সমূহৰ প্ৰায় চাৰি হাজাৰ লোকক তেওঁলোকে বধ কৰিলে।3পাছত লোকসলক ছাউনিলৈ ঘূৰি আহোতে, ইস্ৰায়েলৰ বৃদ্ধলোক সকলে ক’লে, “যিহোৱাই পলেষ্টীয়াসকলৰ হাতত আজি আমাক কিয় পৰাস্ত হবলৈ এৰি দিলে? এতিয়া ব’লা, চীলোৰ পৰা আমি যিহোৱাৰ সাক্ষ্য নিয়ম-চন্দুক আনোগৈ, তেতিয়া সেই নিয়ম-চন্দুক আমাৰ লগত থকিলে, সেয়াই শত্ৰুৰ শক্তিৰ পৰা আমাক ৰক্ষা কৰিব।”4সেয়েহে লোকসকলে চীলোলৈ মানুহ পঠিয়াই, কৰূব দুটাৰ মাজত বসতি কৰা বাহিনীসকলৰ যিহোৱাৰ নিয়ম-চন্দুক অনালে। সেই সময়ত এলীৰ দুজন পুত্ৰ হফনী আৰু পীনহচ সেই ঠাইত যিহোৱাৰ নিয়ম-চন্দুকৰ লগত আছিল।\n5 যিহোৱাৰ নিয়ম-চন্দুক ছাউনিলৈ অনাৰ পাছত, ইস্ৰায়েলৰ সকলো লোকে এনেদৰে মহাধ্বনি কৰিলে যে, পৃথিৱীও কঁপিবলৈ ধৰিলে।6পলেষ্টীয়াসকলে সেই মহাধ্বনিৰ শব্দ শুনি ক’লে, “ইব্ৰীয়াসকলৰ ছাউনিত এনে মহাধ্বনি কিয় হৈছে?” এইদৰে যিহোৱাৰ নিয়ম-চন্দুক ইস্ৰায়েলৰ ছাউনিলৈ অনা হ’ল বুলি তেওঁলোকে উপলব্ধি কৰিলে৷\n7 তেতিয়া পলেষ্টীয়াসকলৰ ভয় লাগিল আৰু তেওঁলোকে ক’লে, “ছাউনিলৈ নিশ্চয় ঈশ্বৰ আহিল৷” তেওঁলোকে পুনৰ ক’লে, “আমাৰ এতিয়া সন্তাপ হ’ব; কিয়নো ইয়াৰ পূৰ্বতে কেতিয়াও এনেকুৱা হোৱা নাই। 8 আমাৰ এতিয়া সন্তাপ হ’ব; সেই পৰাক্ৰমী ঈশ্বৰৰ শক্তিৰ পৰা আমাক কোনে ৰক্ষা কৰিব? এইজনেই সেই ঈশ্বৰ, যিজনে অৰণ্যৰ মাজত বিভিন্ন প্ৰকাৰ উপদ্ৰৱেৰে মিচৰীয়াসকলক আঘাত কৰিছিল।9হে পলেষ্টীয়াসকল, ইব্ৰীয়াসকল যেনেকৈ তোমালোকৰ অধীনত আছিল, তেনেকৈ তোমালোক তেওঁলোকৰ অধীনত যেন নহোৱা, সেইবাবে তোমালোক বলৱান হোৱা আৰু পুৰুষত্ব দেখুউৱা; পুৰুষত্ব দেখুৱাই যুদ্ধ কৰা।”\n10 তাৰ পাছত পলেষ্টীয়াসকলে যুদ্ধ কৰোঁতে, ইস্ৰায়েলৰ লোকসকল পৰাজিত হৈ প্ৰতিজন নিজ নিজ তম্বুলৈ পলাল; তাতে এনে মহা-সংহাৰ হ’ল যে, ইস্ৰায়েলৰ মাজত ত্ৰিশহাজাৰ পদাতিক লোকৰ মৃত্যু হ’ল। 11 আৰু ঈশ্বৰৰ নিয়ম-চন্দুক শত্ৰুৰ হাতত পৰিল, আৰু এলীৰ দুজন পুতেক হফনী আৰু পীনহচক বধ কৰা হ’ল।\n12 এজন বিন্যামীনীয়া মানুহে সৈন্যৰ মাজৰ পৰা দৌৰি গৈ, একে দিনাই চীলোহ পালে; তাৰ কাপোৰ ফটা আছিল আৰু মুৰত মাটি লাগি আছিল। 13 সি অহা সময়ত বাটৰ কাষত এলীয়ে নিজৰ আসনত বহি বাট চাই আছিল; কিয়নো যিহোৱাৰ নিয়ম-চন্দুকৰ বাবে তেওঁৰ মন ব্যকুল হৈ আছিল। তাৰ পাছত সেই মানুহজনে নগৰত সোমাই সকলো সম্বাদ দিয়াত নগৰৰ সকলো লোকে চিঞৰিব ধৰিলে।\n14 এলীয়ে সেই চিঞৰৰ শব্দ শুনি সুধিলে, “এই কোলাহলৰ কাৰণ কি?” তেতিয়া সেই মানুহজনে বেগাই আহি এলীক সকলো বিষয় জনালে। 15 সেই সময়ত এলী আঠান্নব্বৈ বছৰ বয়সীয়া বৃদ্ধ আছিল; আৰু তেওঁ দৃষ্টিহীন হোৱাত, একো দেখা নপালে। 16 মানুহ জনে এলীক ক’লে, “মই আজি সৈন্য সমূহৰ ওচৰৰ পৰা পলাই আহিলোঁ।” তেতিয়া এলীয়ে সুধিলে, “বোপা, তাত কি হৈ আছে?” 17 বাতৰি লৈ অহা মানুহজনে উত্তৰ দি ক’লে, “পলেষ্টীয়াসকলৰ সন্মুখৰ পৰা ইস্ৰায়েলীসকল পলাইছে আৰু আমাৰ লোকসকল পৰাজিত হ’ল৷ আপোনাৰ দুজন পুত্ৰ হফনী আৰু পীনহচৰো মৃত্যু হ’ল, আৰু ঈশ্বৰৰ নিয়ম-চন্দুক শত্ৰুৱে লৈ গ’ল।” 18 সেই মানুহজনে ঈশ্বৰৰ নিয়ম-চন্দুকৰ নাম লোৱাৰ লগে লগে এলী দুৱাৰৰ কাষত বহি থকা আসনৰ পৰা লুটিখাই পৰিল আৰু ডিঙি ভাঙি যোৱাত তেওঁৰ মৃত্যু হ’ল; কিয়নো তেওঁ বৃদ্ধ আৰু ভাৰযুক্ত পুৰুষ আছিল। তেওঁ চল্লিশ বছৰলৈকে ইস্ৰায়েলৰ বিচাৰ কৰিছিল। 19 সেই সময়ত তেওঁৰ পো-বোৱাৰী পীনহচৰ ভাৰ্যা গৰ্ভৱতী আছিল, তেওঁৰ সন্তান প্ৰসৱৰ সময় হৈছিল৷ যিহোৱাৰ নিয়ম-চন্দুক শত্ৰুৰ হাতত যোৱা আৰু নিজৰ শহুৰ ও স্ৱামীৰ মৃত্যুৰ সম্বাদ শুনাৰ লগে লগে তেওঁৰ প্ৰসৱ বেদনা অস্থিৰ হৈ তেওঁ আঠুকাঢ়ি সন্তান প্ৰসৱ কৰিলে। 20 তেওঁৰ প্ৰসৱ বেদনা দেখি, তেওঁৰ কাষত থিয় হৈ থকা মহিলাসকলে ক’লে, “ভয় নকৰিবা; তুমি এটি পুত্ৰ জন্ম দিলা।” কিন্তু তেওঁ মুখেৰে একো উত্তৰ নিদিলে আৰু তেওঁলোকে কোৱা কথালৈ মন নিদিলে।\n21 তেওঁ সন্তানটিৰ নাম ঈখাবোদ ৰাখিলে আৰু ক’লে, “ইস্ৰায়েলৰ পৰা প্ৰতাপ দূৰ কৰা হ’ল।” তেওঁৰ শহুৰ আৰু স্ৱামীৰ বাবেই ঈশ্বৰৰ নিয়ম-চন্দুক আটক কৰি নিলে৷ 22 তেওঁ পুনৰ ক’লে, “ইস্ৰায়েলৰ পৰা প্ৰতাপ দূৰ কৰা হ’ল; কিয়নো ঈশ্বৰৰ নিয়ম-চন্দুক আটক কৰি নিলে।”


বিখ্যাত চিত্ৰকৰ সতীশ গুজৰালৰ সৈতে বাৰ্তালাপ - মুক্ত চিন্তা\nবিখ্যাত চিত্ৰকৰ সতীশ গুজৰালৰ সৈতে বাৰ্তালাপ\n02/07/2015 ‘মুক্ত চিন্তা’ৰ কৰ্মদল\nসাক্ষাৎ গ্ৰহণ : সুৰুচি\nঅনুবাদ : আবিদ আজাদ\n(সতীশ গুজৰাল – জন্ম : ২৫ ডিচেম্বৰ, ১৯২৫। স্থান : ঝিলাম, পাঞ্জাব, ব্ৰিটিছ ইণ্ডিয়া।)\nভাৰতীয় চিত্ৰকৰসকলৰ ভিতৰত সতীশ গুজৰাল এনে এজন আন্তঃৰাষ্ট্ৰীয় খ্যাতিসম্পন্ন চিত্ৰকৰ যাক প্ৰকৃত অৰ্থতেই সৃজনশীল বুলি ক’ব পৰা যায়। এয়া কেৱল এইকাৰণেই নহয় যে তেওঁ কলাৰ কেইবাটাও ক্ষেত্ৰত প্ৰভাৱশালী সৃষ্টি কৰিছে; বৰঞ্চ এইকাৰণেও যে তেওঁ যিকোনো পৰিৱৰ্তনৰ প্ৰতি মুক্ত হৈ থাকে। বিবিধতা তেওঁৰ কলাৰ বৈশিষ্ট্য। তেওঁৰ বাবে চিত্ৰকলা, মূৰ্তিকলা, স্থাপত্য নিৰ্মাণ কলা, ৰেখা চিত্ৰণ, ছেৰামিক্স চিত্ৰ আদিত বিচৰণ কৰা কোনো কঠিন কাম নহয়। তেওঁৰ সৈতে কথাবাৰ্তাৰ কিছু নিৰ্বাচিত আলাপ ইয়াত প্ৰস্তুত কৰা হ’ল।\n? আপোনাৰ শৈশৱক প্ৰভাৱান্বিত কৰা এনেকুৱা এক অভিজ্ঞতাৰ কথা জনাব নেকি যি এতিয়াও আপোনাৰ জীৱন আৰু কলাক প্ৰভাৱান্বিত কৰে, যাৰ চৰ্চা আপুনি আপোনাৰ আত্মকথাত কৰা নাই।\n@ মই আত্মকথাত সকলো লিখিছোঁ। এনেকুৱা কোনো ঘটনা নাই যি মই তাত চৰ্চা কৰা নাই। শৈশৱত মোৰ কাণ বেয়া নহ’লে কলাৰ প্ৰতি আগ বঢ়া মোৰ পক্ষে সম্ভৱ নহ’লহেঁতেন। সেই যুগত মধ্যবিত্তীয় পৰিয়ালে কলাক সুৰক্ষিত পেছা বুলি ভবা নাছিল। মোৰ শ্ৰৱণ শক্তি কমি গৈ থকাৰ বাবে সাধাৰণ শিক্ষাৰ সম্ভাৱনা নোহোৱা হৈ পৰিছিল। সেই সময়ত মই বেমাৰত পৰিছিলোঁ আৰু বিছনাতে বহি থাকিছিলোঁ। তেনেকৈ থাকি চিত্ৰ আঁকি থাকোতে সেইবোৰ দেখি দেউতাই ভাবিলে যে গ্ৰাফিক্স শিক্ষা গ্ৰহণ কৰা মোৰ বাবে যুগুত হ’ব। সেয়ে তেওঁ মোক আৰ্ট স্কুলত ভৰ্তি কৰাই দিছিলে।\n? শৈশৱত শ্ৰৱণ শক্তি কমি যোৱা বাবে আপোনাৰ দৃষ্টিৰ প্ৰবলতা বৃদ্ধি পোৱা বুলি ভাবে নেকি?\n@ মই বৌদ্ধিক দিশেৰে কেতিয়াও ভবা নাই যে কি হৈছে, কিন্তু সাধৰণতে কোৱা যায় যে এটা sense আঁতৰি গ’লে আন এটা senseঅৰ প্ৰবলতা বাঢ়ে। সেয়ে শ্ৰৱণ শক্তি নোহোৱা হোৱা বাবে মোৰ দৃষ্টি আৰু অধিক সক্ষম আৰু গ্ৰহণযোগ্য হৈ পৰা যেন লাগে। নজৰ যেন অধিক সংবেদনশীল হৈ পৰিল।\n? কোনো এনেকুৱা ঘটনা যি আপোনাৰ জীৱন আৰু বিচাৰধাৰাক প্ৰভাৱান্বিত কৰিছে?\n@ দুটা এনেকুৱা সময় আছিল যিয়ে মোৰ কেৰিয়াৰক সম্পূৰ্ণভাৱে প্ৰভাৱান্বিত কৰিছিল। এটা হৈছে দেশৰ বিভাজন। বিভাজনৰ সময়ত মই ছয় মাহ দেউতাৰ সৈতে পাকিস্তানত থাকি বহুতো মৰা-কটা আৰু হত্যালীলা দেখিছিলোঁ। সকলোবোৰ পীড়া দেখিছিলোঁ আৰু সহন কৰিছিলোঁ। সেইবোৰৰ প্ৰভাৱ মোৰ ওপৰত অতি গভীৰভাৱে পৰিছিল। দ্বিতীয় ঘটনাটো হৈছে - বিভাজনৰ কেইবছৰমান পাছত মই মেক্সিকোলৈ যাবলৈ এটা বৃত্তি পাইছিলোঁ। তালৈ যোৱাৰ ফলত মোৰ কলাই এক সম্পূৰ্ণ অন্য দিশ লাভ কৰিলে। স্বাধীনতাৰ পিছত ভাৰতীয় চিত্ৰকৰসকলে এনে বৃত্তি লাভ কৰি আছিল। আমাৰ কালৰ বহু শিল্পী তেনেকৈ বাহিৰলৈ যাব পাৰিছিল। কিন্তু তেওঁলোকে ইউৰোপ বা আমেৰিকালৈ গৈছিল। মাথোন মইহে গৈছিলোঁ মেক্সিকোলৈ। ই মোৰ কলাৰ ওপৰত এনেকুৱা এক ক্ৰান্তি আনিছিল যি সম্পূৰ্ণ বেলেগ আছিল; যি আনতকৈ পৃথক আছিল। এয়া আছিল মোৰ ওপৰত পৰা দ্বিতীয় গুৰুত্বপূৰ্ণ প্ৰভাৱ।\n? কোনসকল ভাৰতীয় বা পাশ্চাত্য শিল্পীৰদ্বাৰা আপুনি প্ৰভাৱাম্বিত?\n@ মই গোটেই জীৱন পৰিৱৰ্তনশীল হৈ আছোঁ। কোনো ক্ষেত্ৰতেই দহ বছৰতকৈ বেছি সময় লাগি থকা নাই। সেয়ে কোনো এগৰাকী চিত্ৰকৰৰ প্ৰভাৱৰ বিষয়ে ক’ব নোৱাৰিম যি গোটেই জীৱন মোক প্ৰভাৱান্বিত কৰিছে। বিভাজনৰ দিনবোৰত পশ্চিমৰ প্ৰভাৱ আৰু তাৰ পিছত বেছিভাগেই ভাৰতীয় লোককলাৰ প্ৰভাৱ পৰিছে।\n? আপোনাৰ বিচাৰত পশ্চিমীয়া আৰু ভাৰতীয় কলাৰ মাজত কি পাৰ্থক্য? আজিৰ পৰিপ্ৰেক্ষিতত ইয়াৰ ওপৰত কিছু আলোকপাত কৰক।\n@ দুয়োটা বিচাৰধাৰাৰ বেলেগ বেলেগ দিশ আছে। ভৌতিক জগতৰ প্ৰতি পশ্চিম সচেতন আৰু তাক আওকাণ কৰা ঠিক নহয়। ই পূৰ্বান্তৰ যাত্ৰা আৰু সত্যৰ সূক্ষ্মতৰ ৰূপক জানিবলৈ চেষ্টা কৰি আহিছে।\n? আজিকালি ভাৰতীয় চিত্ৰয়ো আন্তঃৰাষ্ট্ৰীয় বজাৰত বিশেষ স্থান দখল কৰিবলৈ লৈছে। এনেকুৱা বজাৰীকৰণে, আপোনাৰ মতে, চিত্ৰৰ স্তৰত স্বচ্ছতা আনে নে নিম্নতা?\n@ এয়া সবাতোকৈ ডাঙৰ ভ্ৰান্ত ধাৰণা যে ভাৰতীয় কলা আন্তঃৰাষ্ট্ৰীয় হ’বলৈ লৈছে। বাহিৰত যিমান বিক্ৰী হৈ আছে সেয়া প্ৰবাসী ভাৰতীয়সকলৰ কাৰণে হৈ আছে। এইদৰে তেওঁলোকে স্বীকৃতি পাই আছে। মুখ্য ধাৰাত তাত ভাৰতীয় কলাৰ কোনো আকৰ্ষণ নাই। মেডিয়াই সাধাৰণতে যিকোনো তথ্যক নিজৰ ইচ্ছানুযায়ী প্ৰজেক্ট কৰি দিয়ে। মই আজিলৈকে শুনা নাই যে কোনো ইউৰোপীয় অথবা আমেৰিকান সংগ্ৰাহালয়ে সমকালীন ভাৰতীয় চিত্ৰ কিনিছে। ক্ৰেতা কেৱল ধনৱান প্ৰৱাসী ভাৰতীয়সকলহে। আমেৰিকাত আইন আছে যে আপুনি যিমান টকাত চিত্ৰ কিনিব সিমান টকাৰ ওপৰত টেক্স-ৰাহি হ’ব পাৰে। সেয়ে তেওঁলোকৰ বাবে এয়া এক বিনামূলীয়া কথাৰ দৰে। সেইকাৰণে তেওঁলোকে ক্ৰয় কৰি আছে। তেওঁলোকৰ কাৰণেই দাম বাঢ়িছে। সকলো চিত্ৰকৰৰে ইয়াতো লাভ হৈছে। তেওঁলোকে বেছি পইচা পাইছে। লোকচানৰ ক্ষেত্ৰত এইটো হৈছে যে যি চিত্ৰকৰ দাকত ওপৰলৈ যাব নোৱাৰে, মানুহে ভাবে যে তেওঁ ঠিক নহয়। সেয়ে তেওঁৰ মহত্ত্ব কম হৈ যায়। এয়া আধুনিক যুগৰ এক বিড়ম্বনা।\n? আপোনাৰ প্ৰাৰম্ভিক কালৰ চিত্ৰবোৰত, যেনে দেশ বিভাজনৰ চাপ আছিল; পিছৰ কালৰ চিত্ৰবোৰত যদিও বিবিধতা বহু আছে কিন্তু সেই আগৰ দৰে উদাসীনতা বা গভীৰতা পৰিলক্ষিত নহয়। ইয়াৰ কাৰণ কি বুলি ক’ব বিচাৰে?\n@ মই মোৰ আত্মকথাত এই কথা স্পষ্ট কৰিছোঁ। এই সংসাৰ এনেকৈয়ে চলে। বিভাজনে মোক বহুত বিচলিত কৰিছিল, সেয়ে মানৱীয় বেদনাক মোৰ বিষয় বনাইছিলোঁ। অন্যান্য চিত্ৰকৰেও বিভাজন দেখিছিল, কিন্তু কোনেও বিভাজনক চিত্ৰিত নকৰিলে। পিছত মই ভাবিলোঁ যে আচলতে বিভাজনৰ জৰিয়তে মই নিজৰ বিষাদগ্ৰস্ততাক চিত্ৰিত কৰিবলৈ প্ৰয়াস কৰিছোঁ আৰু সম্ভৱতঃ বিভাজন যদি নহ’লহেঁতেন মই এক বিভাজন বিচাৰি ল’লোহেঁতেন। কোনোবাই কৈছিলে যে জীৱন এক স্তম্ভৰ দৰে হয় যাৰ এটা ভাগ যদি পোহৰত থাকে আনটো অন্ধকাৰত থাকে। সেয়ে মই এয়াই উত্তৰ দিওঁ যে নিশ্চিতভাৱে জীৱনে দুয়োটা অংশক একে লগে ধৰি থাকে, কিন্তু এটা সময়ত মানুহে তাৰ এটা অংশহে দেখা পায়। সেই সময়ত মই তাৰ অন্ধকাৰ অংশক দেখিছিলোঁ, এতিয়া যদি পোহৰ অংশক দেখো তেন্তে তাকে চিত্ৰায়িত কৰিম; আৰু মই তেনে কৰিছোঁও।\n? আপোনাৰ চিত্ৰত ভালেকেইটা মিলিজুলি প্ৰভাৱ চকুত পৰে। তাত পাশ্চাত্য কলা, ভাৰতীয় কলা, লোককলাৰ উপৰিও আদিবাসী কলাৰ ঝলকো দেখা পোৱা যায়। স্পষ্ট কৰিব নেকি?\n@ যি সময়ত মোৰ জীৱনত বিভাজনৰ চোক সমাপ্ত হ’ল, সেই সময়ত মই নামি পৰিছিলোঁ ভাৰতীয় শিপাৰ সন্ধানত। মই দেখিলোঁ যে ভাৰতীয় আত্মা লোককলা আৰু আদিবাসী কলাত যিমান আছে সিমান আন ক’তো নাই। মই জনজাতীয় কলাৰ অধ্যয়ন কৰিলোঁ। ইয়াৰ প্ৰভাৱ মোৰ ওপৰত পৰিল। এই প্ৰভাৱ মোৰ কোনো এক বিশেষ ক্ষেত্ৰত মাথোঁ পৰা নাছিল, বৰং জনজাতীয় আৰু লোককলাৰ প্ৰভাৱ মোৰ প্ৰতিটো মাধ্যমতে পৰিছে। মৃৎকলা, চিত্ৰকলাত আদিতো পৰা দেখিবলৈ পাব। মোৰ ওপৰতো ইয়াৰ প্ৰভাৱ আছে।\n? জীৱনত আপুনি কোনো বিশেষ বিচাৰধাৰা বা আদৰ্শৰদ্বাৰা প্ৰভাৱান্বিত নেকি? যেনেকৈ কোৱা যায় যে আপুনি সমাজবাদী বিচাৰধাৰাত আস্থা ৰাখে। কমিউনিষ্ট বিচাৰধাৰাৰ সংকটৰ এই সময়ত আপুনি কি অনুভৱ কৰে?\n@ সমাজবাদ মানৱতাবাদৰ ৰাজনৈতিক নাম হয়। কিন্তু মানৱতাবাদী বিচাৰধাৰাত আস্থা ৰখা যিসকল কট্টৰবাদী নাছিল সমাজবাদৰদ্বাৰা তেওঁলোকক উপেক্ষিত কৰা হ’ল। নিজৰ যুৱাৱস্থাত ময়ো মাৰ্ক্সবাদী বিচাৰধাৰাৰদ্বাৰা প্ৰভাৱান্বিত হৈছিলোঁ। তাৰ আধাৰ মাৰ্ক্সবাদী আদৰ্শ আৰু মোৰ নিজৰ চিন্তাৰ ৰুচি আছিল। কিন্তু সমাজবাদী ভেটি বুদ্ধিজীৱীৰ বিৰোধী। মোৰ বিচাৰত শিল্পী ‘বাদ’ৰদ্বাৰা প্ৰভাৱান্বিত হ’ব নালাগে। প্ৰকৃত শিল্পী কোনোধৰণৰ বিচাৰধাৰাৰদ্বাৰা প্ৰভাৱান্বিত নহয়। নিজৰ ভাবনাৰ আধাৰত সত্যৰ অন্বেষণ কৰি থাকে। কোনো ভাবধাৰাক আত্মীয়কৰণ কৰা মানেই শিল্পীৰ মৃত্যু।\n? সমাজবাদী বিচাৰধাৰাৰে প্ৰভাৱান্বিত আপোনাৰ সেই চিত্ৰবোৰৰ ক্ষেত্ৰত কি কয়?\n@ মই আপোনাক কৈছোঁৱে যে কমিউনিজমৰ কোনো চেহেৰা বা নাক-নক্সা নাই। সমাজবাদ এক বিচাৰ আছিল, যিয়ে শিল্পীসকলৰ বিচাৰ আৰু ভাবনাক প্ৰেৰিত কৰিছিল। শিল্পীয়ে শিল্পত তাক মূৰ্ত ৰূপ দিয়ে। আপুনি যিয়ে কি নাখাওক কিয় সেয়া আপোনাৰ ছালৰ ওপৰততো ওলাই নপৰে, বৰং আপোনাক শক্তিহে প্ৰদান কৰে - ঠিক তেনেধৰণৰ কথা। শিল্পী এইদৰেই বিচাৰধাৰাৰদ্বাৰা প্ৰভাৱাম্বিত হয় আৰু এয়া তেওঁলোকৰ ভাবনা আৰু ‘ফৰ্ম’ত প্ৰকট হয়। মোৰ চিত্ৰত বিশেষ এনেকুৱা একো নাই য’ত সমাজবাদৰ কীৰ্তিৰ চৰ্চা কৰিব পৰা যায়।\n? আপোনাৰ চিত্ৰত পিকাচোৰ প্ৰভাৱ দৃষ্টিগোচৰ হয়। আপুনি মানে নে?\n@ পিকাছোৱে এক নতুন দিশ দিছিল। এটা দিশ! সেয়া কোনো এক শৈলী নহয়। এক এনেকুৱা দিশ, যিয়ে প্ৰকৃতিক নকল কৰিবলৈ অমান্তি হৈছিল। প্ৰকৃতিক তেওঁ এনেকৈ চিত্ৰিত কৰিছিল যেনেকৈ আপুনি তাক অনুভৱ কৰে, এনেকৈ নহয় যেনেকৈ আপুনি সেয়া দেখে। সেয়ে আপুনি দেখিব - সেই দিশ বা প্ৰকৃতিৰ প্ৰভাৱ (পিকাছোৰ কোনো শৈলীৰ পোনপটীয়া প্ৰভাৱ) খোদ ইউৰোপতো নপৰিল।\n? আপোনাৰ চিত্ৰত ৰহস্য, গভীৰতা, উদাসীনতা আৰু সামাজিক দুৰ্যোগৰ চিত্ৰায়ণ চকুত পৰে। আপুনি এনেকুৱা চিত্ৰও আঁকিছে নেকি য’ত লঘু হাস্যময়তাও ফুটি উঠিছে?\n@ এয়া মোৰ আৰম্ভণিৰ চিত্ৰবোৰত অৰ্থাৎ ষাঠীৰ দশকলৈ অঁকা চিত্ৰবোৰৰ বিষয়ত আছে, কিন্তু তাৰ পিছত এতিয়ালৈকে মই উদাসীনতাক চিত্ৰিত কৰা নাই। মই আগতে কৈছোৱেই যে আৰম্ভণিতে মই জীৱনৰ অন্ধকাৰৰ দিশে আছিলোঁ, কিন্তু পাছলৈ একেবাৰেই নহয়। হয়তো এই প্ৰশ্নটোৱেই সঠিক হোৱা নাই। উদাসীনতা আৰু উল্লাস প্ৰভাৱহে, বিষয় নহয়। কেতিয়াবা কোনো অন্য মুডত একেটাই বস্তু আপোনাৰ ওপৰত বেলেগধৰণৰ প্ৰভাৱ পেলাব পাৰে। কোনো পলত উদাসীনতা আৰু কোনো অন্য পলত উল্লাসে আপোনাক প্ৰভাৱান্বিত কৰিব পাৰে। প্ৰথ্ম পোন্ধৰ বছৰ উদাসীনতা, নিৰাশাৰ দৰে ভাবনাবোৰৰ প্ৰভুত্ব আছিল, কিন্তু ১৯৬০ৰ পাছত জীয়াই থকাৰ আনন্দৰ। এই ভাবনাকে আজিলৈকে বজাই ৰাখিছোঁ, জীৱনৰ প্ৰতি ‘এক বিস্ময়ৰ বোধ’ হিচাপে! এই বোধ মই নিজৰ চিত্ৰবোৰতো চিত্ৰিত কৰিছোঁ। বিচিত্ৰতাৰ প্ৰতি বিস্ময়বোধ অংকন কৰিছোঁ।\n? কেনেকুৱাধৰণৰ কথা কোনো এক কলাকৃতিৰ অস্তিত্বত অহাৰ পূৰ্বে প্ৰথমে আপোনাৰ ভিতৰত আহে? আপুনি প্ৰেৰণা ক’ৰপৰা পায়?\n@ অজ্ঞাতে হোৱা সৃষ্টি হৈছে একোটা জাঁপৰ দৰে। চিত্ৰ অংকন কৰাৰ পূৰ্বে মই তাৰ বিষয়ে একো গম নাপাওঁ। প্ৰতি পুৱা উঠি মই ভাবিবলৈ চেষ্টা কৰোঁ যে কেনেকুৱাধৰণৰ বিচাৰ মনত উঠিছে। মই কেনভাছৰ সন্মুখত বহি যাওঁ আৰু তাৰ ওপৰত কাম কৰা আৰম্ভ কৰি দিওঁ। যেতিয়ালৈকে কামটো সমাপ্ত নকৰোঁ, একোকে গম নাপাওঁ সেয়া আচলতে কি হয়। যেনেকৈ মাতৃয়ে সন্তানক গৰ্ভত ধাৰণ কৰি থাকে, কিন্তু কেৱল তাৰ জন্মৰ পাছতহে তাক দেখিবলৈ পায়, তেনেদৰেই এজন চিত্ৰশিল্পীয়ে এটা বিচাৰৰ গৰ্ভধাৰণ কৰে, কিন্তু সেইটোৰ বিষয়ে একো নজনাকৈয়ে থাকে। যেতিয়া চিত্ৰই পূৰ্ণতা পায়, তেতিয়াহে তাক দেখা পাওঁ। সেয়ে ইয়াক পূৰ্বনিৰ্ধাৰিত ভাব বা বিচাৰ বুলি ক’ব নোৱাৰি।\n? আপুনি চিত্ৰশিল্পীৰ উপৰিও এজন কুশল স্থাপত্যশিল্পী আৰু মৃৎশিল্পীও হয়। এই গোটেইবোৰ ক্ষেত্ৰতেই আপুনি সমন্বয় আৰু সামঞ্জস্য কেনেকৈ বজাই চলে? এইবোৰ ভিতৰত কোনটো ক্ষেত্ৰত আপুনি অধিক সহজ অনুভৱ কৰে?\n@ মোৰ বাবে মাধ্যম বিশেষ গুৰুত্বপূৰ্ণ নহয়। সকলো শিল্পই; য’ত মই কাম কৰোঁ, মোক একেধৰণেই লাগে। কেৱল আপোনালোকেহে ইয়াক পৃথক কৰি চায়। যেনেকৈ তেল চিত্ৰণ নকৰি কেতিয়াবা এক্ৰিলিকৰ প্ৰয়োগ কৰা যায়। একেদৰে মূৰ্তিৰ সলনি স্থাপত্যৰ ওপৰত কাম কৰিলেও মোৰ বাবে বিশেষ পাৰ্থক্য যেন নালাগে। এনেকুৱা বহু শিল্পী আছে যি এই সকলো প্ৰকাৰৰ মাধ্যমতেই সমান কুশলতাৰে কাম কৰি আহিছে। মাইকেল এঞ্জেল’ৰ নাম এইক্ষেত্ৰত অগ্ৰগণ্য। সকলো শিল্পৰে শিপা কোনোবা এটা ঠাইতে আছে। লাগে সেয়া চিত্ৰকলাই হওক বা মূৰ্তিকলা - কেৱল মাধ্যমহে ভিন্ন হয়।\n? আপুনি আপোনাৰ কোনবোৰ কলাকৃতিক সবাতোকৈ স্মৰণীয় বুলি ক’ব বিচাৰে?\n@ স্থাপত্যশিল্পৰ ক্ষেত্ৰত বেলজিয়ামৰ দূতাবাসৰ কথা ক’ব পাৰি। এয়া বৰ্তমান খুবেই প্ৰভাৱশালী হৈ পৰিছে। চিত্ৰ আৰু মূৰ্তিৰ ক্ষেত্ৰত কোনো এনেকুৱা বিশেষ সৃষ্টি নাই কৰা যাৰ নাম ল’ব পাৰোঁ।\n? আপোনাৰ ভাল লগা সৃষ্টিবোৰক সেইবোৰৰ কি বিশেষত্বৰ বাবে আপুনি পছন্দ কৰে?\n@ মোৰ বোধেৰে মই যি অনুভৱ কৰো শিল্পত সেয়া অভিব্যক্ত কৰিব পাৰিব লাগিব। তেতিয়াহে তাক সফল কোৱা উচিত। যেনে ধৰক স্থাপত্যৰ ক্ষেত্ৰত, সেয়া এনেকুৱা হ’ব লাগিব যেন মাটিৰপৰা ওলাই আহিছে, যি ঠাইত সেয়া নিৰ্মাণ কৰা হয় সেই ঠাইৰ বিশেষত্ব তাত পৰিস্ফুট হ’ব লাগিব ইত্যাদি। মই সচৰাচৰ মৃতকলা আৰু চিত্ৰকলাৰ প্ৰতি বেছি আকৃষ্ট অনুভৱ কৰোঁ। স্থাপত্যকলা মাথোঁ এক পৰিৱৰ্তৰ বাবেহে কৰিছিলোঁ। সেয়া কোনো ব্যৱসায় হিচাপে লোৱা নাছিলোঁ। এয়া নিজক ব্যক্ত কৰা কেৱল আন এক মাধ্যম আছিল। মোৰ মুখ্য ক্ষেত্ৰ মূৰ্তি-নিৰ্মাণ আৰু চিত্ৰকলা হয়। এয়া মোৰ দৈনন্দিন চৰ্চাৰ এক প্ৰধান অংশ বুলিও ক’ব পাৰে।\n(উৎস : সমকালীন কলা, সংখ্যা ৩৮-৩৯, ললিত কলা অকাডেমিৰদ্বাৰা প্ৰকাশিত, ২০০৯)\nNo Comments : "বিখ্যাত চিত্ৰকৰ সতীশ গুজৰালৰ সৈতে বাৰ্তালাপ"


Niketan Class6Science Chapter9মৌল, যৌগ আৰু মিশ্র » Dev Library\nNiketan Class6Science Chapter9মৌল, যৌগ আৰু মিশ্র is the answer to each chapter is provided in the list so that you can easily browse throughout different chapters Shankardev Shishu Niketan Class6Science Chapter9মৌল, যৌগ আৰু মিশ্র and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class VI Science Chapter9মৌল, যৌগ আৰু মিশ্র Solutions for All Subjects, You can practice these here.\nমৌল, যৌগ আৰু মিশ্র\n১। পদার্থ কাক বোলে ?\nউত্তৰ : বস্তুৰ ক্ষুদ্ৰ অংশকে পদার্থ বোলে।\n২। পদাৰ্থৰ শ্রেণী বিভাজন কৰা।\nউত্তৰঃ পদাৰ্ত তিনিটা শ্ৰেণীত বিভাজন কৰা হৈছে –\n(i) কঠিন পদার্থ\n(ii) জুলীয়া পদাৰ্থ আৰু\n(iii) গেছীয় পদার্থ।\n৩। মৌল আৰু যৌগ কাক বোলে ?\nউত্তৰ : মৌল: যিবিলাক পদার্থক ভাঙিলে একে জাতীয় অণু বা পৰমাণু পোৱা যায় তাকে মৌল বোলে। যেনে: লো।\nযৌগ: মৌলবোৰ নিৰ্দিষ্ট অনুপাতত লগ লাগি ৰাসায়নিক ভাৱে নতুন বস্তুৰ সৃষ্টি কৰিলে তাক যৌগ বোলে।যেনে: পানী।\n৪। পার্থক্য দেখুওৱা :\n(ক) মৌল আৰু যৌগ\n(খ) যৌগ আৰু মিশ্র\n(গ) অণু আৰু পৰমাণু\n(ঘ)পদার্থ আৰু বস্তু\n(ঙ)দ্ৰৱ আৰু দ্রাব্য\nউত্তৰ : (ক) মৌল আৰু যৌগৰ পার্থক্য হ’ল –\n(i)যিবিলাক পদার্থ ভাঙিলে একে জাতীয় অণু বা পৰমাণু পোৱা যায় তাক মৌল বোলে। (i)দুটা বা ততোধিক মৌল নির্দিষ্ট অনুপাতত লগ লাগি ৰাসায়নিকভাৱে নতুন বস্তুৰ সৃষ্টি কৰিলে তাক যৌগ বোলে।\n(ii)মৌলবোৰ নিৰ্দিষ্ট অনুপাতত লাগি লাগি যৌগ সৃষ্টি যৌগ কৰে । (ii)যৌগক পৃথক কৰিলে মৌল পোৱা যায়।\n(খ) যৌগ আৰু মিশ্রৰ পার্থক্য হ’ল –\n(i)যৌগ হ’ল বিভিন্ন মৌলৰ পৰমাণুবোৰে এক নির্দ্দিষ্ট অনুপাতত লগ লাগি সৃষ্টি কৰা নতুন পদার্থ। (i)মিশ্ৰ হ’ল বিভিন্ন মৌল বা যৌগৰ সানমিহলি হোৱা থূপ বা জমাকৃত পদার্থ।\n(ii)যৌগক পৃথক কৰিলে মৌল পোৱা যায়। (ii)মিশ্ৰৰ পৃথকীকৰণ ঘটালে মূল উপাদান সমূহক পোৱা যায়।\n(iii)যৌগ সৃষ্টি হোৱাত মৌলবোৰে এক নির্দিষ্ট অনুপাতত লগ লাগে। (iii)মিশ্রত কোনো ধৰা বন্ধা অনুপাত নাথাকে৷\n(গ) অণু আৰু পৰমাণুৰ পার্থক্য হ’ল –\n(i) অণু হ’ল মৌল বা যৌগৰ ক্ষুদ্রতম অংশ, যাৰ স্বতন্ত্র অস্তিত্ব আছে। (i) পৰমাণু হ’ল মৌলৰ ক্ষুদ্রতম অংশ। যাৰ স্বতন্ত্র অস্তিত্ব নাথাকিবও পাৰে।\n(ii) অণুক বিভাজন কৰিব পাৰি। (ii) পৰমাণুক সাধাৰণতে বিভাজন কৰিব নোৱাৰি।বিভাজন ঘটালে পৰমাণুৰ ধৰ্ম নাথাকে।\n(ঘ) পদার্থ আৰু বস্তুৰ পার্থক্য হ’ল –\n(i) বস্তুৰ ক্ষুদ্র অংশকে পদার্থ বোলে। (i) বস্তু হ’ল সুনিৰ্দ্দিষ্ট গঠন আৰু আকৃতি থকা পদার্থ।\n(ii) উদাহৰণ স্বৰূপে, কাঠ হ’ল পদার্থ। (ii) উদাহৰণ স্বৰূপে, চকী, মেজ আদিবোৰ কাঠেৰে নিৰ্মিত বস্তু।\n(ঙ) দ্ৰৱ আৰু দ্রাব্যৰ পার্থক্য হ’ল –\n(i)দ্ৰৱ হ’ল পদাৰ্থৰ দ্বাৰা সৃষ্টি হোৱা যৌগ বা মিশ্র। (i)যি পদার্থ দ্রৱীভূত হয়, তাকে দ্রাব্য বোলে ৷\n(ii)চেনি-পানী হ’ল দ্ৰৱ। (ii)চেনি হ’ল দ্রাব্য।\n৫। ভৰ আৰু ঘনত্বৰ সম্পৰ্ক কি ?\nউত্তৰ : ভৰ বাঢ়িলে, ঘনত্বও বাঢ়ে আৰু ভৰ কমিলে ঘনত্বও কমে।\n৬। পদাৰ্থৰ ওজন কাক বোলে ?\nউত্তৰঃ কোনো বস্তুৰ ওপৰত ক্ৰিয়া কৰা মাধ্যাকর্ষণ বলক বস্তুটোৰ ওজন বোলে।\n৭। তিনিটা মৌলৰ নাম লিখা।\nউত্তৰঃ তিনিটা মৌলৰ নাম হ’ল – হাইড্ৰ’জেন (H), অক্সিজেন (O)আৰু নিয়ন (Ne)\n৮। পানীৰ উতলাংক কিমান ?\nউত্তৰঃ পানীৰ উলাংক হ’ল 100°C ।\n৯। লোৰ গলনাংক কিমান ?\nউত্তৰ: লোৰ গলনাংক হ’ল 1535°C ।\n১০। চেনী আৰু পানীৰ মিশ্ৰ কেনেকৈ পৃথক কৰিব পাৰি ?\nউত্তৰ : চেনী আৰু পানীৰ মিশ্ৰ এটা পাতন প্ৰক্ৰিয়াৰ দ্বাৰা পৃথক কৰিব পাৰি।\n১১। তাপ পৰিবহন মানে কি ?\nউত্তৰ: পদাৰ্থক তাপ দিলে গৰম হয়। তাপশক্তি আহৰণ কৰি অণুবোৰে কম্পনৰ সৃষ্টি কৰে। এটাই আনটোক খুন্দামাৰি তাপশক্তি ওচৰৰ অণুলৈ বিয়পায়। ইয়াক তাপৰ পৰিবহণ বোলে ৷\n১২। এবিধ জুলীয়া মৌলৰ নাম লিখা।\nউত্তৰ: পাৰা হ’ল জুলীয়া মৌল।\n১৩। কার্বন-ডাই-অক্সাইড গেছ মৌল নহয় কিয় ?\nউত্তৰ : কাৰ্বন-ডাই-অক্সাইড হ’ল এবিধ যৌগ। কাৰ্বন আৰু অক্সিজেন মৌল নিৰ্দ্দিষ্ট অনুপাতত লগ লাগি কার্বন-ডাই-অক্সাইড যৌগ উৎপন্ন কৰে।\n১৪। স্ফটিকীকৰণ পদ্ধতি কাক বোলে ?\nউত্তৰঃ গোটা জুলীয়াৰ মিশ্ৰ এটা তপতালে জুলীয়া পদাৰ্থটোৰ বেছি ভাগ ভাপ হৈ উৰি যায় ৷ এনে অৱস্থাত দ্ৰৱটো লাহে লাহে চেঁচা কৰিলে গোটা পদার্থটোক স্ফটিক আকাৰত পোৱা যায়। এই প্রক্রিয়াটোক স্ফটিকীকৰণ বোলে।\n১৫। আংশিক পাতন কাক বোলে ?\nউত্তৰঃ কেইবাবিধো জুলীয়া পদার্থ মিহলি হৈ থাকিলে, সেই পদাৰ্থবোৰ পৃথক কৰা প্ৰক্ৰিয়াক আংশিক পাতন বোলে।\n১৬। শুদ্ধ উত্তৰ দিয়া :\n(ক) পদাৰ্থৰ ক্ষুদ্রতম অংশ হ’ল –\nউত্তৰ: (গ) পৰমাণু\n(খ) পানীৰ উতলাংক –\nউত্তৰ: (গ) 100°C\n(গ) পানী বৰফ হ’লে –\n(ক) আয়তন একে থাকে\n(খ) আয়তন কমে\n(গ) আয়তন বাঢ়ে।\nউত্তৰঃ (গ) আয়তন বাঢ়ে।\n(ঘ) তৰল আৰু গোটা দুয়োটাকে পৃথক কৰিব পাৰি –\n(ক) ছেকনৰ দ্বাৰা\n(খ) পাতনৰ দ্বাৰা\n(গ) স্ফটিকীকৰণৰ দ্বাৰা ৷\nউত্তৰঃ (খ) পাতনৰ দ্বাৰা।\n১৭৷ কৃত্রিম ভাৱে প্ৰস্তুত কৰা পাঁচ বিধ মৌলৰ নাম লিখা।\nউত্তৰ: কৃত্রিম ভাৱে প্ৰস্তুত কৰা পাঁচবিধ মৌল হ’ল – নেপচুনিয়াম, প্লুট’নিয়াম, এমেৰিকিয়াম, কুউৰিয়াম, ফার্মিয়াম।\n১৮। ১০বিধ প্রাকৃতিক মৌলৰ নাম লিখা।\nউত্তৰঃ ১০বিধ প্রাকৃতিক মৌল হ’ল- হাইড্ৰ’জেন, হিলিয়াম, লিথিয়াম, ব’ৰণ, কাৰ্বন, অক্সিজেন, কপাৰ, ছড়িয়াম, নাইট্ৰ’জেন, ছিলিকন।\n১৯। মৌলৰ এটা বিশেষত্ব লিখা।\nউত্তৰ: মৌলৰ এটা বিশেষত্ব হ’ল—এবিধ মৌলৰ পৰা আন এবিধ পাব নোৱাৰি।\n২০। মিশ্রত উপাদানবোৰৰ ধৰ্ম অক্ষুণ্ণ থাকেনে ? দুটা মিশ্রৰ উদাহৰণ দিয়া\nউত্তৰ: মিশ্ৰত উপাদানবোৰৰ ধৰ্ম অক্ষুণ্ণ থাকে। উদাহৰণ\n(i) বালি আৰু চ’কৰ গুড়িৰ মিশ্ৰ\n(ii) নিমখ আৰু লোৰ গুড়ি।\n২১। পানীত বালি মিহলি হৈ আছে। কেনেদৰে পৃথক কৰিবা লিখা।\nউত্তৰ: পানী আৰু বালিৰ মিশ্ৰটো ছেকন বা পৰিশ্ৰাৰণ প্ৰক্ৰিয়াৰ সহায়ত পৃথক কৰিব লাগিব।\nসৰু প্লাষ্টিকৰ বটল এটাৰ মুখখন কাটি লোৱা হ’ল। ই এটা চুপিৰ কাম কৰিব। চুপিটোত ঘূৰণীয়া ফিল্টাৰ কাগজ এখন দুবাৰ ভাজ কৰি বহুৱাই লোৱা হ’ল। গিলাছ এটাত পানী আৰু বালিৰ মিশ্ৰটো লোৱা হ’ল। মিশ্রটো মাৰি এডালেৰে নিগৰাই ফিল্টাৰ কাগজখনৰ ওপৰত লাহে লাহে বাকি দিয়া হ’ল। মিশ্ৰৰ পানী খিনি কাগজেৰে সৰকি গিলাচত জমা হ’ব।বালিখিনি ওপৰত ৰৈ যাব।\n২২। পাতন প্রকিয়াটোকে কেতিয়া ব্যৱহাৰ কৰা হয় ? পদ্ধতি ব্যাখ্যা কৰা।\nউত্তৰ: পাতন প্ৰক্ৰিয়াত গোটা আৰু জুলীয়া পদাৰ্থৰ মিশ্ৰ পৃথক কৰা হয়।\nচেনী মিহলি পানী খিনি বটল এটাত লোৱা হ’ল। বটলটোৰ সাফৰত এটা ফুটা কৰা হ’ল। এডাল প্লাষ্টিকৰ নলীৰ এটা মূৰ ফুটাটোৰে সুমুৱাই দিয়া হ’ল। সাৱধান হ’ব লাগে যাতে ফুটা আৰু নলীৰ মাজত ফাক নাথাকে। চেল’টেপ বা ড্ৰেনড্ৰাইটেৰে বন্ধ কৰি ল’ব লাগে। নলীডালৰ আনটো মূৰ এটা গিলাচত ৰখা হ’ল। নলীডালৰ মাজ অংশ পানীত জুবুৰিয়াই থোৱাৰ ব্যৱস্থা কৰা হ’ল। এতিয়া বটলটো চেপেনাৰে ধৰি মিশ্ৰটোত পতোৱা হ’ল। এসময়ত পানীখিনি ভাপ হ’ব। ভাপখিনি চেঁচা হৈ পানীৰ টোপাল ৰূপে আন এটা পাত্ৰত জমা হ’ব। তাপ দি থাকিলে মিশ্রটোৰ গোটেই খিনি পানী গিলাচত জমা হ’ব আৰু চেনিখিনি বটলটোত জমা হ’ব। এনেদৰে পাতন প্ৰক্ৰিয়াৰ সহায়ত চেনি আৰু পানী পৃথক কৰিব পাৰি।\n২৩। আংশিক পাতন প্ৰক্ৰিয়াৰ উপযোগিতা কি ? এটা পৰীক্ষাৰ সহায়ত ব্যাখ্যা কৰা।\nউত্তৰঃ আংশিক প্ৰক্ৰিয়াৰ উপযোগিতা হ’ল, এই প্ৰক্ৰিয়াৰ দ্বাৰা কেইবা বিধো জুলীয়া পদাৰ্থৰ মিশ্ৰ পৃথক কৰিব পাৰি ৷\nপানী আৰু ইথাইল এলকহলৰ মিশ্ৰ বটল এটাত লোৱা হ’ল। বটলটোৰ সাফৰত এটা ফুটা কৰা হ’ল। এডাল প্লাষ্টিকৰ নলীৰ এটা মূৰ ফুটাটোৰে সুমুৱাই দিয়া হ’ল। সাৱধান হ’ব লাগিব যাতে ফুটা আৰু নলীৰ মাজত ফাক নাথাকে ৷ নলীডালৰ আনটোমূৰ এটা গিলাচ তৰখা হ’ল। মাজ অংশ পানীত জুবুৰিয়াই থোৱাৰ ব্যৱস্থা কৰা হ’ল। বটলটো চেপেনাৰে ধৰি মিশ্ৰটোত পতোৱা হ’ল। তাপ দিলে মিশ্ৰটোৰ ইথাইল এলকহল প্রথমে ভাপ হ’ব কাৰণ ইয়াৰ উতলাংক 78.5° ছেলছিয়াচ। ভাপ খিনি চেঁচা হৈ টোপাল ৰূপে আনটো পাত্ৰত ইথাইল এলকহল জমা হ’ব।ঠিক তেনেদৰে 100° ছেলছিয়াছ উষ্ণতাত পানীখিনি ভাপ হ’ব। আৰু ভাপ খিনি চেঁচা হৈ আন এটা ৰূপত পানী ৰূপে জমা হ’ব।\n১। অণু কাক বোলে ?\nউত্তৰ: পদাৰ্থৰ ক্ষুদ্রতম স্বতন্ত্র অংশ, যাক খালি চকুৰে দেখা নাযায়, তাকে অণু বোলে।\n২। কঠিন পদাৰ্থৰ ঘনত্ব বেছি কিয় ?\nউত্তৰঃ কঠিন পদাৰ্থৰ অণুবোৰ ওচৰা ওচৰিকৈ থাকে সেয়ে কঠিন পদাৰ্থৰ ঘনত্ব বেছি।\n৩। তৰল পদাৰ্থত তাপ কেনেদৰে সঞ্চাল নহয়।\nউত্তৰঃ তৰল পদাৰ্থহ তাপ গ্ৰহণ কৰি এটা অঞ্চলৰ পৰা আনটো অঞ্চললৈ বিয়পাই দিয়ে। প্রথমে পাত্ৰৰ তলৰ পানী গৰম হৈ পাত্ৰৰ ওপৰফালে উঠি আহে। চেঁচা পানী তললৈ যায়। আকৌ গৰম হ’লে ওপৰলৈ উঠি আহে।\nগৰম হোৱা তৰল ওপৰলৈ উঠে আৰু চেঁচা তৰল তললৈ গতি কৰে। এনেকৈয়ে তৰল পদার্থত তাপ সঞ্চালিত হয়।এই প্ৰক্ৰিয়াক পৰিচালন বোলা হয়।\n৪। বায়ু শূন্য স্থানত তাপ কি পদ্ধতিৰে সঞ্চালিত হয় ?\nউত্তৰঃ বায়ুশূন্য ঠাইত বিকিৰণ পদ্ধতিৰে তাপ সঞ্চালিত হয়।\n৫। দ্ৰৱ, দ্ৰাৱ্য আৰু দ্ৰাৱক কাক বোলে ?\nউত্তৰ: দ্ৰৱ হ’ল পদাৰ্থৰ দ্বাৰা সৃষ্টি হোৱা যৌগ বা মিশ্র। যেনেঃচেনী পানী। দ্রাব্য হ’ল যিয়ে দ্ৰৱীভূত কৰে। যেনে: পানী\nদ্ৰৱ = দ্রাব্য + দ্ৰাৱক\n৬। গলনাংক কাক বোলে ? লোৰ গলনাংক কিমান ?\nউত্তৰ : মৌল এটা যি উষ্ণতাত গ’লে তাকে গলনাংক বোলে। লোৰ গলনাংক হ’ল 1535°C\n৭। আশ্ৰাৱণ প্রক্রিয়া কি ?\nউত্তৰ: গোটা জুলীয়া মিশ্র এটা কিছু সময় থৈ দিলে গোটা বস্তু খিনি তলত জমা হয়। এনেদৰে জমা হোৱা প্ৰক্ৰিয়াক অৱক্ষেপণ বোলে ৷ জমা হোৱা পদাৰ্থখিনিক অৱক্ষেপ বা গেদ বোলা হয়। ওপৰৰ জুলীয়া পদার্থখিনিক নিগৰাই গেদখিনিৰ পৰা আঁতৰাব পাৰি। এই প্ৰক্ৰিয়াক আশ্রাৱণ প্রক্রিয়া বোলে।\n৮। উর্দ্ধপাতন প্রক্রিয়া কাক বোলে ?\nউত্তৰঃ কিছুমান গোটা পদার্থ যেনে নেফথেলিন, আয়’ডিন, এম’নিয়াম ক্লৰাইড আদি তপতালে পোনে পোনে ভাপ হয়, এই ভাপ চেঁচা হ’লে আকৌ পোনে পোনে গোটা হয়। এনেবোৰ পদাৰ্থ আন পদাৰ্থৰ লগত মিহলি হৈ থাকিলে সহজে পৃথক কৰিব পাৰি। এই প্রক্রিয়াক ঊর্ধপাতন প্রক্রিয়া বোলে ৷\n৯। অপকেন্দ্রন প্রক্রিয়া কাক বোলে ?\nউত্তৰঃ কেতিয়াবা গোটা বস্তু বিধ জুলীয়া পদার্থটোত ওপত্তি থাকে, গেদ নপৰে। কিন্তু মিশ্ৰটো কেনেবাকৈ ঘূৰালে গোটা কণিকাবোৰ গেদ হিচাপে পাত্ৰৰ তলিত জমা হয় ৷ তেতিয়া ওপৰৰ জুলীয়া পদাৰ্থ খিনি নিগৰাই পৃথক কৰিব পাৰি। বৃত্তাকাৰ পথত ঘূৰাই গেদ পেলোৱা এনেধৰণৰ প্ৰক্ৰিয়াক অপঘটন প্রক্রিয়া বোলে।\n১০। বালি আৰু লোৰ গুড়িৰ মিশ্ৰৰ পৰা লোৰ গুড়িবোৰ কিহৰ সহায়ত সহজে আঁতৰ কৰিব পাৰি ? এই প্ৰক্ৰিয়াটোৰ নাম কি ?\nউত্তৰঃ লোৰ গুড়ি আৰু বালিৰ মিশ্ৰৰ পৰা লোৰ গুড়িবোৰ চুম্বকৰ সহায়ত সহজে আঁতৰ কৰিব পাৰি। এই প্ৰক্ৰিয়াটোৰ নাম চুম্বকীয় প্ৰক্ৰিয়া।\n১১। বালি আৰু নিমখ বা চেনিৰ মিশ্ৰ এটা পৃথক কৰিবলৈ হ’লে কি কি প্ৰক্ৰিয়াৰ প্ৰয়োজন ?\nউত্তৰ: প্রথমে বালি আৰু নিমখ বা চেনিৰ মিশ্ৰটো পানীত দ্ৰৱীভূত কৰি ল’ব লাগিব ৷ এতিয়া ছেকন বা পৰিশ্ৰাৱণ প্ৰক্ৰিয়াৰ সহায়ত এই দ্ৰৱৰ পৰা বালি খিনি পৃথক কৰি ল’ব লাগিব। এতিয়া চেনি বা নিমখ পানীখিনিৰ পৰা চেনি বা নিমখ খিনি পাতন প্ৰক্ৰিয়াৰ দ্বাৰা পৃথক কৰিব লাগিব।


খেতিয়ক মানুহটো-নীতাশ্ৰী নেওগ – ফটাঢোল\nFebruary 1, 2021 দৈনন্দিন\t4 Comments\nখেতিয়ক মানুহটো-নীতাশ্ৰী নেওগ\nআমাৰ এওঁ এইকেইদিন খুব ব্যস্ত। পুৱাই উঠি বাৰীলৈ যায়। কোৰেৰে মাটি চহাই হাতেৰে ভুকুৱাই, ভৰিৰে লথিয়াই মিহি কৰে। পিছবেলা ৰাস্তাত সাৰ বিচাৰি ওলাই যায়।\nএওঁ আকৌ সহজ সৰল মাটি হেন মানুহ দেই। সাধি সাধিহে পাইছোঁ বুজিছে। পিচে ইমান সাধনা কৰাও ভাল নাছিল। কিছুমান কাণ্ড দেখি মূৰত তিল পিহি ভৰণ ল’ব লগা হয়। এটা কথা পিচে ক’বই লাগিব। তেওঁ মোৰ কথা কেতিয়াও নেপেলায়। যিহকে কওঁ বৰ চিৰিয়াছলি লয়। শ্ৰুতি বা, দীক্ষিতাহঁতৰ তাতেই হিংসা। বোলে, “আমাৰ মানুহকেইটাই আমি যিহকে কওঁ কমেডী কৰা বুলি ভাৱে। তোৰ এইটো দেৱতা নে কি?”\nএতিয়া চাওক। সিদিনা ক’লোঁ বোলো, “ঘৰত থকা সময়খিনি শাক পাতকেইডালমানকে নকৰে কিয়? ঘৰৰে এডাল খাবলৈ হ’ব।” সেইদিনাৰপৰাই মিছন আৰম্ভ। গোটেই বাৰী চহাই পেলালে। খেতি কৰিলে বহলকৈ ব্যৱসায়িক ভিত্তিত কৰিব বোলে। শুনাই দিছে মোকো, “খেতিয়কৰ পুতেক। সৰু সুৰা খেতি নকৰোঁ”। ময়ো বাৰীৰে শাক পাত খাবলৈ পাম বুলি ভালেই পালোঁ মনে মনে।\nবিহুৰ উৰুকাৰ দিনা আকৌ ভূঞাদা ওলালেহি। এওঁ ৰাস্তাৰপৰা শুকান গোবৰ এপাচি বুটলি আনি বাৰীৰ ফালে যাবলৈ ওলাইছিল।\n: কি হে, গোবৰৰ পাচি লৈ যে। খেতি কৰিছা নেকি?\nসুধিবলৈহে পালে, এওঁ অসমীয়া ল’ৰাৰ কৰ্মবিমুখৰ ওপৰত ভাষণ এটাই দি দিলে, বোলে,\n: পথাৰ, বজাৰ আমাৰ বুলি চিঞৰি থাকিলে কেনেকৈ হ’ব? যদি হাতে কামে নালাগো। সেয়ে এইবাৰ মই বহল পৰিসৰত খেতি কৰিম বুলি লাগিছোঁ। আজৰি সময়খিনি খেতিতে দিম।\nভূঞাদাই শুনি আচৰিত হোৱাৰ লগতে এওঁৰ খেতিৰ প্ৰতি আগ্ৰহ দেখি সন্তুষ্টও হ’ল।\n: বৰ ভাল কথা। বহলকৈ কৰিলে মানুহ লগাবও লাগিব নহয়। আৰু দুজনে সংস্থাপন পাব। বৰ ভাল কাম দেই।\n: ভূঞা দা। মই একদম প্লেনিঙত কৰিম কামটো। একেবাৰে হাৰভেষ্ট কৰাৰ সময়তহে মানুহ দুজন ল’ম।অকলে ইমানবোৰ নোৱাৰিম যে। হাজাৰ হাজাৰ গছ হ’বতো। গছবোৰৰ বেমাৰ আজাৰ হ’লে কিন্তু আপুনি চাব লাগিব৷\n: এহ মই গছৰ বেমাৰ চোৱা ডাক্টৰ নহয় নহয়। গৰুৰ….\nভূঞাদাই কোৱালৈ নৰ’লেই। এওঁ গৈ পিছফাল পালেগৈ। মইহে তিলপিঠা দুটাৰে চাহ এবাটি দি ভূঞাদাক বোলো,\n: এওঁৰ কথাত নধৰিব। হাজাৰ বিজাৰ গছৰ কি খেতি বা কৰিব, মোকো কোৱা নাই। সুধিলত ক’লে চাৰপ্ৰাইজ হেনো সেইটো। এইকেইদিন খেতি কৰিবলৈ শক্তি বাঢ়িবলৈয়ে নেকি পুৱা গধূলি দহোটাকৈ ভীমকল খাইছে। অফিচৰপৰা আহোঁতে সদায় ভীমকল এআশী লৈহে ঘৰ সোমায়। মই কৈছোঁ, “কেঁচুৱা ল’ৰাৰ দৰে কিনো ভাত পানী এৰি ভীমকল চালি চালি খাই আছে!”\nকেলেইনো ক’লোঁ জানো। এওঁৰ কথা ক’লে ভাষণ দিবই যেনিবা। আৰম্ভ কৰিলেই। বোলে, “ভীমকলৰ সমান শক্তি কোনে দিব পাৰে। সৰুতে পঢ়া নাছিলানে,\nকল কল কল\nকল এবিধ ফল\nকল খালে গাত হয়…”\nমোৰ সেইখন ফটা লেকচাৰ শুনি থাকিবলৈ সময় নাই আই। ছেগ বুজি আগচোতাল পালোঁগৈ। ক’ব নোৱাৰোঁ আৰু কিখন কৰি থাকে মানুহটোৱে। বিহুৰকেইদিনো দিনৰ দিনটো বাৰীতে লাগি আছে। খেতিৰ কোবত ঘৰলৈ যাবলৈও নাপালোঁ এইবাৰ।\nইফালে বিহু যোৱাৰ পাছতো আলহী নুগুচেই আমাৰ। সাঁজ থ’বলৈ মাটিৰ কলহ দুটা আনি থোৱা আছিল। পুৱাই বোলো সাঁজখিনি থৈ লওঁ। আহি দেখিছোঁ কলহ দুটা ভীমকলৰ গুটিৰে ভৰ্তি। টিঙিছকৈ খংটো উঠি আহিল। কলবোৰ খাইছে খাওক। এই গুটি সোপা কি কৰিবলৈ গোটাইছে। ভিতৰত মোৰ চিঞৰ বাখৰ শুনি এওঁ ক’ৰবাৰপৰা উধাতু খাই আহিল।\n: ভালে ভালে এইসোপা নি পেলাওকগৈ। নহ’লে কথা বেয়া হ’ব।\nমই হুমকি দিলোঁ। এওঁৰ মনটো বেয়া হৈ গ’ল। দেখি বেয়াও লাগিল। কিবা দৰকাৰতে থৈছিল কিজানি।\n: কি কৰিবলৈ থৈছিলেনো?\nহাতত তুলি লোৱা বেলনা মাৰিডাল কাষলৈ থেলি থৈ এইবাৰ অলপ কোমলকৈয়ে সুধিলোঁ।\nএওঁ তলমূৰ ওপৰ নকৰাকৈয়ে উত্তৰ দিলে,\n: তোমাক গছবোৰ গজিলেই চাৰপ্ৰাইজ দিম বুলি ভাবিছিলোঁ। পণ্ড কৰি দিলা তুমি। এইবোৰ গুটি বাৰীত সিঁচিবলৈ গোটাই গৈছোঁ আকৌ। মই ভীমকলৰ খেতি কৰি ভীমভিটা বনোৱা কাৰখানাটোত চাপ্লাই দিয়াৰ কথা আছে। সিদিনা কথা পাতিও আহিছোঁ।\nমৰ ক’ত মৰ এতিয়া। এইজনে বিজয়দাকো চেৰ পেলাব মানে। থেকেঁচা মাৰি কলহ দুটাকে ভাঙি পেলালোঁ। অহা জন্মত এনে অদ্ভুত মানুহ নালাগে আৰু। সঁচাকৈ বেছিকৈ সাধনা কৰাটোও ভাল নাছিল।\n« ৰিয়েল-ঈশান জ্যোতি বৰা\nপঞ্চপদী পদ্য-হেমেন ডেকা »\nহাঃ হাঃ! মজা লাগিল৷\nমজ্জা খেতিয়ক ঔ


ফিফা-ফিভাৰ (দিগন্ত কুমাৰ ভট্টাচাৰ্য) - সাহিত্য ডট অৰ্গ\nফিফা-ফিভাৰ (দিগন্ত কুমাৰ ভট্টাচাৰ্য)\nঅভিধান মেলি আমাৰ ঘৰৰ ওচৰৰে চিনাকী দাদা এগৰাকীৰ নতুনকৈ জন্ম হোৱা ল’ৰাটিৰ বাবে নাম বিচাৰি আছিলোঁ। ‘ৰ’ আৰু ‘ম’ বৰ্ণৰ। এনেতে আহিল পুলিন দা।\n‘নাম বিচাৰিছা? ৰ’বা মই কৈ আছোঁ’\n‘দিয়ক দুটামান ভাল নাম ।’\n‘এতিয়া তামাম হিট দুটা নাম ‘ৰ’ৰে- ৰ’বেন আৰু ৰ’ণাল্ডিনহো। থৈ দিয়া।’\n‘হেহ কি নো কয় হে? কিবা লাগিব দেখোন..’\n“একো বেয়া নালাগে। ৰ’বেন ৰাখিবলৈ কোৱা। অলপ অসমীয়া গোন্ধ সানিবলৈ ‘ৰবেন্দ্ৰ’ কৰি দিব পাৰা ।”\n‘ধেই, ৰবেন্দ্ৰ ডেকা সেই কেঁচুৱাটোৰ ককাকৰ নাম, মানে দাদাজনৰ দেউতাক..কি যে কয় ।’\n‘তেন্তে ৰোণাল্ডিনহো..সুন্দৰ হ’ব।….আৰু ‘ম’ৰে মুলাৰ নহ’লে মিৰ’শ্লাভ…জাৰ্মানীৰ। সাংঘাটিক দুয়োজন ।’\n‘নাই নাই..মিৰ’শ্লাভ ডেকা, কিবা আচহুৱা হ’ব। বাৰু ‘মুলাৰ’টো উপাধিহে, তাৰ নাম দেখোন থমাছহে’।\n‘তাতে কি হ’ল? এই দুনিয়াত ‘মুলাৰ’ বুলি ক’লে আমি সেই ‘থমাচ মুলাৰ’কে নুবুজোঁ জানো? তেওঁলোকৰ উপাধিও নামৰ দৰেই ‘ফেমাচ’। আমাৰ ইয়াত বেলেগ। আমাৰ গাঁৱলৈ গৈ ‘তালুকদাৰ’ বুলি ক’লে এশজন তালুকদাৰে হাঁহি হাঁহি ওলাই আহিব।…সেইবোৰ বাদ দিয়া, ‘মুলাৰ’টো ফাইনেল কৰি দিয়া…’।\n‘মুলাৰ ডেকা..ডেকা মুলাৰ..ডেকাৰ মুলা..ছি:’- মই মুখৰ ভিতৰতে মাতি চালোঁ নামটো কেনেকুৱা লাগে।\n‘পিছে পুলিন দা, আপোনাৰ ল’ৰাটিৰ নাম কি নো?’- মোৰ জানিবলৈ মন গ’ল।\n“হে: হে: ভাল কথা সুধিছা। তাৰ নাম ‘ডিয়েগো’….”\n“নহয় হে…মাৰাডোনা বহুত আগৰ। ‘ডিয়েগো ফৰলান’ যে..উৰুগুৱেৰ। যোৱাবাৰৰ বিশ্বকাপত হায়েষ্ট গ’ল কৰিছিল। আমাৰ তাৰ আকৌ বিশ্বকাপৰ পিছৰ মাহতেই জন্ম যে, সেইটোৱেই ৰাখি দিলোঁ আৰু…”\n‘সাংঘাটিক ফুটবলপ্ৰেমী দেই আপুনি…পিছে আপোনাৰ দেউতাৰ বোধকৰোঁ ইমান নিচা নাছিল ।’\n‘কি কোৱা! মোতকৈ এশগুণ বেছি…’\n‘পিছে আপোনাৰ নামটোত ফুটবলৰ গোন্ধ নাই কিন্তু…’\n‘নাথাকিব? মোৰ জন্ম ১৯৭০ চনত। সেইবাৰ ব্ৰাজিল চেম্পিয়ন। দেউতাই মোৰ নাম ৰাখিলে ‘পেলে’। স্কুলত নাম লগাওতে হেড পণ্ডিতে ক’লে- কি নাম ৰাখিছে হে, ‘পেলে তালুকদাৰ’..সলনি কৰক। উপাই নাপাই দেউতাই দুখমনে ‘পেলে’ আঁতৰাই ‘পুলিন’ কৰিলে। দেউতাৰ মতে পেলেই পুলিন, পুলিনেই পেলে!’\nমই ভাবিবলৈ ধৰিলোঁ আমাৰ দেউতা ফুটবলপ্ৰেমী হ’লে মোৰ নামটো কেনেকুৱা হ’লহেঁতেন বাৰু!\n← উদ্যান শস্যৰ দ্বাৰা স্বাৱলম্বন (-বিনীতা হাজৰিকা)\nআইজলৰ পৰা মই প্ৰাঞ্জলে কৈছো (১৬)-(প্ৰাঞ্জল কলিতা) →\nঅক্সিজেনৰ ৰাজনীতিৰ মাজতে ভাললগা কথা\nনিষিদ্ধ নহয়! (মানবেন্দ্ৰ কুমাৰ শৰ্মা)\nএজাক বৰষুণ (অনামিকা চলিহা)


জগন্নাথ বৰুৱা - অসমীয়া ৱিকিপিডিয়া\n২৯ অক্টোবৰ, ১৮৫১\n২১ এপ্ৰিল, ১৯০৭\nচাহ খেতি আৰু ব্যৱসায়\nঅসমৰ চাহ উদ্যোগৰ অন্যতম গুৰি ধৰোঁতা, উজনি অসমৰ প্ৰথমজন স্নাতক\nলীলাৱতী বৰুৱা, ত্ৰৈলোকেশ্বৰী বৰুৱা\nৰায়বাহাদুৰ জগন্নাথ বৰুৱা (ইংৰাজী: Jagannath Barooah) অসমৰ চাহ উদ্যোগৰ গুৰি ধৰোঁতা লোকসকলৰ মাজত অন্যতম। যোৰহাটত জীৱনকাল অতিবাহিত কৰা বৰুৱা আছিল উজনি অসমৰ প্ৰথমজন স্নাতক। ১৯৩০ চনত যোৰহাটত স্থাপন কৰা ভাৰতৰ উত্তৰ পূবৰ দ্বিতীয়খন মহাবিদ্যালয় অৰ্থাৎ জগন্নাথ বৰুৱা মহাবিদ্যালয়ৰ নামকৰণো তেওঁৰ নামতে কৰা হৈছিল। বিশ্ববিদ্যালয়ৰ স্নাতক উপাধি থকা তেৱেঁই অসমৰ প্ৰথমগৰাকী চাহ খেতিয়ক। ইংৰাজসকলে তেওঁক ৰায়বাহাদুৰ উপাধি প্ৰদান কৰিছিল।\n2 চাহ খেতিত মনোনিৱেশ\n3 সৰ্বজানিক সভা স্থাপন\n4 ৰায়বাহাদুৰ উপাধি লাভ\n১৮৫১ চনৰ ২৯ অক্টোবৰত যোৰহাটৰ ৰাজহাউলীত জগন্নাথ বৰুৱাৰ জন্ম হয়। তেওঁৰ পিতৃ হেমধৰ বৰুৱা আছিল অসমৰ এগৰাকী আগশাৰীৰ চাহ খেতিয়ক। এফএ বা ফাৰ্ষ্ট আৰ্টছ পাঠ্যক্ৰম সম্পূৰ্ণ কৰি বৰুৱাই জলপানি পাই কলকাতাৰ প্ৰেসিডেন্সী কলেজত নামভৰ্তি কৰে। ১৮৭২ চনত তেওঁ সেই কলেজৰ পৰা স্নাতক উপাধি লাভ কৰে। তেওঁ আছিল উজনি অসমৰ প্ৰথমজন স্নাতক। সেই সময়ত তেওঁ মানুহৰ মাজত বিএ জগন্নাথ নামেৰে পৰিচিত আছিল। ইয়াৰ পিছতে ১৮৭৫ চনত তেওঁ সফলতাৰে অসামৰিক সেৱাত অৱত্তীৰ্ণ হৈ উপ-দণ্ডাধীশৰ পদবী লাভ কৰে যদিও অচিৰেই এই ক্ষেত্ৰখন এৰে।\nচাহ খেতিত মনোনিৱেশ[সম্পাদনা কৰক]\nঅসামৰিক সেৱা এৰাৰ পিছত জগন্নাথ বৰুৱাই পিতৃ হেমধৰ বৰুৱা আৰু ভ্ৰাতৃ কৃষ্ণকান্ত বৰুৱাৰ সৈতে মিলি নিজাকৈ চাহ খেতি কৰিবলৈ অহোপুৰুষাৰ্থ কৰে আৰু সেইমতে লেটেকুজান গ্ৰাণ্ট ইংৰাজ চৰকাৰৰ পৰা ক্ৰয় কৰাৰ লগতে টিপমীয়া আৰু বচাবাৰীত চাহ বাগিছা খোলে। পিছলৈ তিৰুৱাল, বাঁহনি আৰু ৰৰৈয়াৰ বাগিছাও এই তালিকাত যোগ হয়। ইয়াৰে তিৰুৱাল চাহ বাগিছা ৰাধাকান্ত সন্দিকৈয়ে ক্ৰয় কৰিছিল আৰু জগন্নাথ বৰুৱাৰ সহযোগত ইয়াক পৰিচালনা কৰিছিল। ৰৰৈয়া বাগিছা জগন্নাথ বৰুৱা আৰু কৰ্ণেল ড° শিৱনাথ বৰাই যুটীয়াভাৱে ক্ৰয় কৰিছিল। আনহাতে চন্দ্ৰকান্ত গগৈয়ে বাঁহনিত বৰুৱাৰ সহযোগতেই চাহ খেতিৰ আৰম্ভণি কৰিছিল।\nসৰ্বজানিক সভা স্থাপন[সম্পাদনা কৰক]\n১৮৮৪ চনৰ ৯ ডিচেম্বৰত জগন্নাথ বৰুৱাৰ নেতৃত্বত সৰ্বজানিক সভা নামেৰে এক ৰাজনৈতিক অনুষ্ঠান স্থাপন কৰা হয়। এই অনুষ্ঠানৰ মুখ্য উদ্দেশ্য আছিল জনতাৰ আশা-আকাংক্ষাসমূহ ইংৰাজ চৰকাৰৰ সন্মুখত উপস্থাপন কৰা।\nৰায়বাহাদুৰ উপাধি লাভ[সম্পাদনা কৰক]\nঅসমৰ বাণিজ্যিক ক্ষেত্ৰখনলৈ আগবঢ়োৱা অৱদানৰ বাবে শাসনাধিস্থিত ইংৰাজ চৰকাৰে জগন্নাথ বৰুৱাক ৰায়বাহাদুৰ উপাধি প্ৰদান কৰে।\n১৯৯০৭ চনৰ ২১ এপ্ৰিলত জগন্নাথ বৰুৱাৰ দেহাৱসান ঘটে।\nতেওঁৰ মৃত্যুৰ পিছত ১৯৩৮ চনত জগন্নাথ বৰুৱাৰ নাতি মুৰুলীধৰ বৰুৱাই সমস্ত মাটিৰে সৈতে বাসগৃহ বৰপাত্ৰ কুটীৰ জগন্নাথ বৰুৱা মহাবিদ্যালয়ৰ বাবে দান কৰে।\n↑ 1.0 1.1 1.2 1.3 "Personalities". যোৰহাট জিলাৰ চৰকাৰী প'ৰ্টেল. http://jorhat.gov.in/personalities-in-jorhat.html। আহৰণ কৰা হৈছে: 28 April 2020.\n↑ 2.0 2.1 "The College : A Peep in to the Past". জেবি কলেজৰ আনুষ্ঠানিক ৱেবছাইট. http://www.jbcollege.org.in/college.php। আহৰণ কৰা হৈছে: 1 May 2020.\n↑ "About us". Assam Tea Planters Assocition. http://www.atpa.in/about.html। আহৰণ কৰা হৈছে: 1 May 2020.\n↑ 4.0 4.1 Davey, Tom. "PIONEERING INDIGENOUS ASSAMESE TEA PLANTERS". World Tea Directory. https://worldteadirectory.com/pioneering-assamese-tea-estates/। আহৰণ কৰা হৈছে: 29 April 2020.\n↑ "Impact of British Administration on the inhabitants of the centres". Shodhganga. https://shodhganga.inflibnet.ac.in/bitstream/10603/64252/13/13_chapter%205.pdf। আহৰণ কৰা হৈছে: 1 May 2020.\n↑ "Historical Background". Tea World...an initiative of KKHSOU. http://teaworld.kkhsou.in/page-details.php?name=Historical-Background&page=7b754482907ded13b55175661.\n↑ Goswami, Shrutidev. "The Jorhat Sorbojanik Sabha : Its Role in Socio-Poloitical Awakening of Assam". http://dspace.nehu.ac.in/bitstream/1/11033/1/The%20jorhat%20(S%20Goswami).pdf। আহৰণ কৰা হৈছে: 1 May 2020.\n"https://as.wikipedia.org/w/index.php?title=জগন্নাথ_বৰুৱা&oldid=226479"ৰ পৰা অনা হৈছে\nএই পৃষ্ঠাখন9মে' 2020 তাৰিখে ২২:৩৯ বজাত অন্তিম সংশোধন কৰা হৈছিল।


Imidil in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Imidil ar byavahar, ppali, parshwakriya, upkaar, kriya-pratikriya aaru satarkatabani\nImidil के प्रकार चुनें\nImidil 1% Dusting Powder Imidil 1% W/W Cream\nImidil 100 Mg Vaginal Tablet6S\nImidil ৰ মূল্য আৰু পেকৰ চাইজ - Imidil Price and Pack Size in Assamese\nImidil 1% Dusting Powder ₹52.8 दवा खरीदें\nImidil 1% W/W Cream ₹26.0 दवा खरीदें\nIMIDIL 100MG VAGINAL TABLET 6S\nImidil की जानकारी\nImidil ৰ লাভ আৰু ব্যৱহাৰসমূহ- Imidil Benefits & Uses in Assamese\nImidil ৰ পালি আৰু সেয়া কেনেদৰে ল'ব- Imidil Dosage & How to Take in Assamese\nImidil-ৰ উপাদানসমূহ- Imidil Active Ingredients in Assamese\nImidil ৰ পাৰ্শ্চক্ৰিয়াসমূহ- Imidil Side Effects in Assamese\nImidil সংক্ৰান্ত সতৰ্কতাবাণীসমূহ- Imidil Related Warnings in Assamese\nঅইন দৰৱৰ সৈতে Imidilৰ গুৰুতৰ ক্ৰিয়া-প্ৰতিক্ৰিয়া- Severe Interaction of Imidil with Other Drugs in Assamese\nImidil মতভেদসমূহ- Imidil Contraindications in Assamese\nImidil ৰ বিষয়ে সততে সোধা প্ৰশ্নসমূহ- Frequently asked Questions about Imidil in Assamese\nখাদ্য আৰু মদৰ সৈতে Imidil ক্ৰিয়া-প্ৰতিক্ৰিয়া- Imidil Interactions with Food and Alcohol in Assamese\nImidil ৰ লাভ আৰু ব্যৱহাৰসমূহ - Imidil Benefits & Uses in Assamese\nImidil তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nImidil ৰ পালি আৰু সেয়া কেনেদৰে ল'ব - Imidil Dosage & How to Take in Assamese\nImidil-ৰ উপাদানসমূহ - Imidil Active Ingredients in Assamese\nImidil ৰ পাৰ্শ্চক্ৰিয়াসমূহ - Imidil Side Effects in Assamese\nগৱেষণাৰ ভিত্তিত, Imidil ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nImidil সংক্ৰান্ত সতৰ্কতাবাণীসমূহ - Imidil Related Warnings in Assamese\nImidil-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nImidil গৰ্ভৱতী মহিলাৰ বাবে সুৰক্ষিত।\nImidil-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই পাৰ্শ্ব-প্ৰতিক্ৰিয়াৰ কখা চিন্তা নকৰাকৈ Imidil ব্যৱহাৰ কৰিব পাৰে।\nবৃক্কত Imidil কি প্ৰভাৱ দেখা গৈছে?\nImidilৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Imidil কি প্ৰভাৱ দেখা গৈছে?\nকলিজা ৰ বাবে Imidil ক্ষতিকাৰক নহয়।\nহৃদযন্ত্ৰৰ ক্ষেত্ৰত Imidil ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Imidil গ্ৰহণ কৰিব পাৰে।\nঅইন দৰৱৰ সৈতে Imidilৰ গুৰুতৰ ক্ৰিয়া-প্ৰতিক্ৰিয়া - Severe Interaction of Imidil with Other Drugs in Assamese\nImidil তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nImidil মতভেদসমূহ - Imidil Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Imidil লোৱা অনুচিত যাতে -\nImidil ৰ বিষয়ে সততে সোধা প্ৰশ্নসমূহ - Frequently asked Questions about Imidil in Assamese\nএই Imidil-এ অভ্য়াস বা নিচাৰ সৃষ্টি কৰে নেকি?\nনহয়, আপনি Imidilৰ প্ৰতি আসক্ত নহয়।\nহয়, Imidil লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Imidil লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nImidil য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Imidil ক্ৰিয়া-প্ৰতিক্ৰিয়া - Imidil Interactions with Food and Alcohol in Assamese\nখাদ্য আৰু Imidilৰ ক্ৰিয়া-প্ৰতিক্ৰিয়া\nখাদ্যৰ সৈতে Imidil লোৱাট নিৰাপদ।\nমদ আৰু Imidilৰ মাজৰ প্ৰতিক্ৰিয়া\nআপুনি Imidil লৈ থকা অৱস্থাত মদ্যপান কৰিব পাৰে। কিন্তু সাৱধানতা তথাপিও গুৰুত্বপূৰ্ণ।\nImidil से जुड़े सवाल और जवाब\nक्‍या Imidil के कारण खुजली हो सकती है?\nहां, Imidil के कारण खुजली हो सकती है। अब तक Imidil के कुछ सामान्‍य दुष्‍प्रभाव सामने आए हैं जिनमें त्‍वचा पर जलन और चुभन होना शामिल है। इस तरह का कोई भी लक्षण नज़र आए तो तुरंत डर्मेटोलॉजिस्‍ट को बताएं।\nक्‍या Imidil क्रीम शिशुओं के लिए सुरक्षित है?\nजी हां, शिशुओं के लिए Imidil सुरक्षित है। नैपी रैश के लिए Imidil एक प्रभावी दवा है। खासतौर पर9से 12 महीने के शिशु के लिए Imidil सुरक्षित और प्रभावी मानी गई है। हालांकि, अगर Imidil के इस्‍तेमाल के बाद शिशु पर कोई हानिकार‍क प्रभाव नज़र आ रहा है तो तुरंत डर्मेटोलॉजिस्‍ट से संपर्क करें।\nक्‍या Imidil त्‍वचा को पतला कर सकती है?\nImidil त्‍वचा को पतला नहीं करती है। Imidil के कारण त्‍वचा के पतले होने का अब तक कोई भी मामला सामने नहीं आया है।\nImidil कैसे काम करती है?\nImidil साइटोक्रोम पी450 एंजाइम लैनोस्‍टेरोल 14 डेमेथिलेस फंगल को रोकने का काम करती है। Imidil फंगल कोशिकाओं की झिल्‍ली में असामान्यताओंं का कारण बनने वाले एर्गोस्टेरॉल के संश्लेषण को रोक देती है। परिणामस्‍वरूप, संक्रमण पैदा करने वाले कवक मर जाते हैं।\nकितने समय तक Imidil लेना सुरक्षित है?\nडर्मेटोलॉजिस्‍ट के निर्देशानुसार Imidil का इस्‍तेमाल करना चाहिए। अचानक से Imidil लेना बंद ना करें या डॉक्‍टर के बताए गए समय से ज्‍यादा दिनों तक Imidil इस्‍तेमाल ना करें।\nसामग्री 100 Gm Dusting Powder(S)\nImidil ৰ অনুকল্প - Substitutes for Imidil in Assamese\nImidil के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Imidil লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Imidil ব্যৱহাৰ কৰিছিল নেকি?\nআপুনি কিমান পৰিমাণে Imidil সেৱন কৰিছিল?\nআপুনি Imidil ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Imidil সেৱন কৰে?


ৰাজ্যিক কৰ্মচাৰীৰ বাবে গুৰুত্বপূৰ্ণ খবৰ! বুধবাৰে অনুষ্ঠিত হোৱা ৰাজ্যিক কেবিনেট বৈঠকত লোৱা হ'ল গুৰুত্বপূৰ্ণ সিদ্ধান্ত every-yera-5-august-will-be-celebrate-at-employee-day-in-assam-tvbiju-hb– News18 assam\nৰাজ্যিক কৰ্মচাৰীৰ বাবে গুৰুত্বপূৰ্ণ খবৰ! বুধবাৰে অনুষ্ঠিত হোৱা ৰাজ্যিক কেবিনেট বৈঠকত লোৱা হ'ল গুৰুত্বপূৰ্ণ সিদ্ধান্ত\nচৰকাৰী অনুষ্ঠান জাতীয় সংগীতেৰে আৰম্ভ আৰু সমাপ্ত হ'ব ৰাষ্ট্ৰীয় সংগীতেৰে।\nLast Updated : July 07, 2021, 16:51 IST\nআজি জনতা ভৱনত মুখ্যমন্ত্ৰী ড° হিমন্ত বিশ্ব শৰ্মাৰ অধ্যক্ষতাত অষ্টমখন কেবিনেট বৈঠক অনুষ্ঠিত হয় ৷ পুৱা ১০:৩০ৰ পৰা দুপৰীয়া এক বজালৈ অনুষ্ঠিত হোৱা কেবিনেট বৈঠকত এলানী গুৰুত্বপূৰ্ণ সিদ্ধান্ত গ্ৰহণ কৰা হয় ৷ কেবিনেটত লোৱা সিদ্ধান্ত লানী একেদিনাই ৰাজহুৱা কৰাৰ সলনি দুদিনত দুখন সংবাদমেল যোগে ৰাজহুৱা কৰাৰ সিদ্ধান্ত লোৱা হয় ৷ এই হিচাপত কেবিনেটৰ শেষত প্ৰথমখন সংবাদমেলত সম্বোধন কৰে কেবিনেট মুখপাত্ৰ মন্ত্ৰী পীয়ুষ হাজৰিকা, শিক্ষামন্ত্ৰী ডা° ৰণোজ পেগু আৰু শক্তি মন্ত্ৰী বিমল বৰাই ৷ লগত উপস্থিত উপস্থিত থাকে মুখ্যমন্ত্ৰীৰ ৰাজনৈতিক সচিব জয়ন্ত মল্ল বৰুৱাই ৷\nকেবিনেটৰ সিদ্ধান্ত অনুসৰিঃ\nএতিয়াৰে পৰা চৰকাৰী অনুষ্ঠান আৰম্ভ হ'ব জাতীয় সংগীত পৰিৱেশনৰে ৷ চৰকাৰী অনুষ্ঠানৰ সমাপ্তি হ'ব ৰাষ্ট্ৰীয় সংগীত পৰিৱেশনৰে ৷\nচৰকাৰী অনুষ্ঠানত থলুৱা শিপিনীয়ে হাতেৰে বোৱা গামোছা ব্যৱহাৰ হ'ব ৷ চৰকাৰী অনুষ্ঠানত চাহৰ সৈতে আপ্যায়ন হ'ব লাৰু-পিঠাৰ ৷ ইয়াৰ দ্বাৰা থলুৱা আত্মসহায়ক গোটসমূহ উপকৃত হ'ব ৷\nদেশভক্ত তৰুণ ৰাম ফুকনৰ মৃত্যুৰ তিথি ২৮ জুলাইত পালিত হ'ব দেশভক্ত দিৱস হিচাপে ৷ লোকপ্ৰিয় গোপীনাথ বৰদলৈৰ মৃত্যু তিথি ৫ আগষ্ট পালিত হ'ব কৰ্মচাৰী দিৱস হিচাপে ৷\nকৰ্মচাৰী দিৱসৰ দিনা প্ৰতিখন জিলাৰ পৰা পাঁচজন চৰকাৰী কৰ্মচাৰীক শ্ৰেষ্ঠ কৰ্মচাৰী হিচাপে আৰু ৰাজ্যিক শ্ৰেষ্ঠ কৰ্মচাৰী হিচাপে দহজনক পুৰস্কৃত কৰা হ'ব।\nএতিয়াৰে পৰা ৰাজ্যৰ টেট উৰ্ত্তীণ শিক্ষকৰ প্ৰমাণপত্ৰৰ ম্যাদ জীৱনজোৰা হ'ব ৷ অৱশ্যে বয়সৰ ওপৰত নজৰ দি চাকৰিৰ সময়সীমা নিৰূপণ কৰা হ'ব ৷\nমুখ্যমন্ত্ৰী ড° হিমন্ত বিশ্ব শৰ্মাৰ অষ্টমখন কেবিনেটত শক্তি বিভাগৰো আন এক গুৰুত্বপূৰ্ণ সিদ্ধান্ত গ্ৰহণ কৰা হয় ৷ শক্তি মন্ত্ৰী বিমল বৰাই সদৰি কৰি ক'লে- “জুলাই মাহলৈকে সকলো চৰকাৰী কৰ্মচাৰীয়ে আদায় দিব লাগিব অনাদায়ী বিদ্যুত বিল ৷ বিদ্যুত বিল আদায় দি সংশ্লিষ্ট বিভাগত জমা দিব লাগিব NOC ৷ তাৰ পিছত সাধাৰণ গ্ৰাহকৰ দৰে জমা দি থাকিব লাগিব নিয়মীয়াকৈ বিদ্যুত মাছুল ৷ নহ'লে সাধাৰণ গ্ৰাহকৰ দৰে বিদ্যুত মাছুল নিদিলে কৰ্তন হ'ব বিদ্যুত সেৱা ৷"\nFirst published: July 07, 2021, 16:51 IST\nAssam GovernmentAssam Government CabinetCM Himanta Biswa sarmagovernment employee